Miadhu Hithadhoo In Covidah Fassivee Hulhumeedhoo Ah Dhathuru Kuri Baeh - Vaguthu\nއައްޑޫ ސިޓީ ހިތަދޫ.\nއައްޑޫ ސިޓީގެ ހިތަދޫން މިއަދު ކޮވިޑަށް ފައްސިވެފައިވާ ދެ މީހުންނަކީ އެ ސިޓީގެ ހުޅުމީދޫ އަށް ދަތުރުކުރި ބައެއް ކަމަށް އައްޑޫގެ މޭޔަރު އަބްދުﷲ ޞާދިގު (ސޯބެ) ވިދާޅުވެއްޖެއެވެ.\nކޮވިޑް-19ގެ އައްޑޫގެ އަދާހަމަތައް "ވަގުތު" އާ ހިއްސާކުރައްވަމުން ސޯބެ ވިދާޅުވީ މިއަދު އައްޑޫ އިން ފައްސިވެފައި ވަނީ ދެމަފިރިން ކަމަށެވެ. އެ މީހުންނަކީ މީގެ ހަފްތާއެއްހާ ދުވަސް ކުރިން ހުޅުމީދޫ އަށް ދަތުރު ކުރި ބައެއް ކަމަށް ވެސް އޭނާ ވިދާޅުވިއެވެ.\nހުޅުމީދޫ އިން ކޮވިޑްގެ ވޭދަނަތައް ފެނި ހުޅުދޫ އާއި މީދޫ އަށް އަރާ ފޭބުން މަނާ ކުރުމާއި އެކު އެ ދެ އަވަށަށް ދަތުރު ކުރި އެންމެން އެކަހެރިވެ ތިބުމަށް އައްޑޫ ސިޓީ ކައުންސިލުން ވަނީ އިރުޝާދު ދީފައެވެ.\nފައްސިވި ދެމަފިރިންނަކީ ވެސް އެގޮތަށް އެކަހެރިވެ ތިބި ބައެއް ކަމަށާއި އެ މީހުން ފައްސިކަން އެނގުނީ ސަވައިލެންސް އަށް ސުންކު ނަގާ ހެދި ޓެސްޓުތަކުން ކަމަށް ސޯބެ ވިދާޅުވިއެވެ.\n" އެ ދެމީހުން ވެސް ތިބީ މި ބުނާގެން ކަރަންޓީނުގައި. މިދިޔަ ހަފްތާ ނޫނީ މި ހަފްތާ ކުރީކޮޅު ދަތުރު ކުރީ. އެހެންވީމަ އެކޮޅަށް ދަތުރު ކުރި އެންމެން ތިބީ ކަރަންޓީނުގައި." އޭނާ ވިދާޅުވިއެވެ.\nމިއާއެކު ހިތަދޫން ކޮވިޑަށް ފައްސިވި މީހުންގެ އަދަދު 14 އަށް ވަނީ އަރައިފައެވެ.\nމެއި 5, 2021 14:36\nކޮވިޑް ޖެހޭ މީހުންގެ އަދަދު ވަރަށް ބޮޑަށް ދަށްވެފައި އޮތުމަށް ފަހު އިތުރުވާން ފެށީ މިދިޔަ މަހުގެ ފުރަތަމަ ދުވަހުން ފެށިގެން ދިން ލުއިތަކާއި ލޯކަލް ކައުންސިލްތަކުގެ އިންތިހާބަށް ފަހުގަ އެވެ.\nމެއި 5, 2021 22:41\nސޯބެ ބުންޏަސް ހުޅު މީދޫ އެއް ނޯވޭ\nނޫސްވެރިން މިކަންތައް އިސްލާހުކޮށް ބަލަ.


Rahkaa Kohfai Huri Hurihaa Faisaa Eh Koshaalee Dharifulhu - Vaguthu\nރައްކާކޮށްފައި ހުރި ހުރިހާ ފައިސާތައް ކޮށާލީ ދަރިފުޅު\nއެމެރިކާގެ ދެމަފިރިޔަކު އެއް ކުރަމުންދިޔަ އެއްހާސް ޑޮލަރު އެ މީހުންގެ ދަރިފުޅު ކޮށާލައިފިއެވެ. މިހާރު އެ ދެމަފިރިން އެ ތިބީ އެ ކަމާއި ބުނާނެ އެއްޗެއް ނޭނގިފައެވެ.\nބެން އާއި ޖެކީ ނަަމަކަށް ކިޔާ މި ދެމަފިރިން މީގެ އަހަރެއްހާ ދުވަސް ކުރިން ފެށިގެން އެއް ކުރަމުންދިޔަ އެ ފައިސާ ތަަަކަކީ ފުޓްބޯޅަ ސިޒަނަށް ހާއްސަކޮށް ޓިކެޓް ގަތުމަށް އެއްކުރަމުން ދިޔަ ފައިސާ އެވެ. އެހެންކަމުން މިހާރު އެ ދެމަފިރިން ތިބީ ބޮޑު ހިތާމައެއްގައެވެ.\nރައްކާކުރި ފައިސާތައް ހުރީ ސިޓީ އުރައަކަށް އަޅާފައެވެ. އެ ސިޓީ އުރައަަށް އަޅާފައި ހުއްޓާ ލިއޯ ނަމަކަށް ކިޔާ އެ ކުއްޖާ ވަނީ އެ އެއްޗެހި ކުދި ކުރާ މެޝިނަށް ލާފައެވެ.\nޖެކީ ބުނީ އެކަން އެ މީހުންނަށް އެނގުނީ މަންމައަށް އެ ފައިސާތައް ދިނުމަށްޓަކައި ސިޓީ އުރައަކަށް ލައިގެން އުޅެނިކޮށް އެ ފައިސާ ނުފެނިގެން ހޯދަމުން ދަނިކޮށެވެ. އެއިރު އެ ފައިސާތައް ބެހެއްޓި ހިސާބެއްގައި ނެތެވެ. އެހެންވެ އެ ފައިސާތައް ހޯދަމުން ދަނިކޮށް ފެނުނީ، ކުދިކޮށް ކޮށާލާފައިވާ މަންޒަރެވެ.\nޖެކީ ބުނީ، އެ މަންޒަރު އޭނާއަށް ފެނުމުން ފުރަތަމަ ގަބުވެފައި ދެ މީހުންނަށްވެސް ތިބެވުނީ ކަމަށެވެ. އަދި އެ ފައިސާތަކާއި ގުޅޭގޮތުން އެ މީހުން ލިއޯގެ ކައިވެނީގެ ހަފްލާގައި ދައްކާނެކަމަށްވެސް އޭނާ ބުންޏެވެ.\nރިޕޯޓްތައް ބުނާގޮތުގައި، އެ ފައިސާތައް އެދެމަފިރިންނަށް ލިބުމުގެ ފުރުސަތު އެބައޮތެވެ. އެއި އެގޮތަށް ކޮށާލާފައިވާ ފައިސާތަކަަށް ބަދަލު ދޭ ސަރުކާރުގެ އޮފީހެއް ހުންނާތީއެވެ.


ރައީސް ނަޝީދު ގާނޫނާ ހިލާފަށް ކުރައްވާފައިވާ ކަމަށް ބުނާ ކަންތައްތަކެއް ބަލައިދިނުމަށް އެދި ހުށަހަޅައިފި\nމުހައްމަދު ހަސަން 06 މާރޗް 2012\nކުރީގެ ރައީސް މުހައްމަދު ނަޝީދުގެ ވެރިކަމުގައި އެ މަނިކުފާނު ގާނޫނާ ހިލާފަށް ކަންތައްތަކެއް ކުރައްވާފައިވާ ކަމަށް ބުނެ، އެ މައްސަލަތައް ތަހުގީކޮށް ދެއްވުމަށް އެދި ދެ މީހަކު މިއަދު ޕޮލިސް ސްޓޭޝަނަށް މަ...\nހަވަރަށް ދިނުމުގެ ތުންފަތް މައްޗަށް މިފަހަރު އަޅުގަނޑު ދިޔަ: ރައީސް ނަޝީދު\n06 މާރޗް 2012\nމުހައްމަދު ޖުނައިދު މުޒާހަރާކުރަމުންދިޔަ އިދިކޮޅު ފަރާތްތަކާއި، ސިފައިން އަދި ފުލުހުން ގުޅިގެން އިހުތިޖާޖުކުރެއްވުމުގެ ސަބަބުން ކުރީގެ ރައީސުލްޖުމްހޫރިއްޔާ މުހައްމަދު ނަޝީދު އިސްތިއުފާދެއްވުމުގެ ކުރި...\nނަޝީދު މަސައްކަތް ކުރައްވަނީ ކުށުން ބަރީއަވެ ވަޑައިގަތުމުގެ މާހައުލެއް އުފައްދަން: އައްބާސް\nކުރީގެ ރައީސް މުހައްމަދު ނަޝީދު މިހާރު މަސައްކަތްކުރައްވަމުން ގެންދަވަނީ އެމަނިކުފާނުގެ ސަރުކާރުގެ ތިން އަހަރު ދުވަހުގެ ތެރޭގައި ކުރައްވާފައިވާ ކުށްތަކުން ބަރީއަވެވަޑައިގަތުމަށް ކަމަށް ރައީސް އޮފީހުގެ...\nރައީސް ވަހީދުގެ ހާއްސަ އިންޓަވިއު: ކުރިން ވެސް ރައީސް ނަޝީދު އިސްތިއުފާ ދެއްވަން ވިސްނެވި!\nސިނާން އަލީ 05 މާރޗް 2012\nސިނާން: ފެބްރުއަރީ ހަތް ވަނަ ދުވަހު ރައީސް ނަޝީދު އިސްތިއުފާ ދެއްވުމުގެ ކުރިން މަނިކުފާނާ ގުޅުއްވިތޯ؟ ރައީސް: އިސްތިއުފާ ދެއްވާނެ ވާހަކައެއްވެސް ދެއްވަން ގަސްތުކުރާ ވާހަކައެއްވެސް އަދި އެއްވެސް ފަރާތ...\nމަޖިލީސް ހުޅުވައިގެން މަޝްވަރާ ކުރުމުގެ ބުއްދިއަކީ ހައްލެއް ނޫން: ނަޝީދު\nމުރުޝިދު އަބްދުލްހަކީމް 05 މާރޗް 2012\nއަވަސް އިންތިހާބަކަށް ދިއުމާއިގުޅޭ ގޮތުން ޕާޓީތަކުގެ މެދުގައި ކުރެވޭ މަޝްވަރާތައް މަޖިލީސް ހުޅުވުމަށްފަހު ކުރަން ބައެއް ފަރާތްތަކުން ގެންގުޅޭ ވިސްނުމަކީ ހައްލެއް ގެނެވޭނެ ވިސްނުމެއް ކަމަށް ދެކިވަޑައިނ...\nއިންތިހާބުގެ ތާރީޚެއް ނުލިބެނީސް މަޖިލިސް ނުހުޅުވޭނެ: ނަޝީދު\n05 މާޗް 2012 12:22 05 މާރޗް 2012\nއަވަސް އިންތިޚާބެއްގެ ތާރީޚެއް ކަނޑައެޅުމުގެ ކުރިން ރައްޔިތުންގެ މަޖިލިސް ހުޅުވިޔަ ނުދޭނެ ކަމުގެ އިޝާރާތެއް ކުރީގެ ރައީސް މުހައްމަދު ނަޝީދު މިއަދު ކުރައްވައިފި އެވެ. ލޮނުޒިޔާރަތްކޮޅުގައި މިއަދު ހެނދު...\nރައްޔިތުންގެ މަޖިލިސް ހުޅުވޭނީ ޕާޓީތަކުގެ މެދުގަ އެއްބަސްވުމެއް ޤާއިމް ކުރެވިގެން: ރައީސް ނަޝީދު\n05 މާރޗް 2012\nރައްޔިތުންގެ މަޖިލިސް ހުޅުވި އޮމާންކަމާއި އެކު މަސައްކަތް ކުރެވޭނީ މިހާރު ހިނގަމުންމިދާ ސިޔާސީ ހަމަނުޖެހުންތަކަށް ޕާޓީތަކުގެ މެދުގައި އެއްބަސްވުމެއް ޤާއިމް ކުރެވިގެންކަމަށް ކުރީގެ ރައީސް މުހައްމަދު...\nހަތް ވަނަ ދުވަހު ރައީސް ވަހީދާ ގުޅުއްވަން ނަޝީދު މަސައްކަތް ކުރެއްވި: އެމްޑީޕީ\n04 މާޗް 2012 18:11 04 މާރޗް 2012\nކުރީގެ ރައީސް މުހައްމަދު ނަޝީދުގެ ސަރުކާރު ވެއްޓުނު ދުވަސް ކަމަށްވާ މިދިޔަ ފެބްރުއަރީ7ވަނަ ދުވަހު، އޭރު ނަޝީދުގެ ނައިބަކަށް ހުންނެވި މިހާރުގެ ރައީސުލްޖުމްހޫރިއްޔާ ޑރ. މުހައްމަދު ވަހީދު ހަސަން މަނިކާ...\nސަރުކާރު ހުއްޓުމަކަށް ގެންނާނަން: ނަޝީދު\nމަރިޔަމް ރާނިޔާ 04 މާރޗް 2012\nރައީސުލްޖުމްހޫރިއްޔާ ޑރ. މުހައްމަދު ވަހީދު ހަސަން މަނިކުގެ ސަރުކާރު ހުއްޓުވުމަކަށް ގެނައުމަށްޓަކައި މަސައްކަތްތަކެއް ކުރަން އެމްޑީޕީގައި އެދިވަޑައިގެންނަވާނެ ކަމަށް ކުރީގެ ރައީސް މުހައްމަދު ނަޝީދު ވިދ...\nރައީސް ވަހީދަށް އޮފީހަށް ނުކުމެވަޑައިނުގެންނެވޭ ވަރުގެ ހަރަކާތަކަށް އެމްޑީޕީގައި އެދޭނަން: ނަޝީދު\n04 މާޗް 2012 16:01 04 މާރޗް 2012\nމިހާރުގެ ސަރުކާރަކީ ބާޣީ ސަރުކާރެއް ކަމަށާއި ރައީސް މުހައްމަދު ވަހީދަށް އޮފީހަށް ވަޑައިނުގެންނެވޭވަރުގެ ހަރާކަތްތަކެއް ހިންގުމަށް ތާރީހެއް ކަނޑައަޅަން އެމްޑީޕީގައި އެދިވަޑައިގަންނަވާނެ ކަމަށް ކުރީގެ ރ...


ޢަޞްރު (އަށްވަނަ ބައި) – Esfiya\nދީނީ ލޯބި November 27, 2016\nޢަޞްރު (އަށްވަނަ ބައި)\nފިލްމު ފެށެން އުޅުނު ވަގުތު އޭނައަށް އެއްލި ކަޅިއަކުން އެތާ މޭޒުމަތީގައި އޮތް ސިޓީ އުރަ ފެނުނެވެ. އޭނަ ހުރީ އޭގެ މަތިން ހަނދާން ނެތިފައެވެ. ނޭނގޭ ސަބަބަކާހުރެ އޭނަ ކުއްލިއަކަށް އެ “ސިޓީ” ކިޔާލަން ބޭނުންވިއެވެ. އޭނަ ވަގުތުން ފިލްމު މަޑު ޖައްސާލަމުން އެ ސިޓީ އުރަ ނަގައި އޭތި ހުޅުވާލިއެވެ. އަދި ކެތްމަދުވެފައިވާ ހިތަކާއެކީ އެ އުރައިގެ ތެރެއަށް އަތް ކޮއްޕައި އޭގެ ތެރޭގައި ހުރި އެއްޗެއް ނެގިއެވެ. އެވަގުތު ފެނުނު އެއްޗަކުން ވިސާމް ހުއްޓުންއެރިއެވެ. އޭގައި ހުރީ ފަސް ސަތޭކަ ރުފިޔާގެ ނޫޓުތަކެވެ. އޭނަ އެ އެއްޗެހި ނަގައި ރަނގަޅަށް ބަލާލިއިރު އެއީ ފަސް ސަތޭކައިގެ ތިން ނޫޓެވެ. ޝަފަޤް އޭނައަށް ލާރި ދޭންވީ ކީއްވެބާއެވެ؟ ކޭކު އެޅިކަމަށްޓަކައި ވެސް މިހާ ގިނަ ލާރި އޭނައަށް ޙައްޤުވާނެހެނެއް ހިއެއްނުވެއެވެ. ވިސާމް ވިސްނުމެއްގެ ތެރޭގައި ހުރެ އެ ސިޓީ އުރައަށް ދެވަނަ ނަޒަރެއް ދިން ހިނދު އޭގެ ތެރެއިން ގަނޑުކޮޅެއްވެސް ނިކުމެފައި އޮތްތަން ފެނުނެވެ. އޭނަ ދެންވެސް ވާނުވާއެއް ނޭނގިފައި އެ ގަނޑުކޮޅު ނަގައި ނިއުޅާލިއެވެ.\n“ނުބައި ކަމެއްކޮށްގެން ހޯދޭ ލާރިއަކުން ޞަދަޤާތެއް ނުދެވޭނެއެވެ. އަދި ޞަދަޤާތެއް ދިނުމުގެ ނިޔަތެއްނެތި ދެވޭ އެއްޗަކީ ޞަދަޤާތެއްނޫނެވެ. – ޝަފަޤް”\nގަނޑުކޮޅުގައި ލިޔެވިފައިވި އެއްޗެއް ކިޔާލުމުން ވިސާމް އިތުރަށް އޮޅުންއެރިއެވެ. ޝަފަޤް އެ ދައްކަނީ ކޮން “ޞަދަޤާތެއްގެ” ވާހަކަތޯ އޭނަގެ ހިތަށްއެރިއެވެ. އޭނަ އަދިވެސް އެއްފަހަރު އެ ނޫޓުތަކާއި ދިމާލަށް ބަލާލިއެވެ. އޭގެ މާ ގިނައިރެއްނުވެ އޭނަގެ ލޮލަށް ސިފަވެގެން ދިޔައީ އޭނަގެ ކާރުގައި ޖެހި ޝަފަޤްގެ އެކްސިޑެންޓް ހިނގި ދުވަހެވެ. އެ ދުވަހު އޭނަ ޝަފަޤާއި ދިމާލަށް ނޫޓުތައް އުކި ގޮތެވެ. އޭނަ އައި ރުޅީގައި ވޮލެޓް ނަގައި ނޫޓުތައް އުކާލީ އެއީ ކިހާވަރެއްތޯ ވެސް ނުބަލައެވެ. އޭނައަށް އުކާލެވުނީ ހާދަ ގިނަ ލާރިއެކޭ އޭނަގެ ހިތަށްއެރިއެވެ. ޝަފަޤް މިހާ ގިނަ ލާރި އޭނައަށް އަނބުރާ ދިނީ ކީއްވެބާއެވެ؟ ޝަފަޤަކީ އޭނަ ހީކުރާ ފަދައިން ދަހި ކުއްޖަކަށް ވާނަމަ ކޮންމެ ފަދަ ގޮތަކަށް ލިބުނު ލާރިއެއްވެސް ޝަފަޤް އަނބުރައެއް ނުދޭނެއެވެ. އެ ޚިޔާލު ހިތަށް ވަނުމުން ވިސާމަށް ވިސްނުމެއްގެ ތެރެއަށް ގެއްލެމުން ސޯފާއަށް ލެނގިލެވުނެވެ. ޝަފަޤަކީ ކޮން ކަހަލަ ކުއްޖެއްތޯ އޭނަގެ ހިތަށްއެރިއެވެ. ޝަފަޤް އެ އުޅެނީ ވަކި ތަނަވަސް ދިރިއުޅުމެއްގައެއްނޫނެވެ. ޒަމީނާ ޢިޝާރާތް ކުރިހެން އެމީހުންނަށް ކަރަންޓު ބިލުވެސް ދެއްކޭނީ ކިރިޔަކިރިޔާކަން ވިސާމަށް ޔަޤީން ކުރެވެއެވެ. ކަން މިހެން އޮތްވާ ޝަފަޤް މިހާ ގިނަ ލާރި އަނބުރާ ދޭންވީ އެއްވެސް ސަބަބެއް ވިސާމަކަށް ނުވިސްނުނެވެ. ދީނާއި އެއްގޮތަށް އުޅެން ވެސް މީހަކު މިފަދަ ކަމެއް ކޮށްފާނެކަމަށް ވިސާމަށް ޤަބޫލު ކުރަން ދަތިވިއެވެ. އެހެނަސް އޭގެ އަލިގަދަ ހެއްކެއް މިއޮތީ އޭނަގެ އަތް މަތީގައެވެ.\nއަތުގައި ހުރި ނޫޓުތަކަށް ބަލަން އިނދެފައި ވިސާމަށް ފުން ނޭވައެއް ދޫކޮށްލެވުނެވެ. އެހެނަސް އޭނަގެ ދެބުމަ ކައިރި ވެފައިވި ގޮތުން އޭނަގެ ހިތަށް ހަމަޖެހުމެއް ނުލިބޭކަން އެނގެއެވެ. ޝަފަޤްގެ މި ކުޑަކުޑަ ޢަމަލުން އޭނަ މިހާ ދުވަހު ދީނާއިމެދު ދެކެމުން އައި ގޮތަށް ވެސް ލޮޅުމެއް އައިއްސިހެން އޭނައަށް ހީވިއެވެ. ނަމަވެސް އޭނައަށް ދީނާއިމެދު ރަނގަޅަށް ވިސްނެން ފެށި ތަނާހެން ޝައިޠާނާ އޭނަގެ ހިތް ވަސްވާސްތަކުން ފުރައިފިއެވެ. ޝަފަޤް މިގޮތަށް ކަންތައް ކުރީ ވަކި ދީނާއި އެއްގޮތަށް އުޅެން ނޫން ކަމަށާއި ޝަފަޤް މިކަން ކުރާނީ އޭނަ ޝަފަޤަށް ޤަދަރު ކުރާނެފަދަ ގޮތެއް މަގުފަހި ކުރުމަށްޓަކައި ކަމަށް ވިސާމްގެ ހިތް ބުންޏެވެ. އަދި އޭނަ މި ވާހަކަ އެހެން މީހުން ގާތު ދެއްކުމުން ޝަފަޤްގެ ނަން އެންމެންގެ މެދުގައި މަޝްހޫރުވެގެން ދާނެ ކަމަށް ޝަފަޤް އުއްމީދުކުރާނެކަމަށް ވިސާމްގެ ހިތް ބުންޏެވެ. މީގެ އިތުރުން ވެސް ޝަފަޤާއިމެދު އެތައް ގޯސް ޚިޔާލެއް ކުރެވުނެއްކަމަކު ނޭނގޭ ސަބަބަކާހުރެ އޭނައާއި އިނުމުގެ ޚިޔާލު ވިސާމަށް ދޫކޮށްނުލެވުނެވެ. އެއީ މިހާތަނަށް އައިއިރު މިޝްކާއަށް އެހާ ބޮޑަށް ކަމުދިޔަ “ދައްތިއެއް” ފެނިފައި ނުވާތީވެ ކަންނޭނގެއެވެ. ޝަފަޤާއި އެކީގައި ހުރިއިރު މިޝްކާގެ މޫނުމަތީގައިވި އުފާވެރިކަން ހަނދާންވެފައި އޭނައާއި އިނުން ރަނގަޅު ވާނެކަމަށް ވިސާމަށް ނިންމުނެވެ. އެހެނަސް ޝަފަޤްގެ “ދީންވެރިކަން” ހަނދާންވުމުން ވިސާމްގެ ޚިޔާލު ބަދަލުވިއެވެ. ޝަފަޤަށްވުރެ މާ ރަނގަޅު މަންމައަކު މިޝްކާއަށް ހޯދައިދެވިދާނެކަމަށް އޭނަގެ ހިތް ބުނި ހިނދު އެކަމަށްޓަކައި މާ ގިނަ ދުވަހެއް ނެތްކަން ވެސް ވިސާމަށް ހަނދާން ކޮށްދިނީ އެ ހިތެވެ. ފާއިތުވެގެންދާ ކޮންމެ ދުވަހަކީ މިޝްކާ އޭނަގެ އަސްލު މަންމަގެ ޙަޤީޤަތާއި ގާތްކޮށްދޭ ދުވަހެކެވެ. ވީއިރު ޝަފަޤް ދޫކޮށްލައިގެން އޭނަ ހަދާނީ ކިހިނެއް ހެއްޔެވެ؟\nހައިޖާނެއް އުފެދިގެން ދިޔަ ހިތެއްގެ ސަބަބުން ވިސާމަށް އެރޭ ނުވެސް ނިދެއެވެ. އޭނަ ގޭގެ ބިއްދޮށުގައި އޮންނަ ކުޑަކުޑަ ބަގީޗާއަށް ގޮސް ސިނގިރޭޓެއްގެ އެހީގައި އޭނަގެ ހިތަށް ހަމަޖެހުން ގެނެވޭތޯ މަސައްކަތް ކުރިއެވެ. އާދައިގެ މަތިން އެއިން އޭނައަށް ހަމަޖެހުމެއް ލިބުނީ ވަކި ވަރަކަށެވެ. އެއް ސިނގިރެޓަށްފަހު އަނެއް ސިނގިރެޓި ހުއްޓުމެއްނެތި ބޮމުން ދިޔައީ ކޮންމެވެސް ހިސާބަކުން އޭނަގެ ހިތް ފުރޭނެކަމުގެ އުއްމީދުގައި ކަންނޭނގެއެވެ. އެހެނަސް އެކަން ކާމިޔާބެއް ނުވިއެވެ. ވިސާމް އެންމެ ފަހުން ދެލޯ މަރާލަމުން އޭނަ އިށީނދެގެން އިން ގޮނޑިއަށް ލެނގިލީ ވެސް ބަލިވެފައިވާ ހިތަކާއި އެކީގައެވެ.\n“މަންމާ! މަށަކަށް ނުދެވޭނެ މި ޓައި އަޅައިގެން ސްކޫލަކަށް. މީތި މާ ކުރު!” ޖެހިގެން އައި އާދިއްތަ ދުވަހު ފަތިހު ފަތިހާ މުޅި ގޭގެ ތެރޭގައި ހުދާގެ އަޑު ގުގުމާލިއެވެ.\n“އެ ޖެހުނީ ކަންތަކާ…….އެކަމަކު ހުދާ ރޭގަ ބުނީ ތީތި ރަނގަޅޭ. އާދެބަލަ މަންމަ ބަލާލަން.” ބަދިގެ ތެރޭގައި ޝަފަޤާއެކީ ހުރި ޒަމީނާ އޭނަގެ ފުރަތަމަ ބަސްތައް ބުނެލީ މަޑުން ކަމަށްވިޔަސް ފަހުން އޭނަގެ އަޑު ހަރުވިއެވެ. އޭގެ މާ ގިނައިރެއް ނުވެ ތިރިއަކާއެކީ ހުރި އޭނަގެ އާ ޔުނިފޯމް ލައިގެން ހުރި ހުދާ ބަދިގޭގެ ދޮރުމައްޗަށް އެރިއެވެ. އެވަގުތު އޭނަގެ ތުން ދިގުވެފައިވިއެވެ.\n“މީތި ކުރުތަ؟ ކުރެއްނޫން. އެއީ ހުދާއަށް ހީވާ ގޮތް.” ޒަމީނާ އޭނަގެ ކުރަން ހުރި މަސައްކަތް ހުއްޓާލާފައި ގޮސް ބުނެލިއެވެ. ދުރުގައި ހުރި ޝަފަޤް ވެސް މަސައްކަތުގައި ހުރެ އެ ދިމާލަށް ބަލާލިއެވެ. ހުދާގެ ޓައި އޮތް ގޮތުން ޙަޤީޤަތުގައި އައިބުކަމެއް ނެތެވެ. އޭނައަށް އެ ފެންނަ އައިބެއް ދެނެވޮޑިގެންވަނީ ހެއްދެވި ފަރާތެވެ.\n“ބަޓް މަންމާ ޔޫ ޑޯންޓް އަންޑަސްޓޭންޑް! މީތި މިހެން އޮތީމަ ވަރަށް އޮޑް. ބަލާބަލަ ބެލްޓާވެސް ހަމަނުވޭ.” ހުދާ ދެންވެސް ޝަކުވާ ކުރިއެވެ.\n“ދެން ކޮޑޭ ނުކިޔާ އަވަހަށް ސައިބޯންދޭ. އިންޓަވަލް ދަބަސް ހިފައިގެން ދާން ހަނދާން ކުރާތި. ޝަފަޤް އެ ތައްޔާރު ކުރަނީ އޭތި.” ޒަމީނާ ހަރުކަށި އަޑަކުން ވާހަކަ ދެއްކިއެވެ. އެއާއެކު އިންޓަވަލް ތަށިގަނޑެއް ފިޔާތޮށި ކުލައިގެ ދަބަހަކަށް އަޅަމުން ދިޔަ ޝަފަޤަށް ހުދާ ބަލާލިއެވެ.\n“އިންޓަވަލް ދަބަހޭ؟! ސީރިއަސްލީ މަންމާ! މަ މީ ކުޑަ ކުއްޖެއް ނޫނޭ އިންޓަވަލް ދަބަސް އަޅައިގެން ސްކޫލަށް ދާކަށް. ސްކޫލްގަ ކެންޓީނެއް ހުންނާނެ. ބްލެހް! އަދި ޕިންކު ކުލައިގެ ދަބަސްގަނޑެއްތަ؟ މަށެއް ނުދާނަން އޭތި އަޅައިގެން. މަށަށް ލާރި ދީ ކެންޓީނުން އެއްޗެއް ގަންނަން!” ހުދާ އޭނަގެ ކުރިމަތީގައި ހުރީ އޭނަގެ މަންމަކަން ވެސް ހަނދާން ނައްތާލަމުން އަމުރުކުރިއެވެ.\n“މާ ވާހަކަ ގިނަ ނުކޮށް އޭތި އަޅައިގެންދޭ!” ޒަމީނާގެ ރުޅިވެރި އަޑު ހަރުވިއެވެ.\n“ގޯޑް!!! ކޮންކަހަލަ މަންމައެއްތަ މަށަށް ލިބިގެން މި އުޅެނީ؟ ޔޫ ޑޯންޓް އަންޑަސްޓޭންޑް މައި ފީލިންގްސް. އައި ހޭޓް ޔޫ!!” ހުދާ ނުރުހުންތެރިކަމާއެކީ ފެންކަޅިވެފައިވާ ދެލޮލާއެކީ އެހެން ބުނެލަމުން ދާން ހިނގައިގަތެވެ. އެވަގުތު ހުދާ ބުނި ބަސްތަކުގެ ކޮންމެވެސް ވަރެއް އެނގުނު ޒަމީނާގެ މޫނުމަތިން ވެސް ހިސާބެއްގެ މާޔޫސްކަމެއް ފެނުނެވެ. އޭނަ ކުއްލިއަކަށް ފަސްއެނބުރިލަމުން ބަދިގެތެރެއަށް ގޮސް އެތާހުރި ކަބަޑުތަކުގެ ތެރެއިން ކަބަޑެއްގެ ވަތްގަނޑު ހުޅުވާލިއެވެ. އެއަށްފަހު ކަބަޑު ތެރެ ހާވާލަމުން ދެ ފަސް ރުފިޔާގެ ނޫޓު ނަގައި އެ ދެ އެއްޗަށް ވަކިވަކިން ބަލާލިއެވެ. އަދި އެއަށްވުރެ ވެސް ބޮޑަށް ކަބަޑު ހުޅުވާލަމުން ވަކި ލާރިތައް އެއްކޮށް ވިހި ރުފިޔާ ހަމަ ކޮށްލިއެވެ. ޒަމީނާ އެ ލާރި ހިފައިގެން އަވަސް ފިޔަވަޅުތަކެއްގައި ބަދިގެއިން ނިކުންނަމުން ހުދާގެ ނަމުން ގޮވާލިއެވެ. އެ މަންޒަރު ބަލަން ހުރި ޝަފަޤް ޒަމީނާ އޭނަގެ ލޯމައްޗަށް ގެއްލުމުން ވެސް ދެރަވެފައިހުރެ އެ ދިމާލަށް ބަލަން ހުއްޓެވެ. ޒަމީނާ އެ ލާރި ދިނުމުން ހުދާ ގެއިން ނިކުމެގެން ދިޔައީ ޝުކުރުވެސް އަދާ ނުކޮށްކަން ބޭރުން އިވެމުން ދިޔަ އަޑުތަކަށް ސަމާލުވެގެން ހުރި ޝަފަޤަށް އެނގުނެވެ. އޭނައަށް ފުން ނޭވައެއް ދޫކޮށްލަމުން އަތުގައި އޮތް އިންޓަވަލް ދަބަހަށް ބަލާލެވުނެވެ. އެ ދަބަހަކީ ޒަމީނާ އޭނައާއި އެއްކޮށް ފިހާރައަކަށް ގޮސް ގަތް ދަބަހެކެވެ. ހުދާގެ ސްކޫލްގައި ކެންޓީނެއް ހުންނާނެ ވާހަކަ ޝަފަޤް ޒަމީނާއަށް ހަނދާން ކޮށްދިނެއްކަމަކު ޒަމީނާ ބޭނުންވީ އިންޓަވަލް ދަބަހެއް ގަންނާށެވެ. އެއީ އެހެން މީހުންގެ ކުރިމަތީގައި ހުދާއަށް ލިބޭނެ މޮޅެއްކަމުގައި އޭނަ ދެކުނީތީވެއެވެ. ޒަމީނާ އެ ދަބަސް ހުދާއަށްޓަކައި ގަތީ ވަރަށްވެސް ލޯބިންނެވެ. ހުދާއަށް އެ ލޯބި ނުފެނުނު ގޮތުން ޝަފަޤް ހުދާއަށް ނުރުހުންވިއެވެ. އޭނަ ބޭނުންނުވިޔަސް މަންމަގެ އުފަލަށްޓަކައި އެ ދަބަސް އަޅާލިނަމަ ނިމުނީއެއްނޫންހޭ ޝަފަޤްގެ ހިތަށް އެރިއެވެ. ނަމަވެސް ﷲ ގެ ހަނދުމައިން ދުރުގައިވި ހަރު ހިތަކަށް އަސަރެއް ކުރާނީ ކިހިނެއްތޯ އޭނަގެ ހިތް ސުވާލު ކުރި ވަގުތު އޭނައަށް ފުން ނޭވައެއް ދޫކޮށްލެވުނެވެ. އެއަށްފަހު ހުދާއަށް ހިދާޔަތް ދެއްކެވުމަށް އެދި ދުޢާކުރެވުނީ ހުދާއަށް ޙަމްދަރުދީވާ ޙާލުގައެވެ.\n“ބައްޕީ ޝަފްދައްތިގެ ގެ ހުންނަނީ މިޝީމެންގެ ސްކޫލް ކައިރިދޯ؟” ސްކޫލަށް ދިޔުމަށްޓަކައި ވިސާމް ކާރު ސްޓާޓް ކޮށްލަން އުޅުނުތަނާހެން ކާރުގެ ކުރީ ސީޓުގައި އިން މިޝްކާ ސުވާލުކުރިއެވެ. ވިސާމް މިޝްކާއަށް ބަލާލަމުން ފުން ނޭވައެއް ދޫކޮށްލިއެވެ. މި ވޭތުވެދިޔަ ދެދުވަސް ތެރޭގައި “ޝަފްދައްތި”ގެ ނަން އޭނައަށް އަޑު ނުއިވޭ މިނިޓެއް ނުހިނގައޭ ބުންޏަސް ދޮގަކަށް ނުވާނެއެވެ. ވިސާމް އިންތިޒާރުކޮށްކޮށް މިޝްކާ ޝަފަޤަށް ކުރާ ތަޢުރީފުތަކަށް ނިމުމެއް ނާދެއެވެ. ޝަފަޤާއި އިނުމާމެދު ވިސާމަށް އަދިވެސް ހުރެވެނީ ދެ ޚިޔާލެއްގެ މަތީގައެވެ. މިޝްކާ ޝަފަޤްގެ ނަން ކިޔާ ކޮންމެ ފަހަރަކު އޭނަ އެ ޚިޔާލަށް ކިތަންމެ ނަފްރަތު ކުރިޔަސް އޭނަ ޖެހޭނީ ހަމަ ޝަފަޤާއި އިންނަންކަމަށް އޭނަގެ ޒަމީރު ބުނެއެވެ.\n“ބުނެބަލަ ބައްޕި! އެދުވަހު ޝަފްދައްތިގެ ގެއަށް ދިޔައިރު ފެނުނެއްނު ކޮއްކޮގެ ސްކޫލްވެސް؟” މިޝްކާ ވިސާމްގެ އަތުގެ މުލައްދަނޑީގައި ދެއަތުން ހިފާލަމުން އާދޭހުގެ ރާގަކަށް އަހާލިއެވެ.\n“އާނއެކޭ ލޯބި. ކިހިނެއްތަވީ؟” ވިސާމް ކާރު ސްޓާޓް ކޮށްލަމުން އެހިއެވެ.\n“މިއަދު ސްކޫލް ނިންމާލާފަ ޝަފްދައްތިގެ ގެއަށް ދާނީދޯ؟” މިޝްކާ އުޖާލާވި މޫނަކާއެކީ އެދުނެވެ. އެ މޫނުމަތީގައި ވި ކުލަވަރު ވިސާމަށް ހީލެވުނެވެ.\n“އެންމެ ރަނގަޅު ކޮއްކޯ. ދާނީ.” އޭނަ އިންކާރު ކުރަން އުޅުނަސް ވާނެގޮތް އެނގިގެން ވިސާމް އެއްބަސްވިއެވެ. މިޝްކާ ޔެސްއޭ ކިޔައި އުފާ ފާޅުކުރަން ފެށި ވަގުތު ވިސާމް ކާރު ދުއްވާލިއެވެ.\nގޭގެ ފެންޑާގެ އެއްފަރާތެއްގައި ހުރި ގަސްތަކަށް ފެންދޭން ހުރި ޒަމީނާގެ މޫނުމަތިން ފެންނަމުން ދިޔައީ މާޔޫސްކަމެވެ. މިއީ ހުދާ އޭނައަށް ނުރުހުންތެރިކަން ފާޅުކުރާ ދުވަސްދުވަހު އަބަދުވެސް އޭނަގެ ޙާލަތެވެ. މިއަދު ހެނދުނު ހުދާ އޭނައާއި ދިމާލަށް ބުނި ބަސްތައް ޒަމީނާގެ ސިކުނޑި ތެރޭގައި ގުގުމަމުން ދިޔައިރު ކަންތައް މިހެން ވަނީ ކީއްވެބާއޭ އޭނަގެ ހިތަށް އަރަމުން ދިޔައެވެ. އޭނަ އޭނަގެ ދަރިފުޅަށް ފުއްދައިނުދޭ ބޭނުމެއް ނެތެވެ. ލިބޭ މިންވަރަކުން ހޯދައިނުދޭ އުފަލެއް ނެތެވެ. ވީއިރު ހުދާ އޭނައަށް ނަފްރަތު ކުރަނީ ކީއްވެ ހެއްޔެވެ؟ އޭނަ މި ދުވަސްކޮޅު ޗުއްޓީ ނަގައިގެން ހުރީވެސް ހުދާއާއި އޭނަގެ ގުޅުން ބަދަހި ކުރުމުގެ ނިޔަތުގައެވެ. އެހެނަސް ޗުއްޓީ ފެށިގެން މިދިޔައީ ވެސް އޭނަގެ ހުރިހާ އުއްމީދެއް ވިއްސިވިހާލިކުރުވަމުންނެވެ.\nހުދާ އޭނައާއި ދިމާލަށް ކިތަންމެ ނުބައި އެއްޗެއް ބުންޏަސް ޒަމީނާއަކަށް އެއިން އޭނަގެ ދަރިފުޅުގެ ނުބައިކަމެއް ނުފެނެއެވެ. ޒަމީނާއަށް އަބަދުވެސް ހީކުރެވެނީ އޭނަގެ ދަރިފުޅު ގޯސްވަނީ އޭނައަށް އޭނަގެ ދަރިފުޅަށްޓަކައި ތަނަވަސް ދިރިއުޅުމެއް ހޯދައި ނުދެވޭތީ ހެންނެވެ. ޒަމީނާގެ ފިރިހެނުން އިބްރާހީމް ދުނިޔޭގައި ހުރިއިރު އެމީހުން އުޅެމުން ދިޔައީ ފުދޭވަރަކަށް ތަނަވަސް ދިރިއުޅުމެކެވެ. އޭރު އިބްރާހީމް ބޯޓު ދަތުރު ކޮށްގެން ލިބުނު ލާރިން ޒަމީނާ އެހެން މަސައްކަތެއް ނުކޮށް ވެސް ފުދުނެވެ. އެހެނަސް ހިތުގެ ބައްޔެއްގެ ޝިކާރައަކަށްވެ އިބްރާހީމް ނިޔާވެގެން ދިޔަ ފަހުން ހުރިހާ ކަމެއް ބަދަލުވެގެން ދިޔައެވެ. ޒަމީނާ އެކަނިމާއެކަނި އޭނަގެ ދެ ދަރިންގެ ޒިންމާ އުފުލަން ޖެހުނެވެ. ޒަމީނާ އެހެން މީހަކާއި ކައިވެނިވެވޭތޯ މަސައްކަތް ކުރިއެވެ. އެހެނަސް އެ ޢުމުރުގައި އޭނައާއި އިންނާނެ މީހަކު ނުވިއެވެ. އޭނަގެ ދެކުދިން އަމިއްލަ ފައިމައްޗަށް ތެދުވަންދެން އޭނަ ދިރިއުޅުން ދެން ވޭތުވާނީ ދަތި ޙާލެއްގައިކަން ނިންމައިގެން ހުއްޓާ ޝަފަޤް އައުމުން ޒަމީނާގެ ހިތުގައި އުއްމީދުގެ ހުޅުކޮޅެއް ރޯވިއެވެ. ޝަފަޤް މަހުޖަނަކާއި ދެވިއްޖެނަމަ އަރާމުން ފުރިގެންވި ދިރިއުޅުމަކަށްޓަކައި އޭނަ ކުރާ އިންތިޒާރު ކުރުވާނެކަމަށް އޭނައަށް ނިންމުނެވެ. އެދުވަހަކުން ހުދާއާއި ޒައިންގެ އުޅުން ވެސް ރަނގަޅުވާނެ ކަމަށް ޒަމީނާގެ ހިތް ބުނެއެވެ.\n“ބައްޕީ ބަލާލަބަލަ. ޝަފްދައްތި އެހެރީ!” ސްކޫލްގެ ކުރިމައްޗަށް ކާރު މަޑުކޮށްލުމާއެކު މިޝްކާ ބުނެލިއެވެ. ވިސާމް ބަލާލިއިރު މިޝްކާ ހުރީ ކުޑަދޮރުން ބޭރު ބަލައިގެންނެވެ. ބޭރުން ފެންނަމުން ދިޔަ ގޭގެ ފެންޑާގެ ތެރޭގައި ހައުސްކޯޓު ލައިގެން ހުރީ ޝަފަޤެއް ނޫންކަން ވިސާމަށް ނަގައިގަނެވުނެވެ. އޭނަ އެވާހަކަ ބުނަން އުޅުނު ވަގުތު މިޝްކާ އޭނައަށް ހުރަސް އެޅިއެވެ.\n“ބައްޕި މިޝީ ދަނީ ޝަފްދައްތި ކައިރިއަށް.” މިޝްކާ އެހެން ބުނެ ވިސާމަށް ފުރުޞަތެއް ނުދީ ކާރުގެ ދޮރު ހުޅުވައި ކާރުން ފޭބިއެވެ. އޭގެ ދެވަނަ ސިކުންތުގައި މިޝްކާ މަގު ހުރަސްކޮށް ޒަމީނާމެންގެ ގެއާއި ދިމާލަށް ދުއްވައިގަތްތަން ފެނިފައި ވިސާމްގެ މޭގަނޑު އަތަށްއައެވެ. އޭނަ ވަގުތު ކާރުން ފައިބައި މިޝްކާއަށް ގޮވަމުން މަގުގެ ދެފަރާތް ބަލައި މިޝްކާގެ ފަހަތުން ދިޔައެވެ. ނަސީބު ރަނގަޅުކަމުން ދެބަފައިންނަށް ވެސް ސަލާމަތުން އެ ކާރޫބާރޫ ބޮޑު މަގު ހުރަސް ކުރެވުނެވެ. މިޝްކާ ޒަމީނާމެންގެ ގޭގެ ދޮރު މައްޗަށް މަޑުކޮށްލީ ވަގުތު ވިސާމް އައިސް މިޝްކާގެ ފުރަގަހުގައި މަޑުކޮށްލިއެވެ.\n“އެއީ ޝަފްދައްތިއެއް ނޫނޭ ދޫނި. ޝަފްދައްތިއާ ބައްދަލުކުރަން އަންނާނީ އަހަރުމެން އެހެން ގަޑިއެއްގަ. މިހާރު ސްކޫލް ގަޑިއެއްނޫންތަ؟” ވިސާމް ފުރަގަހުން މިޝްކާގެ ދެކޮނޑުގައި ހިފަހައްޓައިގެން އެހެން ބުނެލި ވަގުތު މިޝްކާގެ މޫނުމަތީގައިވީ މާޔޫސްކަމެވެ.\n“ޝަފްދައްތި މަތިން ހަނދާންވަނީތަ މިޝްކާ؟” ހެވި ދިއްލިފައިހުރި ޒަމީނާ ސުވާލުކުރިއެވެ. އޭނައަށް ކުއްލިއަކަށް ދާދި ދެންމެއަކު ކުރެވެމުން ދިޔަ ޚިޔާލުތަކާއި ދުރަށް ދެވުނެވެ. ވިސާމް ފެނުމުން އޭނައަށް އޭނަގެ ހުރިހާ ހިތާމައިގެ ޙައްލު ކަމުގައި ވާ ފައިސާއާއި ގާތްކަމެއް އިޙްޞާޞް ކުރެވުމުންނެވެ.\n“ކޮބައިތަ ޝަފްދައްތި؟” ދެރަވެފައިހުރެ މިޝްކާ އަހާލިއެވެ. ޒަމީނާއަށް އެއްޗެކޭ ނުބުނެވެނީސް ވިސާމް ކުރުފައިމައްޗަށް ތިރިވެ މިޝްކާ އޭނައާއި ދިމާލަށް އަނބުރާލިއެވެ.\n“ޑާރލިންގް، ބައްޕިއާ ދިމާލަށް ބަލާބަލަ. ކޮއްކޮ އަދި ޝަފްދައްތިއާ ބައްދަލުކުރާނެ. އެކަމަކު ޝަފްދައްތި ވެސް ދެރަވާނެދޯ ކޮއްކޮ ސްކޫލަށް ނުގޮސް ކުޅެން އައިމަ؟ ސްކޫލް ނިންމާލާފަ އަންނާނީ ޝަފްދައްތި ކައިރިއަށް. ޕްރޯމިސް. ނައު ސްމައިލް!” ވިސާމް މިޝްކާގެ ދެކޮލުގައި މަޑުމަޑުން ހިފައި ދެކޮޅަށް ދަމާލިއެވެ. މިޝްކާ ވަގުތުން ހިނިތުންވެލަމުން ވިސާމްގެ ގައިގައި ބައްދާލިއެވެ.\n“ޝަފްދައްތި ކައިރި ބުނާނަން މިޝްކާގެ އިންތިޒާރުގަ ހުންނާށޭ.” ވިސާމް ޚިޔާލު ބަދަލުކޮށްފާނެއޭ ހިތައި ޒަމީނާ ބުނެލިއެވެ. އެއާއެކު މިޝްކާ ވިސާމްގެ ގައިން ދޫކޮށްލިއެވެ.\n“އާނ ބުނައްޗޭ ޝަފްދައްތި ކައިރީގަ މިޝީ އަންނާނަމޭ. ހިނގާ އަވަހަށް ބައްޕީ!” މިޝްކާގެ ވާހަކައިގެ ވަކި ހިސާބަކުން ސްކޫލްގެ ބެލް ޖަހާލި އަޑަށް އޭނަ ތެޅިގެންފިއެވެ. ވިސާމް ވަގުތުން ހިންދެމިލަމުން މިޝްކާ އުރާލައިގެން މަގު ހުރަސް ކުރިއެވެ. އަދި ޕޭވްމެންޓާއި ހަމަވުމުން މިޝްކާ ޕޭވްމެންޓް މަތީގައި ބަހައްޓަމުން އަވަހަށް ދާށޭ ބުނެލިއެވެ. އެވަގުތު މިޝްކާ ފުރަގަހުގައި ހުރި މީހަކަށް އަތުން ހަނާ އަޅާތަން ފެނިފައި ވިސާމަށް ފުރަގަހަށް ބަލާލެވުނެވެ. އޭރު ޒަމީނާ ވެސް ހުރީ މިޝްކާއަށް ހަނާ އަޅާށެވެ.\n“ބައްޕީ އެއީ ޝަފްމަންމިގެ މަންމިދޯ؟” މިޝްކާ އަވަސް އަރުވާލުމުގެ ތެރޭގައި ބުނެވުނު ވާހަކައިން ވިސާމް ސިހުންވިއެވެ.\n“ކީކޭތަ ކޮއްކޯ؟” ވިސާމަށް އަވަސްއަވަހަށް އަހާލެވުނެވެ.\n“ޝަފްމަމް….ހެހެ….ކޮއްކޮ އޮޅެނީ. ޝަފް ދައްތިގެ މަންމިހޭ އެއީ.” މިޝްކާ ހެވިލާފައި އޭނައަށް ބުނެވުނު އެއްޗެއް ރަނގަޅުކޮށްލިއެވެ. ވިސާމްގެ އަނގައިން ލުއި އާހެއް ނިކުތް ވަގުތު އޭނައަށް ހިނިތުންވެލެވުނެވެ.\n“އެއީ ޝަފްދައްތިގެ ދައްތިއެއް. މަންމިނޫން.” ވިސާމް މަޑު މައިތިރި އަޑަކުން އެހެން ބުނެލަމުން މިޝްކާގެ އިސްތަށިގަނޑުގައި ފިރުމާލިއެވެ. އަދި އެއަށްފަހު އަނެއްކާވެސް ދާށޭ ބުނެލިއެވެ. މިޝްކާ މިފަހަރު އާނއެކޭ ކިޔައި ސްކޫލްގެ ތެރެއަށް ދުއްވައިގަތެވެ. އޭނަ ލޯމައްޗަށް ގެއްލުނު ވަގުތު ވިސާމަށް ފުން ނޭވައެއް ދޫކޮށްލެވުނެވެ. ޝަފަޤް މިޝްކާއާއެކީ ހޭދަކުރި މަދު ވަގުތު ކޮޅުގެ ތެރޭގައި އޭނަ މިޝްކާއަށް ދައްކުވައިދިނީ އާދައިގެ ލޯތްބެއް ނޫންކަމަށް ވިސާމަށް ހިތާހިތުން އެއްބަސްވެވުނެވެ. އެހެންޏާ މިޝްކާ ދުވަހަކުވެސް ބީރައްޓެހި މީހަކާ ދެވަނަ ފަހަރަށް ބައްދަލުކުރަން މިހާ ވަރަށް ބޭނުންވެފައެއް ނެތެވެ. ކީއްވެ ހެއްޔެވެ؟ އެ ސުވާލު ހިތަށް ވެރިވިއެއްކަމަކު އޭގެ ޖަވާބު ވިސާމަކަށް ނޭނގުނެވެ. އެނގުނުހާ ވެސް ކަމަކީ އޭނަ ޝަފަޤާއި ބައްދަލުކުރަން އެބަޖެހޭ ކަމެވެ. އެ ކަމަށްޓަކައި ހިތްވަރު ލިބޭ ފަދަ އެތައް ޚިޔާލެއް އޭނަގެ ހިތަށް ވެރިވިއެވެ. މިޝްކާ އޭނަގެ އަނދިރި މާޒީގެ ޞަފްޙާތަކުން ރައްކާތެރިކުރަންޖެހޭ ކަމާއި މިޝްކާއަށް މަންމައެއްގެ ލޯބި ބޭނުންވާ މިންވަރު އޭނަގެ ސިކުނޑި އޭނައަށް ހަނދާން ކޮށްދިނެވެ. އެވަގުތު ވިސާމަށް ފަސްއެނބުރި ޝަފަޤްގެ ގެއާއި ދިމާލަށް ބަލާލެވުނެވެ. އެ ގޭގައި މިވަގުތު ޝަފަޤް ހުންނާނެކަން އެނގި އޭނަ ކުރިއަށް ފިޔަވަޅެއް އަޅާލަން އުޅުނު ހިނދު އޭނަގެ ހިތަށް ނުތަނަވަސްކަމެއްވަނެވެ. އެކަމާމެދު ޚުދު ވިސާމްވެސް ޙައިރާންވިއެވެ. އޭނަ ނުތަނަވަސްވާންވީ ކީއްވެ ހެއްޔެވެ؟ އެތައް އަހަރެއް ފަހުން މީހަކާއި އިންނަން އުޅޭތީވެ ހެއްޔެވެ؟ ނޫނީ އޭނަގެ ފުރަތަމަ ޒަވާޖީ ޙަޔާތުގައި ވި ކަންތައް ތަކުރާރު ވެދާނެހެން އޭނައަށް ހީވަނީ ހެއްޔެވެ؟ ނޫނީ ޝަފަޤްގެ “ދީންވެރިކަމުގެ” ސަބަބުން ޝަފަޤަކީ އެއްވެސް ރަޙުމެއްނެތް ހިތްހަރު ކުއްޖަކަށް ވެދާނެކަމަށް އޭނައަށް ނިންމެނީ ހެއްޔެވެ؟ އެ “ދީނުގެ” “ނުބައި” އަސަރުތައް މިޝްކާއަށާއި އޭނައަށް ވެސް ކޮށްފާނެކަމުގެ ބިރު އޭނައަށް ހީވަނީ ހެއްޔެވެ؟ ވިސާމްގެ ހިތަށް ވެރިވި ކޮންމެ ސުވާލަކަށް އެ ހިތް އާނއެކޭ ބުނަމުން ދިޔަދިޔަހެން ޝަފަޤްގެ ގެއަށް ދިޔުމުގެ ޚިޔާލު އޭނަގެ ސިކުނޑިން ފޮހެވިގެން ދިޔައެވެ. އޭގެ މާ ގިނައިރެއް ނުވެ ވިސާމް ބުމަގޮށްޖަހައި އިސްޖަހާލަމުން އޭނަގެ ކާރާއި ދިމާލަށް ހިނގައިގަތެވެ. ހަމަ އެ ވަގުތު މިޝްކާގެ ނަން އޭނަގެ ހިތަށް ވެރިވުމުން އޭނަގެ ހިތް ރޯންފެށިއެވެ. ނަމަވެސް މިފަހަރު އޭނަ ފުން ނޭވައެއް ދޫކޮށްލަމުން ހިތްހަމަ ޖައްސާލީ އޭނަގެ މޭތެރޭގައި މި އުފެދިފައިވި ހައިޖާނަށް ކޮންމެވެސް އެއްދުވަހަކުން ނިމުމެއް އަންނާނެކަމަށް އަމިއްލަ ނަފްސުގާތު ބުނެގެންނެވެ.\n“އޯ އެމް ޖީ!!! އައްމު އަނެއްކާވެސް ސިންގަލްވެއްޖެޔޯ!” އިންޓަވަލް ގަޑި ނިމެން 10 މިނެޓަށްވެފައި ވަނިކޮށް ހުދާ އޭނަގެ ކްލާހަށް ވަންނަމުން ތޫލި އަޑަކުން އޭނަގެ އެކުވެރިންނަށް އަންގާލިއެވެ. އެވަގުތު ކުލާހުގެ ކަނާތް ފަރާތުގެ ދެވަނަ ބަރީގައި އޭނަގެ ދެ އެކުވެރިން ފިޔަވައި ކުލާހުގައި އެހެން މީހަކު ނެތެވެ.\n“ސީރިއަސް؟ ވާވް! މިފަހަރު މީ ހުދާގެ ޗާންސް. އަހަރުމެން ރިލޭޝަންޝިޕްސްގަ ތިބިކަން އެއީ ހުދާގެ ނަސީބު އިނގޭ؟” ހުދާގެ އެކުވެރި ހައުރާ އެހެން ބުނެ ނިމުނުތަނާހެން ހުދާ ގޮސް އޭނަގެ ކޮނޑުގައި ޖަހާލިއެވެ. ހައުރާ ތަދުވާކަމަށް ހެދެމުން އެ ޖެހި ތާނގައި ހިފައި އައުޗްއޭ ކިޔާލިއެވެ.\n“ކޮބާ ދެން ކިހިނެއް ހަދަންތަ ތި ޕްލޭން ކުރަނީ؟ އަވަހަށް މެސެޖެއް ކޮށްލަން އަހަންނަށް ފެންނަނީ.” ހައުރާގެ ކައިރީގައި އިން ލިއުޝާ ބުނެލިއެވެ. އެވަގުތު ހުދާ ހަމަޖެހޭ ގޮތް ދައްކަމުން ފުން ނޭވައެއް ދޫކޮށް ހައުރާގެ އަނެއްފަރާތުގައި ހުސްކޮށް ހުރި ގޮނޑީގައި އިށީނދެ ގޮނޑިއަށް ލެނގިލިއެވެ.\n“މިފަހަރު އަހަރެން އެއްވެސް ކަމެއް ކުރަން ޖެހޭނެހެނެއް ހިއެއްނުވޭ. ހަމަ ހިތް ބުނަނީ އައްމު އަންނާނީ އަހަރެން ކައިރިއަށޭ.” ހުދާ މައްޗަށް ނަޒަރު ހުއްޓައިގެން އޮވެ ބުނެލިއެވެ. ހައުރާ އެއްވެސް އަސަރެއް ނެތްގޮތަކަށް ހީލިއެވެ.\n“ހުދާ ޑާރލިންގް. ދިސް އިޒް ނޮޓް އަ މޫވީ. ދިސް އިޒް ރިއަލް ލައިފް. އައްމު އަކީ އަންހެން ކުދިން ކައިރިއަށްދާ މީހެއްނޫން. އަންހެން ކުދިން ޖެހޭނީ އޭނަ ކައިރިއަށްދާން. އޭނަ ދުވަހަކުވެސް އަންހެން ކުއްޖަކު އިމްޕްރެސް ކުރަން މަސައްކަތެއް ކުރަންޖެހުނުހެނެއް އަހަންނަށް ހިއެއްނުވޭ. ދެން އޭނަ ވަކި ކީއްކުރަން ހުދާ ކައިރިއަށް އަންނަންވީ ހުދާ އެއްވެސް ކަމެއް ނުކުރަނީސް؟” ހައުރާ އަހާލިއެވެ. ހުދާ ލުއްކެއްޖަހައި ސީދާވެލިއެވެ.\n“އެކަމަކު މިއަދު އަހަންނަށް ހަމަ ނޯޓިސްވިކަމެއް. އައްމު ބްރޭކް އަޕްވި ވާހަކަ އަޑުވެސް ނާހަނީސް އަހަންނަށް ހަމަ ފާހަގަވި އައްމު އަހަންނަށް ބެލިކަން. ވަރަށް ޑެސްޕަރޭޓް ލުކްއެއް ހުރީ. އޭޒް އިފް ހީޒް އާސްކިންގް ފޯ ސަމްތިންގް. ދެން ބްރޭކް އަޕްވި ވާހަކަ އަޑު އިވުނީމަ އަސްލު އަންޑަސްޓޭންޑްވީ.” ހުދާ އެއްދިމާލަކަށް ނަޒަރު ހުއްޓައިގެން ހުރެ އަސަރާއެކީ ކިޔައިދިނެވެ.\n“ގޯޑް ހަމަ އަސްލުކޮށްތަ؟” ލިއުޝާ ދެލޯ ބޮޑުކޮށްފައި އެހިއެވެ. ހުދާ ހިތާމަކަން ވެރިވެފައިވި މޫނަކާއެކީ ބޯޖަހާލިއެވެ. އެވަގުތު އޭނަ އަމިއްލަ ނަފްސަށް ދޮގު ހަދަނީކަން ޚުދު ހުދާއަށް ވެސް އެނގެއެވެ. އައިމަން އޭނައަށް ފެނިފައިވަނީ އޭނަ ކެންޓީނަށް ދިޔަ މަގުމަތީގައެވެ. އެވަގުތު އައިމަން ސީރިއަސްކަމާއެކީ އޭނަގެ އެކުވެރިންނާއި ވާހަކަ ދައްކަމުން ގޮސް ކުރިމައްޗަށް ބަލާލި ހިނދު ފަޅި ސިކުންތަކަށް އޭނަގެ ނަޒަރު ހުދާއަށް ހުއްޓުނީއެވެ. އެ ނަޒަރު ހުއްޓިގެން ދިޔައީ އައިމަންގެ ޤަޞްދުގައެއް ނޫންކަން ހުދާއަށް އެނގެއެވެ. އެހެނަސް އޭނަ ދެންމެ އޭނަގެ އެކުވެރިންނަށް ކިޔައިދިނީ އޭނަ ޤަބޫލުކުރަން ބޭނުންވާ ގޮތެވެ. އޭނަ ބެލިހާ ލޯބީގެ ފިލްމުތަކުން އޭނަގެ ޚިޔާލުތައް ބައްޓަންވެފައި ހުރި ގޮތަށެވެ.\n“ޕްސްސްސްޓް! އަހަންނަށް ހީވަނީ އެހެން މީހެއްގެ ޑެސްޕަރޭޓް ލުކްވެސް ހުދާއަށް އެބަ އަމާޒުވާހެން.” ހައުރާ ސިއްރުން ކަހަލަ ގޮތަކަށް ހުދާ ކައިރީގައި އެހެން ބުނެލަމުން ކުރިމައްޗަށް ބޮލުން ޢިޝާރާތް ކޮށްލިއެވެ. ހުދާ އެ ޢިޝާރާތް ކުރި ދިމާލަށް ބަލާލިއިރު ކުލާހުގެ ދޮރު ކައިރީގައި ހުއްޓިގެން ހުރި އަޒާން އޭނައަށް ފެނުނެވެ. އޭނަ ދެންމެ ސިފަކޮށްދިން ފަދަ ނަޒަރެއް ޙަޤީޤަތުގައި ފެންނަމުން ދިޔައީ އެވަގުތެވެ. އެހެނަސް އޭނަގެ ކުރިމަތިން ފެންނަމުން ދިޔަ ސޫރައަކީ އޭނަގެ ޤަދަރު ލިބޭހާ ވަރަށް ރީތި ސޫރައަކަށް ނުވުމުން އޭނަ މޫނު އަނބުރާލަމުން ޗޮއްކަނޑާލިއެވެ. އެއާއެކު އޭނަގެ ދެ އެކުވެރިން ހޭންފެށިއެވެ. މަންޒަރު ބަލަން ހުރި އަޒާން ފުން ނޭވައެއް ދޫކޮށްލަމުން އިސްޖަހައި ކުލާސްތެރެއަށް ވަދެގެން ދިޔައެވެ.\nހުދާއާއި އަޒާންގެ ގުޅުމަށް އެއްވެސް ބަދަލެއް ނައެއްކަމަކު ދުވަސްތައް ފާއިތުވަމުން ދިޔަ ވަރަކަށް މިޝްކާއާއި ޝަފަޤްގެ ގުޅުން ބަދަހިވަމުން ދިޔައެވެ. ފަހަކަށް އައިސް ވިސާމް މިޝްކާ ގޮވައިގެން ޝަފަޤް ކައިރިއަށް ދާން ނުޖެހޭ ދުވަހެއް މަދެވެ. ކުރީކޮޅު ޝަފަޤް މިޝްކާއާއެކީ ކުޅެން ހުންނައިރު ވިސާމް އެސްފިޔަ ޖަހާލުމެއްނެތި އެ ދެމީހުންނަށް ބަލަން ހުރެއެވެ. އެދުވަހު ހިތަށް ވެރިވި ޚިޔާލުގެ ސަބަބުން ޝަފަޤާއެކީ މިޝްކާ ދޫކޮށްލަން ހިތްނޭދޭ ވަރުންނެވެ. އެހެނަސް ޝަފަޤް މިޝްކާއާއި އަޅާލާ މިންވަރު ފެންނަމުން ދިޔަދިޔަހެން ވިސާމްގެ ހިތް ބަދަލުވަމުން ދިޔައެވެ. ޝަފަޤް އަމިއްލަ ޚަރަދުގައި މިޝްކާއަށް ކުދިކުދި ހަދިޔާތަކެއް ދޭ ގޮތުންނެވެ. މިޝްކާ ކައްސާލާފައި ވެއްޓެން ދިޔަ ވަގުތެއްގައި އޭނައަށްވުރެ ވެސް ކުރިން ޝަފަޤް ގޮސް މިޝްކާގެ ގައިގައި ހިފެހެއްޓި ގޮތުންނެވެ. އެދުވަހު މިޝްކާގެ ހިތަށް ބިރުވެރިކަމެއް ވަދެފައިވުމުން ޝަފަޤް އޭނަގެ ހިތްހަމަޖައްސާލުމަށްޓަކައި ސަމާސާކުރި ގޮތުންނެވެ. މި ހުރިހާ ކަމެއްގެ ސަބަބުން ވިސާމަށް މިޝްކާ ޝަފަޤްގެ ކައިރީގައި ބަހައްޓާފައި ދެވޭނެހާ ވަރުގެ އިތުބާރެއް ޝަފަޤަށް ކުރެވުނެވެ. ނަމަވެސް އޭނައާއި ކައިވެނި ކުރަން އެދޭނެހާ ހިތްވަރެއް އޭނައަށް ނުކުރެވުނެވެ. އެއީ އަދިވެސް އޭނަ ނުތަނަވަސްކުރުވަމުން ދިޔަ ޚިޔާލުތަކެއްގެ ސަބަބުންނެވެ. އެ ޚިޔާލުތަކުން ދުރުވެ ފިޔަވަޅެއް އަޅަން އޭނައަށް ޖައްސާނީ ކޮންކަމެއްތޯ ވިސާމްގެ ހިތަށްއަރަމުން ދިޔައެވެ.\nއެއްދުވަހެއްގެ ހަވީރު ވަގުތު ވިސާމް މިޝްކާ ގޮވައިގެން ހެދުން ފިހާރައަކަށް ދިޔައެވެ. މިޝްކާ ފިހާރައަށް ވެސް ދާން ބޭނުންވީ ޝަފަޤް ގޮވައިގެންނެވެ. ނަމަވެސް ވިސާމް މިޝްކާއާއެކީ އެކަނި ވަގުތު ހޭދަކުރަން އެދުނީތީ މިޝްކާ ބޭނުން ކޮންމެ އެއްޗެއް ގަނެދޭނެކަމަށް ބުނެ އޭނަ ކާރަށް އެރުވިއެވެ. ދިގު ދަތުރަކަށްފަހު ހިތަދޫގެ ބޮޑު ފިހާރައަކަށްވަދެ ދެ ބަފައިން އެކި ހެދުންތަކާއި ބޫޓުތައް ބަލަމުން ފާޑު ކިޔަމުން ދިޔައެވެ.\n“ކޮއްކޯ ބަލާބަލަ މީތި ކިހިނެއް؟” ވިސާމް ފިރިހެނުންގެ ގަމީސްތައް އަޅުވާފައި ހުރި ހަރުގަނޑަކުން އޮރެންޖު ކުލައިގެ ގަމީހެއް ނަގައި އަމިއްލަ ގައިގައި ޖައްސާލަމުން މިޝްކާގެ ޚިޔާލު ހޯދިއެވެ.\n“އައްޗި ނޫން! ބައްޕިއާ އޮރެންޖު ނުގުޅޭ. މީތި ގުޅޭނީ!” މިޝްކާގެ ޖަވާބު އައި ގޮތުން ވިސާމަށް ހީލެވުނެވެ. އެއަށްފަހު އޭނަ މިޝްކާ ޢިޝާރާތް ކުރި ގަމީސް ނަގަން އުޅުނު ވަގުތު އޭނައަށް ހުރަސް އެޅުނެވެ.\n“ސޭމް! ކޮބާ ޙާލު ކިހިނެއް؟” އެ ސުވާލުގެ އަޑަށް ވިސާމަށާއި މިޝްކާއަށް ވެސް އެ ދިމާލަށް ބަލާލެވުނެވެ. އެވަގުތު ވިސާމްގެ އެކުވެރިއެއްކަމަށްވާ ރަފްހާން ހިނިތުންވުމަކާއެކީ އައިސް އޭނައާއި ހަމަ ކުރަނީއެވެ.\n“ޑޫޑް! އަހަރެން ރަނގަޅު. އަމިއްލައަށް ކިހިނެއްތަ؟” ވިސާމް ރަފްހާންގެ ގައިގައި ބައްދާލަމުން އަހާލިއެވެ. އެއާއެކު ދެމީހުންގެ ވާހަކަ ފެށިގެން ދިޔައެވެ. ވިސާމްގެ ފުރަގަހަށް ވާގޮތަށް ހުރި މިޝްކާ އެ ދެމީހުންނަށް ވަކިވަކިން ބަލަމުން ދިޔައެވެ. މިޝްކާ އޭނަގެ ބައްޕައަށް ގޮވާލަން ހިތަށްއެރިއެއްކަމަކު ބޮޑެތި މީހުން ވާހަކަ ދައްކާއިރު ދެމެދުން ވާހަކަ ދައްކަން ނުވާނެކަމަށް ބުނެ ބައްޕަ އޭނައަށް ނަޞޭޙަތްދީފައިވާތީ އޭނަ އެއްވެސް އެއްޗެކޭ ނުބުނެ ހުއްޓެވެ. މިނެޓްތަކެއް ހިނގިއިރުވެސް ބައްޕައާއި ބައްޕަގެ އެކުވެރިޔާގެ ވާހަކައެއް ނިމުމެއް ނައުމުން މިޝްކާ ފޫހިވާން ފެށިއެވެ. އެހެންކަމުން އޭނަ ވިސާމާއި ކުޑަކޮށް ދުރަށް ޖެހިލަމުން އެތާ ތިރިކޮށް ހުރި ފިލައެއްގެ މަތީގައި ހުރި ކުޑަކުދިންގެ ބޫޓުތައް ބަލަން ފެށިއެވެ. މިޝްކާ އެހެން ހުއްޓާ ކޮންމެވެސް މީހަކު އައިސް އޭނަގެ ބޯމަތީގައި މެޓަލެއް ބޭއްވިއެވެ. ބޯމަތިން އިޙްޞާޞެއް ކުރެވުމުން މިޝްކާ މައްޗަށް ބަލާލިއެވެ. އެވަގުތު އެ މެޓާ ކައްސާލައިގެން ގޮސް ބިންމަތީގައި ޖެހުނު އަޑަށް މިޝްކާ ތިރި ބަލާލިއެވެ. ޓައިލްސް މަތިން ސްޓްރޯބެރީ މެޓަލެއް ފެނިފައި މިޝްކާ އުފަލުން ގުދުވެ އޭތި ނެގިއެވެ. އެވަގުތު އަނެއްކާވެސް ބިންމައްޗަށް މެޓަލެއް ވެއްޓުނު އަޑަށް އޭނަ ކުރިމައްޗަށް ބަލާލިއެވެ. އޭރު ކޮންމެވެސް ފިރިހެނަކު މެޓާ ކޮތަޅެއް ހިފަހައްޓައިގެން ހުރިތަން މިޝްކާއަށް ފެނުނެވެ. ފަން އިސްތަށިގަނޑު މައްޗަށް ކަހާފައި ހުރި އެ ޒުވާނާ ޝަހާދަތް އިނގިލި ތުންފަތުގައި ޖައްސާލީ މިޝްކާގާތު ވާހަކަ ނުދެއްކުމަށް ޢިޝާރާތް ކުރަމުންނެވެ. އެއަށްފަހު އެއްމިޔަކަނުގެ ހިނިތުންވުމަކާއެކީ އޭނަ ފަހަތުން އައުމަށް ހަނާއަޅަމުން މިޝްކާއަށް ފަސްދީފައި ހިނގައިގަތެވެ. މިޝްކާވެސް އުޖާލާވި ހިނިތުންވުމަކާއެކީ ކުޑަކޮށް ދުވެފައި ގޮސް އެތާ ބިންމަތީގައި އޮތް މެޓާ ނަގައިގެން އެ ޒުވާނާ ދިޔަ ދިމާލަށް ހިނގައިގަތެވެ.\nVaahaka dhaagoyi v v kamudhey……visaam akee dhivesethoa….nooni beyrumeehethoa..\n. v v olhije…….story v v reethi\nAlhamdhulillah! (All praise and thanks belong to Allah) 🙂 olhuvaa nulahchey ny. Jana vaahakaige furathama baiga liyefa othennu Wisaam dhivehi lhenthah ves liyunu vaahaka. Eyna aky beyru meeheh nama jana liyunyhy eyna dhivehi dhaskoggen dhivehi lhenthah liyunu vaahaka ehnu? hehe….\nny ah thihen heevy eyna ah ingireysi nickname eh kiyaathytha? ey dhivehinge thereyga mihaaru varah aammu kameh hen jana ah heevany.\nny ah thihen heevy Wisaam dheenaa medhu dhekey gothugai kamah vaanama, adhi kudakoh inthizaaru kollaa. Wisaam ge nazariyyaathu ehen hury keevvekan adhi engeyne In Sha Allah. Adhi vaki dhivessakah nuvythyve eh noon dho ekahala khiyaaluthah hunnaany. dhivehinge thereygai vesefadha visnunthakeh hurumaky ekasheegenvaa kameh hen jana ah heevany.emassala ah ali alhuvaalumattakai haqeeqathuga jana mi vaahaka mi genesdheny. 🙂\nkihineh baaeveee, vvv reethi, next episode….\nAlhamdhulillah! 🙂 dhen oiy bai angaara dhuvahu In Sha Allah 🙂\nPlease mishkaenubai myha ge kibain salaamai kodhy. Please. Mishyekame vejeya my hurt wl break\nhehe….dhen balamaa mishy ah vaa gotheh dho? 😀\nVarah reethie. Alhey dhen mishkaa kidnapp kuraani thaa\nAlhamdhulillah! Mishka ah hadhaa gotheh balamaa In Sha Allah 🙂\nMashallah varah reethi\ndhen vaane gotheh balaalan cant’t wait\nAlhamdhulillah! dhen oiy bai angaara dhuvahu In Sha Allah 🙂\nYup! That’s how sick minded one could become in desperation of livingaperfect love story. You could make up an entire tale based onaglance that wasn’t even meant to be. Reasons why we must have the correct definition of love itself instead of letting movies and fairy tales define it for us\n“You don’t understand!” is the most common line that we say while throwingatantrum. Especially in front of our parents. But chances are, that we are the ones who are not understanding. Chances are that they are doing whatever they do for our best. At least from their perspective. And that’s what we don’t understand for the most part…\nHurihaa kiyuntherinves mi page ah ziyaaraiy kohlevvun edhen 🙂\nV reethi pls avah up kohla dhybala\nAlhamdhulillah! 🙂 hehe….Azuna mihaaruves avahakahnu up kurany? 😀 jana komme dhuvahaku up kuramun dhiyaee ey kureega ebaithah liyefa hunnaathy. mihaaru liyefa huri bai nimijje. ehenve dhe dhuvahun ehdhuvahu mi up kurany. 🙂\nJana mibai Haadha las vee?? Kon dhuvas thakehga vaahaka up kohdheyny?? Mi veythuvi dhe dhuvahu iru iru kolhaa esfiya site beleny Asru vaahaka up koffa intho.. my God its so beautiful\nAlhamdhulillah! 🙂 Anaan love, vaahaka up vaany dhe dhuvahun ehdhuvahu. dhen up vaany angaara dhuvahu In Sha Allah. mi hurihaa dhuvahu komme dhuvahaku genesdhevuny ebaithah liyefa hunnaathy. mihaaru liyefa huri bai nimijje. ehenve kudakoh las mikolly. Adhi kuriah huri baithakuge msg thah ves gina veema jana ah heevany emme effective vaany dhe baige dhemedhuga kudakoh space eh dhinymahen. jana beynun msg thakaa medhu visnan kiyuntherinnah vaguthu dheyn. ehenvyma 🙂\nMasha allah!! V reethi mi part ves, anaan bunihen mashah ves hama miadhu iru irukolhaa balailevey vaahaka up vefa intho… Omaha allah… angaaraiga dhen kiyeyne next part ves dho!!\nhehe….Kudakamana mikamuga maa gina vaguthu beykaaru nukurahchey. eyrun Jana varah dheravaane. vaahaka up vaany dhedhuvahun ehdhuvahu. dhen oiy bai angaara dhuvahu In Sha Allah 🙂\nvarah varah varah riythi mibai vs masha Allah… 🙂\nVarah salhi.. Aharen furthama mi site n ky hijra vahaka.. Friend eh recommend kuryma.. Dhenevahaka magey ah Varah reethi vi.. Varah ginain allah ah thauba lehvumah edheven feshi.. Anekka vx mi vahaka n vx varah Ibrah libey eba.. I will say thank you for writing such stories.. Keep it up..\nmi comment kiyaafai jana ge hithah varah asaru kuri. varah varah ufaavejje jana liyunu vaahaka egge sababun kiyuntheriaku thaubaa vaan feshikan engunyma. mi mikahala vaahaka thah liyan libunu hiyvvareh ves me. Jazakallah Khairan! Alhamdhulillah! :’) Maaiy Allah alhamen emmennavves hidhaayaiy ithuru kohdhevvaashi. Ameen! 🙂\n… thibunee hama ragalhah, hijra vaahaka kee iru kurevifaivaa kuhthah hadhaan ve dherave Ladhu gan, hithah araa eyru nuvisnunee keehvebaaey,, kureega namaadhah samaalukameh nudhevey!! Lavaaee aiymathee ehcheh, Ekam insha allah, jana medhuveri vegen mashah dhaanvee magu hadhaan kohdheefi,,\nThank you jann.. n pls tell me around kihaa iraku vaahaka up kohdheyny?? I know this isastupid question but want to know because its making me restless\nSubuhanallahi Anaan chill! 😛 mendhuru 2:30 hikahaairu check kollaathi In Sha Allah 🙂\nAlhey Jana. Mi ulheni Hama vaahaka kiyaalaa hithun keynukureyvigen.\nJanaaa mibai ves vrh reethi MaShaAllah.. Mishka ah dhera gotheh nahadhacchey..\nލޯބި ނުވިޔަސް ފިރުމާލަދީ….13\nހިތާމަ ލޯބި April 10, 2018\nހިތާމަ ކުރުވާހަކަ ލޯބި July 30, 2020\nހިތާމަ ލޯބި November 22, 2015\nނޫރު (ފަންސާސްހަވަނަ ބައި – ދިގުކުރެވިފައި)\nދީނީ ލޯބި April 3, 2018\nހިތާމަ ލޯބި April 1, 2017\nލޯބި October 3, 2015


Media thakuge Sababun baeh faharu nurahkaatheri fikuruthakah jaaga libey: Ali Nazeer\nވެބިނާ ގެ ތެރެއިން---\nމީޑިއާތަކުގެ ސަބަބުން ބައެއް ފަހަރު ނުރައްކާތެރި ފިކުރުތަކަށް ޖާގަލިބޭ: އަލީ ނަޒީރު\n26 ސެޕްޓެމްބަރ 2020 - 17:06:09\nމީޑިއާތަކުން ބައެއްފަހަރު ބައެއްކަހަލަ ހަބަރުތައް ކަވަރުކުރުމުގައި އެންމެ އެކަށީގެންވާ މިންވަރަށް ސަމާލުކަން ނުދެވުމުގެ ސަބަބުން ނުރައްކާތެރި ފިކުރުތަކަށް މުޖުތަމައުގައި ޖާގަލިބޭ ކަމަށް ހޯމް މިނިސްޓްރީގެ ސްޓޭޓް މިނިސްޓަރު އަލީ ނަޒީރު ވިދާޅުވެއްޖެ އެވެ.\nހަރުކަށި ފިކުރާއި، ހައްދުފަހަނައަޅައިދިޔުމާ ގުޅޭގޮތުން މީޑިއާ ހޭލުންތެރިކޮށް، ބާރުވެރިކުރުމަށް މޯލްޑިވްސް ޕޮލިސް ސާވިސްއާއި ނެޝަނަލް ކައުންޓާ ޓެރަރިޒަމް ސެންޓަރާ ގުޅިގެން ހޯމް މިނިސްޓްރީން އެއްދުވަހުގެ ވެބިނާއެއް މިއަދު ވަނީ ފަށާފައެވެ.\nއެ ވެބިނާ ސީރީޒްގައި ވާހަކަދައްކަވަމުން މިނިސްޓަރު އަލީ ނަޒީރު ވިދާޅުވީ ފިކުރާއި ހައްދުފަހަނައަޅާ ދިއުމަކީ މިއަދު ރާއްޖޭގައި ވަކިވަކި އައިސޮލޭޓެޑް މައްސަލަ ތަކަށްވުރެ ބޮޑު ގައުމީ ބޮޑު މައްސަލައެއްކަމަށާއި މަސްތުވާތަކެތީގެ ވަބާފަދަ، ކޮންމެ ގޭބިސީއަކާ ހަމަޔަށްވެސް ފޯރާފައިވާ ކަންބޮޑުވުމަކާއި ނުރައްކަލެއް ކަމަށެވެ.\nވޭތުވެދިޔަ މާޒީގައިކަން ހިނގާފައިވާ ގޮތުން ދައުލަތުގެ މުއައްސަސާތަކަށް އެކަށީގެންވާ ގޮތުގައި އެ މައްސަލައަށް ހައްލެއް ހޯދުމަށް މަސައްކަތް ކުރާނެ ފުރުސަތު ނުލިބުނު ކަމުގައިވިޔަސް، ރައީސް އިބުރާހިމް މުހައްމަދު ސާލިހުގެ ސަރުކާރުގެ މުހިންމު އެއް އެޖެންޑާއަކީ ހަރުދަނާ ސިޔާސަތެއްގެ ތެރެއިން ހަރުކަށި ފިކުރާއި ހައްދުފަހަނައަޅާ ދިއުމުގެ މައްސަލައަށް އެކަށީގެންވާ ހައްލެއް ހޯދުންކަމަށް ފާހަގަކުރެއްވި އެވެ. އެ ސަބަބާހުރެ ސަރުކާރުގެ ސްޓްރެޓެޖިކް އެކްޝަން ޕްލޭންގައި އެކަމާ ގުޅޭ ސިޔާސަތުތައް ހިމަނާފައިވާނެކަމަށާއި އެ ވެބިނާ އަކީ އެފަދަ ސިޔާސަތުތައް ތަންފީޒުކުރުމަށްޓަކައި މީޑިއާ ބާރުވެރިކުރުމަށް ރާވާ ހިންގާ އެފަދަ ފުރަތަމަ ހަރަކާތްކަމަށެވެ.\nހަރުކަށި ފިކުރާއި ހައްދުފަހަނައަޅާ ދިއުމާދެކޮޅަށް ކުރާ މަސައްކަތުގައި ސަރުކާރުގެ އެންމެ މުހިންމު ބައިވެރިއަކީ އަދި އެންމެ ބޮޑު ރޯލެއް އަދާކުރެވޭނެ ބަޔަކީވެސް ދިވެހި މީޑިއާކަން ފާހަގަކުރައްވާ ނަޒީރު ވިދާޅުވީ އެހެންނަމަވެސް މީޑިއާތަކުން ބައެއްފަހަރު ބައެއްކަހަލަ ހަބަރުތައް ކަވަރުކުރުމުގައި އެންމެ އެކަށީގެންވާ މިންވަރަށް ސަމާލުކަން ނުދެވުމުގެ ސަބަބުން ނުރައްކާތެރި ފިކުރުތަކަށް މުޖުތަމައުގައި ޖާގަލިބި ބާރުވެރިވާތަން އަންނަ ކަމަށެވެ.\n"ރާއްޖޭގެ އެއްވެސް މީޑިއާއަކުން ގަސްދުގައި ހަރުކަށި ފިކުރާއި ހައްދުފަހަނައަޅާ ދިއުމަށް ހިތްވަރު ނުދޭނެކަން އެއީ އަޅުގަނޑުމެން އެއްވެސް ޝައްކެއްނެތި ގަބޫލުކުރާކަމެއް. އެހެން ނަމަވެސް، މީޑިއާތަކުން ބައެއްފަހަރު ބައެއްކަހަލަ ހަބަރުތައް ކަވަރުކުރުމުގައި އެންމެ އެކަށީގެންވާ މިންވަރަށް ސަމާލުކަން ނުދެވުމުގެ ސަބަބުން އަޅުގަނޑުމެން އެކަކުވެސް ނޭދޭ ހާލަތްތައް މެދުވެރިވާތަން އާދޭ. ނުރައްކާތެރި ފިކުރުތަކަށް މުޖުތަމައުގައި ޖާގަލިބި ބާރުވެރިވާތަން އާދޭ. އަދި ބައެއްފަހަރު ހިނގަމުންދާ ތަހުގީގުތަކަށް ދަތިތައް ކުރިމަތިވާތަންވެސް އާދޭ " ނަޒީރު ވިދާޅުވިއެވެ.\nނަޒީރް ވިދާޅުވީ އެކަމުގައި ސަރުކާރުގެ ވިސްނުމަކީ މީޑިއާތަކަށް ދަތިކޮށް، ފުރުސަތު ހަނިކުރުން ނޫންކަމަށާއި އޭގެ ބަދަލުގައި ސަރުކާރުގެ ސިޔާސަތަކީ މީޑިއާތަކުގެ ގާބިލުކަން އިތުރުކުރުމަށް އެހީތެރިވެދިނުންކަމަށާއި ފަންނީގޮތުން ކުރިއަރާދިއުމަށް މަގުފަހިކުރުމާއި ހަރުކަށިފިކުރާއި ހައްދުފަހަނައަޅާދިއުމުގެ ނުރައްކަލާ ދެކޮޅަށް ދިވެހި މީޑިއާތައް ބާރުވެރިކުރުވުންކަމަށެވެ. އަދި އެކަމުގައި ސަރުކާރުން ބޭނުންވާ ވަކިހަމައެއް ނުވަތަ އުސޫލެއް މީޑިއާގެމައްޗަށް ހިންގުމުގެ ބަދަލުގައި މިދާއިރާގެ ތަޖުރިބާކާރު ފަންނީ މާހިރުންގެ އެހީގައި ނޫސްވެރިން ބާރުވެރިކުރުވުމަށް ބޭނުންވާ މައުލޫމާތު ފޯރުކޮށްދިނުން ކަމަށް ވެސް ނަޒީރު ވިދާޅުވި އެވެ.\nނަޒީރު ވިދާޅުވީ މީޑިއާ އަކީ ޑިމޮކްރެޓިކް މުޖުތަމައުގެ ހަތަރުވަނަ ބާރުކަމަށާއި މިއަދުގެ ދުނިޔޭގެ ހަގީގަތަކީ ކޮންމެ ކަމެއްގައިވެސް އެންމެ ބާރުގަދަ ހަތިޔާރަކީ މީޑިއާކަން ކަމަށެވެ. ބައިނަލްއަގުވާމީ މަސްރަހުގައި ހިނގާ ހަމަނުޖެހުމަކަށްވިޔަސް، ދާހިލާ ސިޔާސީ ކަމަކަށްވިޔަށް، އިގްތިސާދީ ކަމަކަށްވިޔަސް، ދީނީ ނުވަތަ އިޖުތިމާއީ ކަމަކަށްވިޔަސް ރައްޔިތުންގެ ވިސްނުމާ ފިކުރު ބައްޓަންކުރުމުގައި އެންމެ މުހިންމު ދައުރެއް އަދާކުރާ ބަޔަކީ ނޫސްވެރިންކަން ނަޒީރު ފާހަގަކުރެއްވިއެވެ.\nއޭގެ އިތުރުން އެ ވެބިނާގައި އެންސީޓީސީގެ ޑިރެކްޓާ ޖެނެރަލް ބްރިގޭޑިއާ ޖެނެރަލް ޒަކަރިއްޔާ މަންސޫރު ވިދާޅުވީ ހަރުކަށި ފިކުރާއި ޓެރެރިޒަމާ ގުޅުންހުރި ކަންކަން ރިޕޯޓް ކުރުން އެއީ ހަމައެކަނި ކުރަންޖެހޭ ކަމެއްކަމުގައި ހެދުމުގެ ބަދަލުގައި އެފަދަ ޕްރޮޕެގެންޑާ، ނެޓްވާކިން ރެކްރޫޓްމަންޓް އަދި ފަންޑިންގެ ޕްރޮގްރާމްތައް ކުރިއަރުވަން ބޭނުންކުރާ ނެރެޓިވްސް ތަކަށް ކައުންޓާ މެސެޖިން ގެ ގޮތުންގައި އެކި ޕްރޮގްރާމްތައް ތައްޔާރުކޮށް ނެރުމަކީ ވެސް ހަރުކަށި ފިކުރާއި ޓެރެރިޒަމަށް މަގުފަހިފާ ކަންކަން ހުއްޓުވުމަށް އެޅިގެން ދާނެ ބާރެއްކަމަށެވެ.\nހޯމް މިނިސްޓްރީން ބުނީ އެ ވެބިނާގެ އަމާޒަކީ، ނޫސްވެރިކަމުގެ ސުލޫކާއި އުސޫލުތަކަށް އަހައްމިއްޔަތުކަން ދިނުމާއެކު، ހަރުކަށި ފިކުރާއި ހައްދުފަހަނައަޅައިދިޔުމާ ގުޅުންހުރި ހަބަރާއި މައުލޫމާތު ފެތުރުމުގައި ހިޔާލުފާޅުކުރުމުގެ މިނިވަންކަމާއި މައުލޫމާތު ފޯރުކޮށްދިނުމުގެ މަސްއޫލިއްޔަތާ ދެމެދު ގެންގުޅެން ޖެހޭ ހަމަ އާއި މައުލޫމާތު ލިބިގަތުމުގެ ހައްގާއި މައުލޫމާތު ހިމާޔަތްކުރުމުގެ މަސްއޫލިއްޔަތާ ދެމެދު ގެންގުޅެން ޖެހޭ ހަމަ އާއި ވަކިވަކި މަސްލަހަތުތަކާއި ގައުމީ މަސްލަހަތާ ދެމެދު ގެންގުޅެން ޖެހޭ ހަމަ ގެ އިތުރުން ގްލޮރިފިކޭޝަނާއި ވިކްޓިމައިޒޭޝަނާ ދެމެދު ގެންގުޅެން ޖެހޭ ހަމަތަކަށް ސަމާލުކަން ދީގެން ހަބަރާއި މައުލޫމާތު ފެތުރުމުގެ ސަގާފަތެއް ގާއިމުކުރުން ކަމަށެވެ. މިނިސްޓްރީން ބުނީ އެކަންކަން ހާސިލުކުރެވުމުން ހަރުކަށި ފިކުރާއި ހައްދުފަހަނައަޅައިދިޔުމުގެ ބިރުން މުޖުތަމައު ރައްކާތެރިކުރާނެ ބާރެއްގެ ގޮތުގައި މީޑިއާ ބޭނުންކުރުމަށް އެހީއަކަށް ވެގެންދާނެކަމަށެވެ.\nމީޑިއާއަކީ ހައްސާސް މައުލޫމާތު އާއްމުންނަށް ފޯރުކޮށްދިނުމުގައި އެންމެ އިސް ދައުރު އަދާކުރާ ބާރެވެ. މީޑިއާގެ އިގުތިސާދަކީ މީހުންގެ ޝައުގުވެރިކަން ދަމައިގަތުމަށް އޮތް ވާދަވެރި ރޭހަކަށް ވެފައިވާ މި ދަނޑިވަޅުގައި، ހަރުކަށި ފިކުރާއި ހައްދުފަހަނައަޅައިދިޔުމާ ގުޅޭ ހައްސާސް މައްސަލަތައް ރިޕޯޓުކުރުމުގައި މީހުންގެ ތެރޭގައި އިތުރު ބިރުވެރިކަމާއި ހަމަނުޖެހުން އުފެދޭގޮތްވެސް މެދުވެރިވެއެވެ. އަދި ރިޕޯޓް ކުރެވޭ ގޮތުން ހަރުކަށި ފިކުރުތަކާއި އެ ފަދަ އަމަލުތައް ހިންގާ ފަރާތްތަކުގެ މެސެޖަށް އިތުރު ބާރު ލިބޭ ގޮތްވެސް މެދުވެރިވެ އެވެ. ހޯމް މިނިސްޓްރީން ބުނީ އެފަދަ ހަބަރާއި މައުމޫލާތު ރިޕޯޓުކުރުމުގައި ހަރުކަށި ފިކުރު ފަތުރާ ފަރާތްތަކަށް އާއްމުންގެ މެދުގައި މަޝްހޫރުކަމާއި ބާރުވެރިކަން ނުލިބޭފަދަ ގޮތަކަށް ރިޕޯޓުކުރުމަށް އިސްކަންދިނުން ވަރަށް މުހިންމު ކަަމަށެވެ.\nމީޑިއާމީޑިއާ ކޮމިޝަންސޯޝަލް މީޑިއާހޯމް މިނިސްޓްރީ


BREAKING NEWS: "Roohaanee Kameh" Dhimaavegen Gemanafushi6Kujjakaai Teacher Akah Faruvaa Dheyn Fashaifi - Vaguthu\nގއ.ގެމަނަފުށި - ފޮޓޯ: އިސްމާއިލް ޝަހްދު / ގެމަނަފުށި\nގއ.ގެމަނަފުށީ ސްކޫލްގެ ގްރޭޑް 10 ގައި ކިޔަވަމުންދާ ދަރިވަރުން މިރޭ އެކްސްޓްރާ ކްލާހުގައި ތިއްބާ "ރޫހާނީ ކަމެއް ދިމާވެގެން" ހަކުއްޖަކަށާއި ޓީޗަރަކަށް އެރަށު ހެލްތު ސެންޓަރުގައި ފަރުވާ ދޭން ފަށައިފިއެވެ.\nގެމަނަފުށީ ހެލްތު ސެންޓަރުގެ މެނޭޖަރު އަހުމަދު މުއާޒް "ވަގުތު" އަށް ވިދާޅުވީ ހެލްތު ސެންޓަރަށް ކުދިންތައް ގެނައިއިރު ތެޅިފޮޅެމުން ގެންދިޔަ ކަމަށެވެ. ނަމަވެސް މިހާރު ހުރިހާ ކުދިންނާއި ޓީޗަރުގެ ހާލު ވެސް ރަނގަޅު ކަމަށް މުއާޒް ވިދާޅުވިއެވެ.\n"ހަކުދިން ގެނައީ، ދެން ޓީޗަރަކުވެސް ގެނައި. ހާދިސާ ހިނގާފައިވަނީ އަށެއްގެ ކުރިން ކަމަށްވަނީ. ޓީޗަރު ގެނެސްފައި ވަނީ ނުވައެއްގެ ފަހުން. ޓީޗަރަށް ފަރުވާދީ ދޫކޮށްލައިފި. ކުދިން އަދިވެސް ތިބީ އޮބަސަވޭޝަންގައި. ބައެއް މީހުން ބުނާ ގޮތުގައި އެއް ކުއްޖަކު ހޮޑުލަވައިގަނެގެން ދުއްވައިގަތީ. ގޮސް ހޮޑު ނުލެވިގެން ފާހަނާއިން ނިކުމެގެން ގޮސް ޕާކުގެ ފާރުމަތީހުރީ، ހުއްޓާ ކްލާސްރޫމު ތެރެއިން އަންހެން ކުއްޖަކު ރޮއެގަތީ. އޭގެ ފަހުން ފަހަރަކު ކުއްޖަކު ފަހަރަކު ކުއްޖަކު (ވެއްޓެމުން) ދިޔައީ." މުއާޒް ވިދާޅުވިއެވެ.\nގެމަނަފުށިން "ވަގުތު" އަށް މައުލޫމާތު ދިން އާއްމުން ބުނާ ގޮތުގައި ހާދިސާ ހިނގާފައިވާ ގޮތައް ބަލާއިރު އެއީ ރޫހާނީ ކަމެއްކަން ޔަގީން ކުރެވެއެވެ.\nގެމަނަފުށީ ސްކޫލްގައި މިރޭ ހިނގި ކަންތަކާއި ގުޅިގެން އެ ސްކޫލްގެ ބަހެއް އަދި ނުލިބެއެވެ.\nރާއްޖޭގެ ބައެއް ރަށްރަށުގެ ސްކޫލްތަކުގައި މީގެ ކުރިން ވެސް މިފަދަ ކަންކަން ހިނގާފައި ވެއެވެ. ރޫހާނީ ކަންކަން ދިމާވާތީ ބައެއް ސްކޫލްތަކުގެ ގޯތިތެރޭގައި ހުރި ގަސްތައް ވެސް މީގެ ކުރިން ކަނޑާފައި ވެއެވެ.\nކޮލަމާފުށި މިފްކޯ މުވައްޒަފުންގެ ފަރާތުން ޓާސްކް ފޯހަށް ހަދިޔާއެއް\nކޮވިޑް-19: ގެމަނަފުއްޓަށް ފަތުރުވެރިން އެރުން މަނާކޮށްފި\nފެބުރުއަރީ 19, 2021 00:10\nތިޔަ ޙާދިޘާ ވައްތަރީ ކޮންމެވެސް ކަހަލަ ނުރައްކާތެރި ގޭހެއް ގެ ސަބަބުން ދިމާވި ކަމަކާ އެވެ.\nފެބުރުއަރީ 19, 2021 06:20\nނޭގޭ ވާހަކަ ނުދައްކަ ބަލަ..ގޭހެކޯ؟؟ ކަންކަމުގައި އަބަދުވެސް މަޖާ ނޫނީ އަމިއްލައަށް މާމޮޅުވެގެން އުޅޭ މީހުން މިތިބެނީ ކޮމެންޓް ކުރާއިރު ރަގަނޅައް ދެކޮޅު ބަލާބަލަ..އެސުކޫލް ހޯލުތެރެ ނާމާން\nފެބުރުއަރީ 19, 2021 11:49\nތީ އިނގޭ މޮޅުމީހަކަމަށް ހެދީ ކާކު؟!؟ ހޯލުތެރެ ނާމާނޭ ބުނީމަ\nފެބުރުއަރީ 19, 2021 00:12\nހެލްތު ސެންޓަރުން ދިނީކޮން ފަރުވާއެއްތޯ؟\nފެބުރުއަރީ 19, 2021 00:28\nފުރަތަމަ ކުއްޖާ ރަނގަޅަށް ތަޙުލީލް ކުރީމަ ތިވީގޮތް އެނގޭނީ . މާސް ހިސްޓީރިއާ އަކީ އެކަކަށް ވާ ގޮތަކުން އަނެއް އެންމެންނަށް ޖެހޭ ނަފްސާނީ ބައްޔެއް . ފުރަތަމަ ކުއްޖާޔަށް ހަމަ އަސްލުވެސް ހޮޑުލަވާފަ ހޮޑު ނުލެވުނީ ކަމަށް ވެދާނެ . ހޮޑުލަވާ ގޮތް ވެދާނެ ގޭސްޓްރިކް ގެ ސަބަބުން ވެސް\nފެބުރުއަރީ 19, 2021 09:29\nގޮސް ފާރުމައްޗަށް އެރުންވެސް އެއީ ގޭސްޓިރިކްޓް މައްސަލައެއް؟\nފެބުރުއަރީ 19, 2021 15:22\nފަރުމައްޗަށް އެ އެރެނީ ގޭސްޓްރިކެއް ނޫން . އެއީ ފަރުމައްޗަށް އެރޭޓްރިކްސް\nފެބުރުއަރީ 19, 2021 00:34\nގެމަނަފުށީ ސުކޫލްހޯލުގައި ހުންނަ ގަސްތައް ޖެހެނީ ކަނޑާލަން...މީގެ ކުރިންވެސް އެތަނުން އަޑުތައް އިވޭ\nފެބުރުއަރީ 19, 2021 00:41\nރޫހާނީ ކަމެއްދިމާ ވެގެން ޑޮކްޓަރީ ފަރުވާ އިން ރަގަޅު ނުކުރެވޭނެ ތިހެން ވީއިރު ގައި ތީ އިއްތިފާޤެއް މެޑިކަލް ކަމެއް ދިމާވީމަ ތިހެން ޑޮކްޓަރީ ބޭހުން ރަގަޅުކުރެވޭނީ...ވެދާނެ އެލާރޖީ އެއްކަމަށް\nފެބުރުއަރީ 19, 2021 06:28\nއެލާޖިކެއްނޫން އެއީ..ކަލޭ މެން މާމޮޅުވެގެން ކޮމެންޓް ކުރާއިރު ވާނުވާ އެއް އެނގެނީއެއްނޫން\nމިރަށުގެ ރައްޔިތުންނައްވުރެ ބޮޑަށް ކަލެޔަށްދޯ އެނގެނީ...އެކުދިން ބިންމައްޗަށް ވެއްޓި ތެޅިތެޅި ތިބި ތަން ފެނުނު މީހުންނައް އެ އިހުސާސް ކުރެވޭނެ...މަޖަލެއްނޫނޭ\nފެބުރުއަރީ 19, 2021 00:51\nބައެއްފަހަރު ފުޑުޕޮއިޒަންވެސްވޭ މިފަހަރުދެން ތި ގޮތަށްނިއްމާލާނީ ތިވެސް ހަމަވެދާނެކަމެއް\nފެބުރުއަރީ 19, 2021 13:35\nއެއްކުއްޖަހު އެހެން އުޅުނީމާ އޯކޭ! އެއްކުއްޖަކަށްފަހު އަނެއް ކުއްޖެއް ....... މިއީ ކިހިނެއްވާ ފުޑްޕޮއިޒަނެއް!\nފެބުރުއަރީ 19, 2021 01:02\nދެނަމާދު ދޭތެރޭ ގެނދިޔާމަ ވީ ގޮތް\nފެބުރުއަރީ 19, 2021 08:18\nކޮންމެ ގަޑި އަކީވެސް ދެނަމާދު ދޭތެރެނޫންތޯ\nފެބުރުއަރީ 19, 2021 10:24\nމި ދައްކަނީ މަޢްރިބް އިޝާ ދެމެދު ވާހަކަ..އެވަގުތު ނާމާން ވާނެ...އެހެން ކޮންމެ2ނަމާދު ދޭތެރެއަކަށްވުރެ..ﷲގެ ނަބިއްޔާގެ ސީދާ ޙަދީޘް ބަލާބަލަ އެއިރުން އެނގިދާނެ އިރުއޮއްސޭ ވަގުތުން ފެށިގެން އިޝާ ބަންގި ގޮވާ ދެމެދުގައި ހުރި ނާމާންކަން\nފެބުރުއަރީ 19, 2021 13:19\nފެބުރުއަރީ 19, 2021 01:32\nތީ ހާދަވަރުގަދަ ހެލްތް ސެންޓަރެކޭދޯ ރޫހާނީ ކަންކަމަށް ފަރުވާކުރެވޭތަނެއް\nފެބުރުއަރީ 19, 2021 03:37\nބޮޑު ނޮހޮރޮއްޕާނެކޭ ރާއްޖެތެރޭ ނާތަހުޒީބު ބައިގަނޑު\nފެބުރުއަރީ 19, 2021 05:40\nތިކަހަލަ ޖާހިލުންނާ ހެދި ގަ އުމު ހަލާކުވަނީ😡😡\nފެބުރުއަރީ 19, 2021 06:23\nގެމަނަފުއްޓާ ޖައްސާލައިގެން އުޅޭ ހެންހީވޭ؟؟\nފެބުރުއަރީ 19, 2021 07:54\nމި ރާއްޖޭގަ ކަމެއް ކޮށްފަ އޮތިއްޔާ އޮންނާނީ ތިޔަ ބުނާ ބައިގަނޑު، ވިޔަފާރިއަސް، ކިޔެވުމަސް. ތިޔަ ބުނާ މާލޭ ބައިގަނޑަށް އެނގޭނީ ކުލި ލިބުނީމަ އަޗާ ތަޅަން\nފެބުރުއަރީ 19, 2021 08:53\nތަހުޒީބު ވެގެންގޮސް ކެކި އަރަނީ ތިއޮށް.\nފެބުރުއަރީ 19, 2021 09:15\nކަލޭގެ ހުރި ތަހުޒީބުކަމެއް އަޅެ ކިޔާލަދީބަ. ވަރަށް އެގެން ބޭނުން\nފެބުރުއަރީ 19, 2021 11:59\nއެމްޑީޕީ އަށް ވޯޓު ހޯދަން ހެދި އެތިފަހަރު އެޖެހުނީ ދަރިންނަށް. ޜާކަނިމަސް ކެވިފަ ހުންނާނީ މިހާރު. ޙައްހައްހާ\nފެބުރުއަރީ 19, 2021 09:21\nސަޓޯ ތީ ފައްކާ މާލޭ ގަމާރެއް.\nފެބުރުއަރީ 19, 2021 06:27\nތިޔަކަމެއް ދިމާވީ ކޮންއިރެއްގައިތޯ؟\nފެބުރުއަރީ 19, 2021 06:31\nވޯޓާއި ކައިރިވެއްޖެ. ފޮށި ބަހައްޓާ ތަންތަނު ގައި ކުރުނބާ ލިޔެފައި ވަޅުލާ ކަމަށް ތޯތޯ ޕްރޮ ގްރާމް އިން ބުނި. ގެމަނަފުއްޓަކީ މަސްވެރިކަން. ރަނ ގަޅު ކުރަން ވަރަށް ކުރިން ފަންޑިތަ ހެދާ ރަށެއް. ރޫޙާނީ ގޮތުން ލިބެންޖެހޭ ފަރުވާ ކޮންމެ ދުވަހަކު5ފަސްފަހަރު އިންސާނުން ގެ ހަށި ގަނޑަށް ލިބެންޖެހޭ.. އެފަރުވާ ބާރާބަރަށް ލިބެނިކޮށް ރަނ ގަޅުވާނެ..\nފެބުރުއަރީ 19, 2021 06:55\nތިހާދިސާ ވައްތަރީ ؛\n1/ ކޮންމެސް ނުލަފާ ބަދު އަހުލާޤީ ޢަމަލެއް ހިންގައިގެން ހިތަށް ބިރުވެރިކަން ވަނުން ! .\n2/ ގުޑުގުޑާ ޝީޝާ ނުވަތަ މަސްތުވާ އެއްޗެއްގެ ވަސް ބެލުމުން ބޮލަށް އެބުރުން އަރާ ބިރުވެރިކަން އިހުސާސްވުން!\nފެބުރުއަރީ 19, 2021 08:59\nމިފަހަކަށް އައިސް ބައެއްމީހުން ރޫހާނީ އެކަހަލަ ކަންކަން ގަބޫލު ނުކުރާ ކަމަށް ހެދިގެން މާ ލޮޖިކްވެގެން އުޅޭ އެކަމަކު ގަބޫލު ކުރަން ޖެހޭ ކަމަކީ އެބައިމީހުންނަކީވެސް ހައްދަވާފައިވާ ވުޖޫދުގައިވާ ބައެއްކަން ގްރުއާނުންނާ ހަދީޘުން ސާބިތުވާ ހަގީގަތެއްކަން އަދި އެސޮރުމެންގެ ތެރޭގައި ހެޔޮލަފާ ސޯލިހުންނާ މަގުފުރެދި ﷲ އަށް ނުކިޔަމަންތެރިވާ ގޯސް ބަޔަކުވެސް އުޅޭކަން އެފަދަ ގޯސް މީހުންގެ ސަބަބުން އިންސާނުންނަށް ގެއްލުންތަކާ އަނިޔާ ލިބޭ\nފެބުރުއަރީ 22, 2021 20:52\nތިޔައޮތީ ތެދާއި ދޮގު އެއްކޮށްފަ. ޓިޕިކަލް ޝެއިޚުން ގޮތަށް. އެންމެ ފަހުލައިންގެ ފަހުބައިގާ އެއޮތީ ދޮގު.\nފެބުރުއަރީ 19, 2021 09:01\nއިލެކްޝަން ކައިރިވަނީދޯ ޝައިތާނުންގެ މަދަދު ނުހޯދާ ޝިރުކުން ސަލާމަތްވޭ\nފެބުރުއަރީ 19, 2021 09:04\n"މާސް ހިސްޓީރިއާ" ރޫހާނީ އަދި ޖަޒުބާތީ ނުވަތަ ޕާރީންގެ ކަމެއްވެސް ނޫން\nފެބުރުއަރީ 19, 2021 09:12\nޠިޔަކަން ތިޔަދިމާވާންޖެހުނީ ކޮންމެވެވެސް ރޫޙާނީ ހަރުކަށިފިކުރުގެ ކަމެއް ނޫންބާޥައެވެ ޚަބަރުލިބޭގޮތުގައި ސްކޫޅްގެ ކުރީޤެ އިސްޕަރާތްވެސް މިހާރުވަނީ ބަދަލުވެފައެވެ\nފެބުރުއަރީ 19, 2021 09:13\nފެބުރުއަރީ 19, 2021 13:47\nފެބުރުއަރީ 19, 2021 09:34\nއެޑިޔުކޭޝަން ދާއިރާގެ ހުރިހާ ކަމެއްގައިވެސް ރޫހާނީ ކަންކަން ހުންނާނެ. ހުރިހާ ސްކޫލެއްގެ އެކްޓިވިޓީ ޔުނިފޯމު ވަކިބަޔަކަށް ހެދޭގޮތަށް ހަދައިގެން މިއުޅެނީވެސް މިކަހަލަ ރޫހާނީ ކަމެއްގެ ތެރެއިން ދޯ. ދިވެހި ދިދައިގެ ކުލަކޯޑް ދިނީމާ އެންމެންނަށް ހެދޭގޮތަށް އޮންނަނީ. އެކަމަކު ސްކޫލެއްގެ ޔުނިފޯމް ފަހާ ފޮތީގެ ކުލަކޯޑު ނުހަދައި ވަކިބަޔަކު ވިއްކާ އެއްޗެއް ނޫނީ ކަމުނުގޮސްގެން މިއުޅެނީ ރޫހާނީ ކަމަކުން ނޫންތަ!\nފެބުރުއަރީ 19, 2021 09:42\nކޮރޯނާ ވައިރަސްގެ ރޫހާނީ ވައްތަރުތީ. ފާހާނާތައް ބަންދުކޮށްފަ ބީޗަށް ބޮގަށްދާން ޖެހޭނީ ދެން\nފެބުރުއަރީ 19, 2021 09:45\nމިހާރު ރާއްޖޭގައި ރޫހާނީ ބައްޔަށް ބޭސްކުރާ ޑޮކްޓަރުން ތިބޭތަ؟\nމެއި 14, 2021 12:30\nނޫނެކޭ އެކުދިން މަރުކަޒަށް ގެންގޮސް ހޭނެއްތީ އޭ. ދެން ހޭލިއިރު ހުރީ ރަނގަޅަށް\nފެބުރުއަރީ 19, 2021 10:08\nރޫހާނީ ކަމެށްނަމަ މަށަށް ހީވަނީ ކުރާނީ ރުޣުޔާ\nފެބުރުއަރީ 19, 2021 10:21\nކުދިން ކިޔެވުމަށް ހުރަސް އަޅާ ސިހުރު ކުދިންނަށް ހެދީމަ ވާ ގޮތްތީ\nފެބުރުއަރީ 19, 2021 10:23\nއިންސާނާގެ ކުޑަކުޑަ ސިކުންޑީގެ ތިލަކަމާއެ\nކައުނުގެ ފުންކަން އިހުސާސު ކުރެވޭތޯއެ\nފެބުރުއަރީ 19, 2021 11:13\nނާސްތާ ޕރޮގްރާމ ނެތީމަވާގޮތް ސަިނުބޮެ ތހިބޭ ކުދިން ގޭސްވެގެން އުޅެގަތީމަ ދހެނ ތިބިކުދިން ހާސްވީ ކޮބާ ނާސްތާ ލާރިގަނޑު\nފެބުރުއަރީ 19, 2021 11:43\nއަންނި އަށް ހުންނަނީ ކޮންކަހަލަ ކަމެއްބާ ލައިގަނެފަ؟\nއޭނަ ވެސް ވީ ހެލްތް ސެންޓަރަކަށް ގެންގޮސް ބާއްވާން!\nފެބުރުއަރީ 19, 2021 12:15\nތިމާއަށް ނޭނގޭ ކޮންމެކަމެއް ޖިންނި ކަމަކަށް ނުހަދަމާ! ތަހުޒީބުވާންއެބަޖެހޭ\nފެބުރުއަރީ 19, 2021 12:54\nފެބުރުއަރީ 19, 2021 13:15\nބޮޑަށް ވައްތަރީ ނަފްސާނީ ކަމަކާ ، ބެލެނިވެރިންނާއި ސްކޫލުން ވެސް ދަރިވަރުންގެ ނަތީޖާ ރަނގަޅުކުރުމަށް އެކުދިންނަށް ވަރަށް ޕްރެޝަރ ކުރޭ. ކުދިންގެ ސިކުނޑިއަށް ބާރު ބޮޑުވުމުގެ ސަބަބުންވެސް މިފަދަ ހާދިސާތައް ހިނގާފައި އެބަހުރި\nފެބުރުއަރީ 19, 2021 14:52\nތިވެދާނެ މާ ގިނައިން ފިހުނުމަސް ކެވުނީ ކަމަށް..ފަރުމަހުގެ ބާވަތްތަ ކުން ފަރުމަޒޯނިއާ ކިޔާ ކޮމިއިނިޓީ ސްޕްރެޑެއް އުފެދިދާނެ.. .މޮޔަގޮވަނީ ތިބެ.\nފެބުރުއަރީ 19, 2021 16:02\nޖިންނީން ހެއްދެވީ ދުން ނުއަރާ އަލިފާނުން ކަމަށް ކީރިތި ޤުރްއާނުގައި އަންގަވާފަވޭ. އެއީ އެ މީހުންގެ އަސްލު . އާދަމުގެ ދަރީންގެ އަސްލަކީ މަށި . ވީއިރު ކޮބާ ދުންނާރާ އަލިފާނަކީ މިއަދު . މައިކްރޯ ވޭވް ބޭނުން ކޮއްގެން އަޙުރެމެން އެބަ ތަކެތި ރޯފިލުވަން .ޔަޢުނީ ކަރަންޓު ހަކަތައިގެ ފޯމްގައި އުޅުމުގެ ޤާބިލް ކަން ޖިންނީންނަށް ލިބިގެންވޭ . އިންސާނާގެ އެތެރެހަށީގައި ކަރަންޓް ދައުރުވޭ . ކާ އެއްޗެހި އަދި ބޯ އެއްޗިހި މަޢިދާގެ ތެރެއިން ހަޖަމު ކުރުމަށްފަހު ބަދަލްވެގެން ދަނީ ކެމިކަލް ހަކަތަ އަށް ދެން ކެމިކަލް ހަކަތަ ހިތުގެ ލޭ ހިނގުވާ ނިޒާމްގެ ތެރެއިން ކަރަންޓް ހަކަތަ އަށް ބަދަލު ކުރޭ ސިކުނޑިއަށް ވިސްނަން ބޭނުންވާ ހަކަތަ އެއީ ކަރަންޓް . އިންސާނާގެ ހަށިގަނޑުގެ އެއް ސެލް އިން އަނެއް ސެލްއަށް ސިގްނަލް ފޮނުވައިދެނީ މި ކަރަންޓް ހަކަތައިން.. ނޯޓް... ކަން ހުރީ މިހެން ކަމަށް ވުމާއި އެކު . ކެމިކަލް ހަކަތައިގެ ސަބަބުން ޖެހޭ ބަލިތައް އެއީ ޖިސްމާނީ ބަލި ތައް . ކަރަންޓް ހަކަތައިގެ ސަބަބުން ޖެހޭ ބަލިތައް އެއީ ރޫހާނީ ބަލި ތައް . މިހެން ވާ ސަބަބަކީ ކެމިކަލް ހަކަތަ ކަރަންޓް ހަކަތައަށް ބަދަލް ވާހެން ކަރަންޓް ހަކަތަ ކެމިކަލް ހަކަތައަށް އެބަ ބަދަލްވޭ . އިންސާނާގެ ހަކަތައިގެ ވިއުގަ ބެލެންސް ގެއްލިގެން ނޫނީ އެއްވެސް ބައްޔެއް ނުޖެހެ. ޚުލާސާ... ޖިސްމާނީ ބައްޔެއް ނަމަ ލޭގެ ޓެސްޓުންނާއި ފަހަރުވާ ޓެސްޓް ކުރުމުން ކ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ. ކެމިކަލް އިންބެލެންސް ފެންނާނެ. ރޫޙާނީ ބައްޔެއް ނަމަ އެމް އާރް އައި އާ އެންޖިއޮގްރާމް ހެދުމުން ސިކުނޑި އާއި ހިތުގެ ވިނދުޖަހާލެއް ތަފާތު ކަން ފާހަގަ ކުރެވޭނެ . والله اعلم\nފެބުރުއަރީ 20, 2021 07:14\nރޫހާނީ ކަމަކަށް ޑޮކްޓަރީބޭހަކުން ދޭނެ ފަރުވާއެއް އޮންނާނެބާ ؟\nފެބުރުއަރީ 23, 2021 20:20\nފުރިފަހުންނަ ގުޅި ގުޑުގުޑެއްނާޅާނެކަން އަޑު\nއަހާމީހާއަށް އެކަންވިސްނޭނެ. ކައުންސިލް ބޭނުންހެޔޮގޮތުގައި ހިފުމަކީ ވާޖިބުއަދާކުރުން.\nފެބުރުއަރީ 25, 2021 08:54\nޤަބޫލު ކުރެވެނީ އިރުއޮއްސެމުންދާއިރު ގަސް ގަހުން ދޫކުރާ ގޭހުގެ ސަބަބުން އެންމާސް ކޮށް ކުދިން ހޭނެތޭ ކަހަލަ ގޮތް ގޮތް މެދުވެރި ވަނީ ކަމަށް! މީ އެއްކަލަ ކަނދޮޅު ގަސް ގަހުން ނޫނީ ބެރެބެދި ގަސްގަހުން އިރުއޮއްސޭއިރު ބޭރު ކުރާ ވިހަ ގޭހުން މީސްމީހުންނަށް ގޮތްގޮތް ވާހެން ވީ ކަމެއް ކަމަށް ބެލެވެނީ!


އަތަށް ލިބޭ ވޯޓު ކަރުދާސްކޮޅަކީ މުގައްދަސް އެއްޗެއް: އަބްދުﷲ ޝާހިދު – Maldivian Democratic Party\n22 އޭޕްރީލް 2017\nއަތަށް ލިބޭ ވޯޓު ކަރުދާސްކޮޅަކީ މުގައްދަސް އެއްޗެއް: އަބްދުﷲ ޝާހިދު\nކޮންމެ ރައްޔިތެއްގެ ވެސް އަތަށް އެ ލިބޭ ވޯޓު ކަރުދާސްކޮޅަކީ މުގައްދަސް އެއްޗެއް ކަމަށާއި، އެއަށް ނުފޫޒު ފޯރުވަން މަސައްކަތްކުރާ ފަރާތަކީ ވަރަށް މުގައްދަސް ނިންމުމަކަށް ހުރަސްއަޅާ ފަރާތެއް ކަމަށް އެމްޑީޕީގެ ފޮރިން ރިލޭޝަންސް ކޮމިޓީގެ މުގައްރިރު، އަދި ރައްޔިތުންގެ މަޖިލީހުގެ ކުރީގެ ރައީސް ޢަބްދުﷲ ޝާހިދު ވިދާޅުވެއްޖެއެވެ.\nލޯކަލް ކައުންސިލް އިންތިޚާބުގައި އެމްޑީޕީގެ ފަރާތުން ލ.ހިތަދޫ ކައުންސިލަށް ވާދަކުރައްވާ ކެންޑިޑޭޓުންނަށް ތާއީދު ހޯދުމަށް އެމްޑީޕީން ހުކުރު ދުވަހުގެރޭ ހިތަދޫގައި ބޭއްވި ޖަލްސާގައި ވާހަކަދައްކަވަމުން ޝާހިދު ވިދާޅުވީ މި ސަރުކާރަށް ގޮތް ހުސްވެ ހަދާނެ ނަހަދާނެ ގޮތް ނޭނގި އެންމެ ފަހުން ގޮސް ވޯޓު ކަރުދާސް ކޮޅުގައި ފާހަގަޖަހާފައި، އެ ޥޯޓު ކަރުދާސްކޮޅު ދައްކަން ވެސް ބުނެފާނެ ކަމަށާއި، ކޮންމެ ރައްޔިތަކު ވެސް ވޯޓުލުމަށް ކަނޑައަޅާފައިވާ މަރުކަޒަށް ވަދެ، އެ ލާ ފާހަގަ ދެނެވޮޑިގެންވާން ޖެހޭނީ ހަމަ އެކަނި ހެއްދެވި ފަރާތްކަމުގައެވެ.\n“ހަނދުމަފުޅުކުރައްވާތި. އަތަށް ލިބޭ ވޯޓު ކަރުދާސްކޮޅަކީ މުގައްދަސް އެއްޗެއް. އެއީ ގާނޫނު އަސާސީން ތިބޭފުޅުންނަށް ކަށަވަރުކޮށްދޭ ހައްގެއް. އިންސާނީ ހައްގެއް. އެ ކަރުދާސްކޮޅު އަތަށް އެރީމާ ގާނޫނު އަސާސީގައި އޮތް ގޮތުގެ މަތިން ގޮސް، ކޮންމެ ރައްޔިތަކު ލާ ވޯޓު އެއީ ސިއްރު ވޯޓެއް”، ޝާހިދު ވިދާޅުވިއެވެ.\nރޭގެ ޖަލްސާގައި ޝާހިދު ވިދާޅުވީ މިސަރުކާރުން ހުރިހާ ރަނގަޅު ކަމެއް ފުނޑާލައި ނެތިކޮށް ކޮށާލާފައިވާ ކަމަށާއި، އެއާއެކު ސަރުކާރު ވެސް ރޫޅެމުން ބައިބައިވަމުންދާ ކަމަށެވެ. މި ސަރުކާރު ގެންނަން މަސައްކަތްކުރި އެންމެން ތިބީ ޖަލުގައި ކަމަށާއި، ސަރުކާރުގެ ބަނޑުއަކިރިއަށް ދަންދެން ރޫޅި، ފައިބަމުންދާ ކަމަށް ވިދާޅުވެ އެންމެ ފަހު މީހާއަށް ވާން ނުހުރެ މި ގައުމު އިސްލާޙް ކުރުމަށް އަތުކުރި އޮޅާލާފައިވާ އިދިކޮޅު ފަރާތްތަކާ ގުޅިވަޑައިގަތުމަށް ރައީސް ޔާމީނުގެ ފެކްޝަނަށް ތާޢީދުކުރާ ފަރާތްތަކަށް ޝާހިދު ގޮވާލެއްވިއެވެ.


Bahrain in Israel ah safeereh\nބަހްރޭނުން އިޒްރޭލަށް ސަފީރެއް\nބަހްރޭނުން އިޒްރޭލަށް ކަނޑައެޅުއްވި ސަރީފު ޚާލިދު ޔޫސުފް އަލްޖަލާހިމާ: މިހާރު ހުންނެވީ އިޒްރޭލުގެ ތެލްއަވީވްގައި\nބަހްރޭނުން އިޒްރޭލަށް ސަފީރަކު ހަމަޖައްސައިފި އެވެ. މިއީ ބަހްރޭނުން އިޒްރޭލަށް ސަފީރެއްގެ ފެންވަރުގައި ބޭފުޅަކު ކަނޑައެޅުއްވި ފުރަތަމަ ފަހަރެވެ. ސަފީރުކަން ހަވާލު ކުރައްވާފައި ވަނީ ޚާލިދު ޔޫސުފް އަލްޖަލާހިމާ އަށެވެ.\nޚާލިދު އަލްޖަލާހިމާ ޓްވިޓާގައި ވިދާޅުވެފައިވާ ގޮތުގައި އޭނާ މިހާރު ހުންނެވީ އިޒްރޭލުގެ ވެރިރަށް ތެލްއަވީވްގަ އެވެ. މަގާމާ ހަވާލުވެ ވަޑައިގެން ޒިންމާ އުފުއްލެއްވުމުގައި ބުރަކޮށް އުޅުއްވާ ކަމަށް ވެސް ވިދާޅުވި އެވެ.\nޚަބަރުތައް ބުނާ ގޮތުން ބަހްރޭންގެ ރަސްގެފާން ހައްމާދު ބިން އީސާ އަލް ޚަލީފާ އިޒްރޭލަށް ސަފީރަކު ހަމަޖައްސާވާފައި ވަނީ މީގެ މަހެއްހާ ދުވަސް ކުރިންނެވެ. އެހެން ނަމަވެސް މަގާމުގެ ފަތްކޮޅު ހަވާލު ނުކުރައްވައި މަޑުކޮށްލެއްވީ ދުނިޔޭގެ މަޝްރަހު އަންދާޒާ ކޮށްލެއްވުމަށެވެ.\nމެދުއިރުމަތީގެ އަރަބި އެކުވެރި ގައުމުތަކުން އިޒްރޭލާއެކު ގުޅުން ބަދަހި ކުރަން ފެށި މަސައްކަތްތަކުގައި ބަހްރޭނުން ބައިވެރިވީ ސެޕްޓެމްބަރު 11، 2020 ގަ އެވެ. އެއީ ޔުނައިޓެޑް އަރަބް އެމިރޭޓްސްއިން އޮގަސްޓް 13، 2020 ގައި އިޒްރޭލާއެކު ގުޅުން ބަދަހިކުރި ފަހުންނެވެ.\nއަރަބި ގައުމުތަކުން އިޒްރޭލާއެކު ގުޅުން ބަދަހި ކުރުމަކީ އެމެރިކާގެ ކުރީގެ ރައީސް ޑޮނަލްޑް ޓްރަމްޕްގެ ރޭވުމެކެވެ. އިޒްރޭލާއެކު ގުޅުން ބަދަހި ކުރުމުން ކޮންމެ ގައުމަކަށް ވެސް ކޮންމެވެސް އިނާމެއް ލިބޭ ގޮތަށް އެއިރު އޮތީ ވާހަކަ ދެކެވިފަ އެވެ. އެހެން ނަމަވެސް އިޒްރޭލާއެކު ގުޅުން ބަދަހިކުރަން އެކުލަވާލި އަބްރަހަމް އެކޯޑްސް އެއްބަސްވުން ރަނގަޅަށް ވައިގައި ނުހިފައިގެން އުޅެނިކޮށް ޓްރަމްޕަށް ވެރިކަން ގެއްލި ވަޑައިގަތީ އެވެ.\nއަބްރަހަމް އެކޯޑްސްއަށް އަމަލުކުރަން ފެށީ ސެޕްޓެމްބަރު 15، 2020 ގަ އެވެ. ރަސްމިއްޔާތު އޮތީ އެމެރިކާގެ ވައިޓް ހައުސްގަ އެވެ. އެމިރޭޓްސްއިން ސޮއިކުރެއްވީ ފޮރިން މިނިސްޓަރު އަބްދުﷲ ބިން ޒައިދު އައްނަހްޔާން އެވެ. ބަހްރޭނުން ސޮއިކުރެއްވީ ފޮރިން މިނިސްޓަރު އަބްދުއްލަތީފް ބިން ރާޝިދު އައްޒަޔާނީ އެވެ.\nއެމެރިކާއިން ސޮއިކުރެއްވީ ރައީސް ޑޮނަލްޑް ޓްރަމްޕް އެވެ. އަދި އިޒްރޭލުން ސޮއިކުރެއްވީ އިޒްރޭލުގެ އެއިރުގެ ބޮޑުވަޒީރު ބެންޖަމިން ނަތަންޔާހޫ އެވެ.\nއެމެރިކާ އިޒްރޭލް ޔުނައިޓެޑް އަރަބް އެމިރޭޓްސް + ބަހްރައިން\n"އަބްރަހަމް އެކޯޑް" ކިޔަން އެމެރިކާ ޖެހިލުންވޭ: ޔޫއޭއީ


5 ވެރިންނާއި މެދު ސަލަފުންގެ މަންހަޖު - Maktaba Salafiyyah Maldives - Connecting you to the Major Scholars of the Ummah\n މުސްލިމް ވެރިންނަށް ނަޞޭޙަތްތެރި ވުމަށް ﷲގެ ޝަރީޢަތުގައި ދަލީލުތަކުން ބަޔާންވެގެންވާ މަންހަޖު - الشَّيخ العَلاَّمَة عُبَيد بن عَبد الله الجَابِري حفظه الله\t 14 ނޮވެމްބަރ, 2017\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 126\n ސަލަފީ މަންހަޖުގެ ސިފަތަކާއި އެ މަންހަޖުގެ ދަޢުވަތް - الشيخُ مُحَمَّدُ بِنْ عُمر سالم بازمول حفظه الله 13 ނޮވެމްބަރ, 2017\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 104\n ވެރިންނާ ދެކޮޅަށް ނުކުންނަ الخوارج ގެ ދެ ބާވަތް؛ ޚާލިސް (މުޙާރަބަ) ޚަވާރިޖުން އަދި ޤަޢަދިއްޔާ ޚަވާރިޖުން - الشَّيْخ سُلَيْمَان الرُّحَيلي حفظه الله 17 ސެޕްޓެމްބަރ, 2017\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 218\n މުޒާހަރާތަކާއި ޞުލްޙަވެރި ހިނގާލުންތަކަކީ ވެރިމީހާއާ ދެކޮޅަށް ނުކުތުމުގެ ތެރެއިންވާ ކަންކަމެވެ. - الشَّيْخ عَبْدُ المُحْسِن العَبَّاد حفظه الله\t2އޮގަސްޓު, 2017\t ލިޔެ ތައްޔާރުކުރީ: أُسْتَاذ أبو نوح محمد رفاد حفظه الله\t ބެއްލެވީ: 133\n "ވެރިންނަށް ކިޔަމަންވެ އަޑުއަހަން ޖެހޭނީ ވެރިން ﷲ ގެ ދީނުގައި ދެމިތިބުމުން " ކަމުގައި ޝަރުޠު ކުރެވޭނެ ހެއްޔެވެ؟ - الشَّيْخ العَلاَّمَة مُحمد بِن صَالح العُثَيمِين رحمه الله\t 20 ޖުލައި, 2017\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 182\n ވެރިންނާ ދެކޮޅަށް ނުކުތުން ޙަރާމްވެގެންވޭ ބުނުމަކީ ވެރިންނަށް ވިކިފައިވުމެއް ނޫނެވެ. އެޖެންޓުންނަށް ވުމެއް ނޫނެވެ - الشَّيْخ د. العَلاَّمَة رَبِيع بن هَادي المَدخَلِي حفظه الله 19 ޖުލައި, 2017\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 278\n ވެރިން ހެޔޮ ޢަދުލުވެރި ބައެއްގެ ގޮތުގައި ވުމުން ކިޔަމަންވުން، އެހެން ނޫނީ ކިޔަމަން ގަންނާކަށެއް ނުޖެހޭނެއޭ ބުނުން - الشَّيْخ العَلاَّمَة صَالح الفَوزَان حفظه الله\t 19 ޖުލައި, 2017\t ލިޔެ ތައްޔާރުކުރީ: أُسْتَاذ أبو أنس محمد حسن حفظه الله\t ބެއްލެވީ: 252


Bollywood ge gina tharin thakeh covid-19 ah positive vejje - vNews.mv\nބޮލީވުޑްގެ ގިނަ ތަރިންތަކެއް ކޮވިޑް-19 އަށް ޕޮޒިޓިވް ވެއްޖެ\nމަރިޔަމް ޝާހިދާ 06 April 2021, 10:42\nއިންޑިއާގެ މުމްބާއީގެ އިތުރުން ވެރިކަންކުރާ ނިއުދިއްލީގައިވެސް ކޮވިޑް-19 ގެ ނުރައްކާ އިންތިހާއަށް ބޮޑުވެ ބައްޔަށް ޕޮޒިޓިވްވާ މީހުންގެ އަދަދު ވަރަށް ބޮޑަށް މައްޗަށް ގޮސްފައިވާއިރު ބޮލީވުޑުގެ ގިނަ ފަންނާނުންތަކެއް ބައްޔަށް ޕޮޒިޓިވްވެ ގިނަ ފިލްމުތަކެއް ހުއްޓުމަކަށް އަތުވެއްޖެއެވެ.\nމިދިޔަ މަހުން ފެށިގެން ބޮލީވުޑްގެ ގިނަ ތަރިންތަކެއް ޕޮޒިޓްވް ވެފައިވާއިރު މިމަސްތެރޭވެސް އިތުރު ތަރިންތަކެއްވަނީ ބައްޔަށް ޕޮޒިޓިވް ވެފައެވެ. އޭގެތެރޭގައި، އާމިރު ޚާން، ރަންބީރް ކަޕޫރު، ގޯވިންދާ، އާލިއާ ބަޓް، ބޫމީ ޕަދްނެކަރ، އަކްޝޭ ކުމާރު އަދި ވިކީ ކޯޝަލްގެ އިތުރުން ފިލްމު ޔޭހޭ ޗާހަތޭންގެ އެކްޓަރު އަބްރާރް ގާޒީ ހިމެނެއެވެ.\nހިންދީ ސިނަމާގެ ގިނަ ތަރިންތަކެއް މިބައްޔަށް ޕޮޒިޓިވް ވެފައިވާއިރު ޓީވީ ސިލްސިލާތައް ކުޅޭ ގިނަ ތަރިންތަކެއްވެސް ވަނީ ޕޮޒިޓިވް ވެފައެވެ.\nއެގޮތުން ޓީވީ ބަތަލާ ކަނީކާ މަން އަދި ސޮނާލީ ޖައްފަރް އިއްޔެވަނީ ކޮވިޑަށް ޕޮޒިޓިވް ވެފައިވާކަމަށް ބުނެފައެވެ.\nދާދިފަހުން ލަވަކިޔުންތެރިޔާ އަދި މަޝްހޫރު ޓީވީ ޝޯވް ހޯސްޓް އަދިތްޔާ ނާރަންއާ އޭނާގެ އަންހެނުންވެސްވަނީ ކޮވިޑަށް ޕޮޒިޓިވްވެފައެވެ.\nބޮލީވުޑްގެ ގިނަ ތަރިންތަކެއް ކޮވިޑްގެ ޝިކާރައަކަށް ވަމުންދާ މިދަނޑިވަޅުގައި އިންޑިއާގެ ފެޑެރޭޝަން އޮފް ވެސްޓަރން އިންޑިއާ ސައިން އެމްޕްލޮއީސް (އެފް.ޑަބްލިޔު.އައި.ސީ) އިންވަނީ ފިލްމު ޝޫޓިން ޔުނިޓްތަކުގައި މަސައްކަތްކުރާ މުވައްޒަފުން ވީހާވެސް ބޮޑަށް މަދުކުރުމަށް އިރުޝާދުދީފައެވެ.\nމުމްބާއީގެ ފިލްމު އިންޑަސްޓްރީގެ މުވައްޒަފުންގެ ޔޫނިއަން ގްރޫޕް (އެފް.ޑަބްލިޔު.އައި.ސީ) ގެ ރައީސް ބީ.އެން ތިވާރީ ބުނެފައިވަނީ ބޮލީވުޑްގެ ވަރަށް ގިނަ ތަރިންތަކެއްވަނީ ބޭނުންވާވަރަށް ވުރެ ގިނަ އަދަދަކަށް މުވައްޒަފުން ފިލްމު ސެޓުތަކަށް ގެނެސްގެން މަސައްކަތްކުރަން ފަށާފައެވެ.\nއެހެންނަމަވެސް ކުރިއަށް އޮތް ތަނުގައި މިކަމަށް ވަރަށް ބޮޑަށް އެމީހުން ފިޔަވަޅު އަޅާނެ ކަމަށާއި ޚާއްސަ ގަވައިދުތަކެއް އެމީހުން ނެރޭނެ ކަމަށްވެސް އެ ފެޑެރޭޝަންއިންވަނީ ބުނެފައެވެ.\nމިދިޔައަހަރުވެސް ބޮލީވުޑްގެ އިތުރުން މުނިފޫހިފިލުވުމުގެ ދާއިރާގައި މަސައްކަތްކުރާ ވަރަށްގިނަ ފަރާތްތަކަށް ފިލްމު އަދި ޝޫޓިންގް ސެޓުތަކަށް ވީހާވެސް މަދު މުވައްޒަފުން ނެރުމަށް ވަނީ ގޮވާލާފައެވެ.


F. Nilandhoo council member Ahmed Shiyam JP aa gulhivadaigenfi - vNews.mv\nފ. ނިލަންދޫ ކައުންސިލް މެމްބަރު އަޙްމަދު ޝިޔާމާއި، އެރަށު އިތުރު ބަޔަކު ޖޭޕީއާ ގުޅިއްޖެ\nމަރްޔަމް ލީން 18 September 2021, 16:10\nފ. ނިލަންދޫ ކައުންސިލް މެމްބަރު އަޙްމަދު ޝިޔާމް ޖުމްހޫރީ ޕާޓީއާ ގުޅިވަޑައިގެންފިއެވެ.\nޝިޔާމް ޖޭޕީއާ ގުޅިވަޑައިގެންނެވި ފޯމް، މާމިގިލީ އެއާޕޯޓްގައި ބޭއްވި ހަފްލާއެއްގައި ހަވާލުވެވަޑައިގަތީ ޖޭޕީގެ ލީޑަރު ގާސިމް އިބްރާހީމެވެ.\nޝިޔާމްގެ އިތުރުން ނިލަންދޫގެ ބައެއް ރައްޔިތުންވެސް ވަނީ އޭނާއާއެކު ޖޭޕީއަށް ސޮއިކޮށްފައެވެ.\nފޯމް ހަވާލުކުރެއްވުމަށްފަހު ވާހަކަ ދައްކަވަމުން ޝިޔާމް ވިދާޅުވީ، ޖުމްހޫރީ ޕާޓީއާ ގުޅިވަޑައިގެންނެވީ، އެޕާޓީއަކީ ގައުމަށާއި ރައްޔިތުންނަށް އެންމެ ފައިދާހުރި މަސައްކަތްތައް ކުރާ ޕާޓީއަށް ވާތީ ކަމަށެވެ.\nމިހާރު ރާއްޖޭގައި ސިޔާސީ ގޮތުން ކުރިމަތިވެފައިވާ އޮއިވަރުގައި، ބޮޑެތި ޕާޓީތަކުން އެއް ޕާޓީ އަނެއް ޕާޓީއަށް ޖަދަލުކުރަމުން ދާއިރުވެސް ޖުމްހޫރީ ޕާޓީން ކުރިޔަށްދަނީ އަމަންއަމާންކަމާ އެކުގައިކަން ޝިޔާމް ފާހަގަ ކުރެއްވިއެވެ.\n"ޖުމްހޫރީ ޕާޓީ ނޫނިއްޔާ އަޅުގަނޑަށް ހަމަ ހޯދާ ބަލާވެސް ނުފެނުނު އަޅުގަނޑު ގުޅެން ޖެހޭ އިތުރު ޕާޓީއެއް އޮތްކަމަކަށް. އެއީ ރާއްޖޭގައި އަޅުގަނޑު ގަބޫލުކުރާގޮތުގައި އޮންނަން ޖެހޭނީކީ ލޭ އޮހުރުވުމެއް ނޫން. އަޅުގަނޑު ގަބޫލުކުރާގޮތުގައި ރާއްޖޭގައި އޮންނަން ޖެހެނީ ތަންތަންގާއި ހުޅުޖެހުމެއްވެސް ނޫން. އެއާހިލާފަށް ސިޔާސީ ގޮތުން ރަނގަޅު މަސައްކަތްތަކެއް ކުރަންޖެހޭ. ސިޔާސީ ގޮތުން ގައުމަށް ފައިދާހުރީ ކޮން ގޮތެއްތޯ ބަލައި ހޯދަން ޖެހޭ. އަޅުގަނޑު ހޯދައި ބެލި އިރު އަޅުގަނޑަށް ފެނުނީ ޖުމްހޫރީ ޕާޓީ މިގޮތުގައި ކުރިޔަށްދާތަން"\nފ. ނިލަންދޫ ކައުންސިލް މެމްބަރު އަޙްމަދު ޝިޔާމް\nގިނަ ދުވަސްތަކެއްގެ މެދުކެނޑުމަކަށް ފަހު ޖުމްހޫރީ ޕާޓީން ވަނީ އެޕާޓީގެ ސިޔާސީ ހަރަކާތްތައް އަލުން ފަށާފައެވެ.\nއެގޮތުން ޖުމްހޫރީ ޕާޓީއަށް މެމްބަރުން އިތުރުކުރުމަށް "ސީދާ އަމާޒަށް" މިނަމުގައި މުޅި ރާއްޖޭގައި ދަނީ ބޮޑު ކެމްޕެއިނެއް ހިންގަމުންނެވެ. މިކެމްޕެެއިންގެ ދަށުން މިހާތަނަށް ދެހާހަށްވުރެ ގިނަ މީހުން ވަނީ ޖޭޕީއާ އަލަށް ގުޅިފައެވެ.\nއޭގެތެރޭގައި، ރާއްޖޭގެ ބައެއް މަޝްހޫރު ފަރާތްތަކާއި، އަލަށް ސިޔާސީ މައިދާނަށް ނިކުތް ފަރާތްތަކާއި، 18 އަހަރު ފުރުނު ޒުވާނުންނާއި، ސިޔާސީ މައިދާނުގައި ގިނަ ދުވަސްތަކެއްގެ ތަޖުރިބާ ލިބިފައިހުރި ފަރާތްތަކުގެ އިތުރުން ރަށްރަށުގެ އިޖްތިމާއީ ތަރައްގީއަށް މަސައްކަތްކުރާ ގިނަ ބޭފުޅުން ހިމެނެއެވެ.\nކޮންމެ ހަފްތާއަކުވެސް ޖުމްހޫރީ ޕާޓީއަށް އަލަށް ގުޅޭ މެމްބަރުންގެ ފޯމާއި ހަވާލުވުމަށް ޖަލްސާއެއް ބާއްވާއިރު، "ސީދާ އަމާޒަށް" ކެމްޕޭންގެ ދަށުން ޖުމްހޫރީ ޕާޓީއަށް މެމްބަރުން އިތުރުކުރުމުގެ މަސައްކަތް މެދުކެނޑުމެއް ނެތި ކުރިޔަށް ގެންދާނެކަމަށް އެޕާޓީން ބުނެއެވެ.\nއެގޮތުން މާލެ ސަރަހަށްދާއި، އަތޮޅުތަކުގައިވެސް މިކެމްޕޭން ވަރަށް ބާރަށް ކުރިޔަށް ގެންދާކަމަށް އެޕާޓީން މައުލޫމާތު ދެއެވެ.


ލޭބަރ ރިލޭޝަންސް އޮތޯރިޓީ -\nލޭބަރ ރިލޭޝަންސް އޮތޯރިޓީއަކީ، ދިވެހިރާއްޖޭގައި ވަޒީފާއާބެހޭ އަސާސީ އުސޫލުތައް ކަނޑައަޅައި، ވަޒީފާދޭ ފަރާތްތަކާއި ވަޒީފާއަދާކުރާ ފަރާތްތަކުގެ ޙައްޤުތަކާއި ޒިންމާތައް ކަނޑައަޅައި އެޙައްޤުތައް ޙިމާޔަތް ކޮށްދިނުމަށް، ޤާނޫނު ނަންބަރު: 2/2008 (ވަޒީފާއާބެހޭ ޤާނޫނު) ގެ ދަށުން އުފެދިފައިވާ އިދާރާއެކެވެ.\nވަޒީފާއާބެހޭ ޤާނުނުގެ ދަށުން، ވަޒީފާއާބެހޭ އޮފިސަރުންނަށް ލިބިދޭ ބާރުތައް:\nވަޒީފާދޭ ފަރާތް ދިރިއުޅޭ ގެ ފިޔަވައި، މަސައްކަތްކުރާ ތަނެއްކަމަށް، ވަޒީފާއާބެހޭ އޮފިސަރަށް އެކަށީގެންވާ ސަބަބުތަކެއްގެ މައްޗަށް ބިނާކޮށް ގަބޫލުކުރެވޭ ކޮންމެ ތަނަކަށްވެސް، ދުވާލުގެ ވަގުތުގައި ވަދެ އެތަނެއް ބަލައި ފާސްކުރުން.\nވަޒީފާ އަދާކުރުމާއި މަސައްކަތްކުރުމާ ގުޅޭގޮތުން ޤާނޫނީގޮތުން ބަލަހައްޓަންޖެހޭ ރިކޯޑެއް، ފޮތެއް، ދަފްތަރެއް ނުވަތަ ލިޔުމެއް، އެގޮތުގައި ބަލަހައްޓާތޯ ކަށަވަރުކުރުމަށްޓަކައި އެފަދަ ތަކެތި ހުށަހެޅުމަށް އަންގައި، އެފަދަ ތަކެތީގެ ކޮޕީ ހެދުން، ނުވަތަ އެތަކެތިން ވަޒީފާއާބެހޭ އޮފިސަރުން ބޭނުންވާ މަޢުލޫމާތު ނެގުން.\nވަޒީފާއާބެހޭ ޤާނޫނާއި އެ ޤާނޫނުގެ ދަށުން ހެދޭ ގަވައިދުތަކުގައިވާ ކަންތައްތައް ރަނގަޅަށް ތަންފީޒު ކުރެވިފައިވޭތޯ ކަށަވަރުކުރުމުގެ ގޮތުން، މަސައްކަތްކުރާތަން ބެލުމާއި، އެތަނުގެ މީހުންނާ ސުވާލުކުރުން.\nވަޒީފާއާބެހޭ ޤާނޫނުގެ 86 ވަނަ މާއްދާގެ ދަށުން، އަންނަނިވި ކަންތައްތަކުގެ ތެރެއިން ކަމެއް މީހަކު ކޮށްފިނަމަ، އެކުރަނީ ކުށެކެވެ.\nވަޒީފާއާބެހޭ އޮފިސަރަކު އަދާކުރަންޖެހޭ ވާޖިބުތައް އަދާކުރުމަށް، ނުވަތަ އޭނާ ކުރަންޖެހޭ ކަމެއް ކުރުމަށް ހުރަސްއެޅުން\nވަޒީފާއާބެހޭ އޮފިސަރުންނަށް، ޤާނޫނީގޮތުން ލިބިދޭ ބާރުގެ ދަށުން އެމީހުންގެ ވާޖިބު އަދާކުރުމުގައި، ނުވަތަ ކުރަންޖެހޭ ކަމަކާ ގުޅޭގޮތުން، ކަމެއް ކުރަން މީހަކަށް އެންގުމުން، އެކަމެއް ނުކުރުން\nވަޒީފާއާބެހޭ އޮފިސަރަށް ދޮގު މަޢުލޫމާތު ނުވަތަ ޙަޤީޤަތް އޮޅޭފަދަ މަޢުލޫމާތު ގަސްތުގައި ދިނުން\nމިފަދަ ކުށެއް ކޮށްފި މީހެއްގެ އަދަބަކީ:\n-/500 ރުފިޔާއާއި، -/50,000 ރުފިޔާއާ ދެމެދުގެ އަދަދަކުން ޖޫރިމަނާކުރުން\nނުވަތަ އެއްއަހަރު ދުވަހުގެ މުއްދަތަށް ޖަލަށްލުމާއެކު -/25,000 ރުފިޔާއަށްވުރެ ބޮޑުނޫން އަދަދަކުން ޖޫރިމަނާ ކުރުން


Hijaazuge Qaafilaa 69 - One Online\nފުރޭބުރުޒު އިންނެވީ ފަރަޚުޒާދުގެ ކަނާތްޕުޅު ފަރާތުން އަށްވަނަޔަށްހުރި ގޮނޑިކޮޅުގައެވެ. ނެށުމާއި މިޔުޒިކުގެ ކުޅިވަރުތައް ނިމުނީ އަސުރުވާން އުޅެނިކޮށެވެ. ދަރުބާރުގެ ޝާޢިރެއް ސާސާނީ ޚާންދާނަށް ޘަނާކިޔުމުގެ ޤަސީދާއެއް ހުށަހަޅާން ފަށައިފިއެވެ. ފުރޭބުރުޒުގެ ފަހަތްޕުޅުގައިހުރި ގޮނޑިކޮޅުގައި އިންނެވި ޢަސްކަރީ އޮފިސަރެއް ކުރިޔަށް ވަޑައިގެން ފުރޭބުރުޒުގެ އަތްޕުޅަށް ކަރުދާސްކޮޅެއް އަރުއްވައިފިއެވެ. ފުރޭބުރުޒު އަވަސްއަވަހަށް އެކަރުދާސްކޮޅު ބައްލަވައިލެއްވިއެވެ. އޭނާ ފަހަތްޕުޅަށް އެނބުރިވަޑައިގެން ބައްލަވައިލެއްވިއެވެ. އޭނާގެ އަތްޕުޅަށް ކަރުދާސްކޮޅު އެރުއްވި އޮފިސަރުގެ އަތްޕުޅުގެ އިޝާރާތް ފެނިވަޑައިގެންނެވުމާއެކު އޭނާ ތެދުވެވަޑައިގެން ބޭރަށް ނިކުމެވަޑައިގެންފިއެވެ.\nޒަރުބަޚުތު އޭނާގެ އިންތިޒާރުގައި ހުންނެވިއެވެ. އޭނާ ކުރިޔަށް ވަޑައިގެން ވިދާޅުވިއެވެ. "ސާހިބާއެވެ! މިފަދަ ވަގުތެއްގައި އުނދަގޫފުޅުކުރުން ރަނގަޅެއް ނޫންކަން އެނގެއެވެ. ނަމަވެސް ..........."\nފުރޭބުރުޒު ވިދާޅުވިއެވެ. "ތަމްހީދެއްގެ ބޭނުމެއް ނެތެވެ. ކަލާގެ މޫނުފުޅުމަތީން ފިކުރުފުޅު ބޮޑުވެފައި ހުންނެވިވަރު އެބައެނގެއެވެ."\nޒަރުބަޚުތު ވިދާޅުވިއެވެ. "މަނިކުފާނު އިރުޝާދު ދެއްވި ފަދައިން އަޅުގަނޑުމެން އާއްމުން ކޮއިލާ ކައިރިވިޔަކަ ނުދެމުއެވެ. ނަމަވެސް ކާވެނިފުޅުގެ ރަސްމިއްޔާތު ނިމުމުން އެބޭފުޅުން އެނބުރި ގަނޑުވަރަށް ވަޑައިގެންނެވުމަށްޓަކައި މަގުތައް ހުސްކުރުން ވާނީ ވަރަށް އުނދަގޫކަމެއް ކަމުގައެވެ. ހީވަނީ މަދާއިނުގެ މުޅި އާބާދީ މަގުމައްޗަށް އެއްވެފައިތިބިހެންނެވެ. ކޯރުގެ ފާލަންމަތީގައިވެސް މީހެއްގެ ފައިތިލަ ޖައްސައިލާނެ ތަންކޮޅެއްވެސް ނެތެވެ. މަނިކުފާނު އަންގަވައިފައިވަނީ ރައްޔިތުންނާ ދެކޮޅަށް ބާރުގެ ބޭނުން ނުކުރުމަށެވެ. ނަމަވެސް އަޅުގަނޑަށް ހީވަނީ އެބޭފުޅުން ހަމަ މިއަދު ގަނޑުވަރަށް ވަޑައިގަންނަވާނަމަ އެންމެ ކުޑަމިނުންވެސް ފާލަން ހުސްކުރުވަން އަޅުގަނޑުމެންނަށް ބާރުގެ ބޭނުންކުރާން ޖެހޭނެހެންނެވެ. އަޅުގަނޑު މަނިކުފާނުގެ އަރިހަށް މިއައީ މަދާއިނުގެ ފުލުސް ކޮމިޝަނަރާ މަޝްވަރާކުރުމަށްފަހުގައެވެ. އޭނާ ވިދާޅުވާގޮތުގައި އާއްމުންގެ އެތައްބަޔަކު މިކާވެނިފުޅަކާ ނުރުހެއެވެ. މަގުމަތީން ކޮންމެވެސް ނޭދެވޭ ޙާދިޘާއެއް ހިނގުމަކީ އެކަށީގެންވާ ކަމެކެވެ. ޕޮލިސް ކޮމިޝަނަރ ބޭނުންފުޅުވަނީ ޝެހެޒާދީ އެނބުރިވަޑައިގެންނެވުމަށް ފާލިކީގެ ބަދަލުގައި އެތެއް ހަމަޖެއްސުމެވެ. އޭނާ ވިދާޅުވާގޮތުގައި މީހުން އެކަމަނާ ފެނުމުން ހިތްހަމަޖެހިދާނެއެވެ. ފަނަރަވަރަކަށް ވިއްސަކަށް އެތުގެ ޖުލޫސެއް ތައްޔާރުކޮށްލަނިކޮށް އާއްމުން އަމިއްލަޔަށް މަގުމަތީން ދުރަށް ޖެހިދާނެއެވެ."\n"ޕޮލިސް ކޮމިޝަނަރަކީ މޮޔައެއްތޯއެވެ." ހަމައިން ނެއްޓިފައިވާ އެންމެ އެތެއްވެސް މޮޔަ އިންސާނުންގެ އެއްލައްކަ މީހުންނަށްވުރެ މާ ނުރައްކާތެރިވާނެކަން އޭނާއަށް އެނގިވަޑައިގަންނަވަން ޖެހޭނެއެވެ. މަދާއިނުގެ އާއްމުން އެތްތައް ރުޅިއަރުވާން ދަންނާނެއެވެ."\n"އެހެންވީއިރު މަނިކުފާނުގެ އަމުރުފުޅަކީ ކޮބައިތޯއެވެ؟"\nފުރޭބުރުޒު ހިނިފުޅުވަޑުވައިލެއްވިއެވެ. "އަޅުގަނޑުމެންގެ މަސްއޫލިއްޔަތަކީ އެދެމަފިރިކަނބަލުން ހެޔޮހާލުކޮޅުގައި އެބޭފުޅުންގެ ގަނޑުވަރަށް ފޮނުވުމެވެ. އަޅުގަނޑުވަނީ އެކަމުގެ އިންތިޒާމު ހަމަޖައްސައިފައެވެ. މަދާއިނުގެ އާއްމުންނަކަށް މިއަދަކު އެބައިމީހުންގެ ޝެހެޒާދީއެއް ނުފެންނާނެއެވެ. އެކަމަނާ ކޯރުގެ އަނެއްފަރާތަށް ފޮނުވާނީ ބައްތެލިކޮޅުގައެވެ. ޝެހެޒާދީގެ ކާވެނިފުޅުގެ ހަދިޔާވެސް ގެންދެވޭނީ ބައްތެލިކޮޅުތަކުގައެވެ." ފުރޭބުރުޒު ވިދާޅުވިއެވެ.\n"ހެނދުނު އަޅުގަނޑު ކަލާގެ އަރިހުގައި އާއްމުން ކޮއިލުގެ ދޮރުކޮޅާ ކައިރިވިޔަ ނުދެއްވާށޭ ދެންނެވިއިރުވެސް އަޅުގަނޑަށް ހުރިހާ މައްސަލަތަކެއް ފުރިހަމަޔަށް އިޙްސާސް ކުރެވެއެވެ."\n"ވަޒީރުލްއަޢުޡަމު ފާލަންމަތީން ގަނޑުވަރަށް ވަޑައިގެންނެވުމުގެ އިންތިޒާމު ހަމަޖައްސަން އަޅުގަނޑުމެން ނުކުޅެދުނު ކަމަކަށް ވަޒީރުލްއަޢުޡަމު ދެކެވަޑައެއް ނުގަންނަވާނެތޯއެވެ؟\nވަޒީރުލްއަޢުޡަމުގެ އެންމެ ބޮޑު އެދުންފުޅަކަށްވާނީ އަނބިކަނބަލުންނާއެކު ވީހައިވެސް އަވަހަކަށް ހެޔޮހާލުކޮޅުގައި ގަނޑުވަރަށް ވަޑައިގެންނެވުމެވެ. ކާވެނިފުޅާ ވިދިގެން އޭނާ އެރެހައްޓަން އެއްވާ ބަރާތީންގެ ޖުލޫސުގެ ކިބައިން ސަލާމަތްވެވަޑައިގެންނެވުނީތީ އޭނާ ކުރައްވާނީ އުފާފުޅެވެ. މަޖުބޫރީއަކަށް ނުވާނަމަ ޚުރާސާނުގެ މެހުމާނުންވެސް މިރޭ އެގަނޑުވަރުގައި ބައިތިއްބަވާކަށެއް އޭނާ ބޭނުންފުޅެއް ނުވާނެއެވެ. ކަލާ ވަޑައިގަންނަވާށެވެ. ބައްތެލިފަހަރާމެދު ވިސްނުންފުޅު ބަހައްޓަވާށެވެ. ޝައްކުކުރެވޭ މީހަކު ކޯރުގެ ކޮލާ ކައިރިވިޔަ ނުދެއްވާށެވެ. ބަރާތީންނާމެދު އަޅުއްވައި ނުލައްވާށެވެ. އަޅުގަނޑު ރޭދެބައިވަންދެންވެސް އެމީހުން މިތާނގައި ހުއްޓުވައިފާނަމެވެ. އެކަމަކު އަޅުގަނޑަށް ހީވާގޮތުގައި ދެމަފިރިކަނބަލުން އެބޭފުޅުންގެ ގަނޑުވަރަށް ވަޑައިގެންފިކަން އެނގުމުން މީހުންތައް އަމިއްލަޔަށް ވިއްސިވިހާލިވެދާނެއެވެ.\nޝެހެޒާދީ އާޒަރުމީދުޚުތު އެކަމަނާގެ މުސްކުޅިފުޅު ފިރިކަލުންގެ ގަނޑުވަރަށް ވަޑައިގެންނެވީ އިރުއޮއްސޭން ކައިރިވެފައިވަނިކޮށެވެ. އެކަމަނާގެ އަޅުންކުރެ އަށްމީހުނާއި ފަސްކަނީޒުންނާ އެކުގައެވެ. އެކަމަނާގެ އެންމެފުރަތަމަ އެދިވަޑައިގެންނެވުމަކަށްވީ އެކަމަނާގެ އަމިއްލަފުޅު ޚާދިމުން ފިޔަވައި ފާރަވެރީންގެ އެކަކުވެސް ރޭގަނޑު ގަނޑުވަރުގެ ބޭރުދޮރާށީން އެތެރެޔަށް ވަނަނުދިނުމެވެ. އެހެންކަމުން ފަރަޚުޒާދު އެކަން ޤަބޫލުކުރެއްވިއެވެ. ފާރަވެރީންނަށްޓަކައި ގަނޑުވަރުގެ ދޮރާށިކޮޅުން ބޭރުގައި ފޭލިގެޖަހަން އަމުރުކުރެއްވިއެވެ. ގޯތިތެރެއާއި ގަނޑުވަރުގެ އެތެރެ ބެލެހެއްޓުން ޝެހެޒާދީގެ ޚާދިމުންނާ ޙަވާލުކުރެއްވިއެވެ. ޚުރާސާނީންނާއި އެނޫންވެސް މަދާއިނުން ބޭރުން ވަޑައިގެންނެވި މެހުމާނުން ތިއްބަވާން ހަމަޖެއްސެވީ ގަނޑުވަރުގެ ތިރީބުރީގައެވެ.\nޒަރުބަޚުތު ހުންނެވީ ހިތްޕުޅު ހަމަޖެހިވަޑައިނުގެންފައެވެ. ޝެހެޒާދީ އޭނާގެ ސިފައިންނަށް އިތުބާރު ނުކުރެއްވީތީއެވެ. ނަމަވެސް އާޒަރުމީދުޚުތު އޭނާއާ ދިމާޔަށް ފަރި ހިނިފުޅުވަޑުވައިލެއްވުމަކާއެކު ބައްލަވައިލެއްވިއެވެ. އާޒަރުމީދުޚުތު ވިދާޅުވިއެވެ. "ދައުލަތުގެ ވަޒީރުލްއަޢުޡަމް ޙިމާޔަތްކުރަން ލަޝްކަރެއް ބޭނުމެއް ނުވާނެކަން އަޅުގަނޑަށް ޔަޤީނެވެ. މިއޮތްހައިދުވަހު އަޅުގަނޑު ޙިމާޔަތްކޮށް ބެލެހެއްޓި މީހުންނަކީ އިތުބާރެއްނެތް ބަޔަކު ކަމަކަށް އަޅުގަނޑުގެ ފިރިކަލުންނަކަށް ފެނިވަޑައެއް ނުގަންނަވާނެއެވެ. މި އިންތިޒާމުތަކުގެ މަޤްޞަދަކީ މިތާނގައި ކަލާގެ ބޭނުމެއް ނެތުމެއް ނޫނެވެ. އަޅުގަނޑު ކަލާއާމެދު ދެކެނީ މުވައްޒަފެއްގެ ޙައިޘިއްޔަތަކުން ނޫނެވެ. އަޅުގަނޑުގެ ފިރިކަލުންގެ އެންމެގާތް ރަޙުމަތްތެރިޔާގެ ޙައިޘިއްޔަތުންނެވެ. އަޅުގަނޑު ބޭނުންވަނީ ކަލާ މިތާނގައި ހުންނެވިކަމުގެ ހިތްހަމަޖެހުން އަޅުގަނޑުމެންނަށް ލިބުމެވެ. ބޭނުންޖެހޭ ފަހަރުފަހަރު ކަލާއަށް ދެވަނަފަހަރަކަށް ދަންނަވައިލަން ނުޖެހުމެވެ. ގަނޑުވަރުގެ ހަތަރު ފާރުގެ ތެރޭގައި ކަލާގެ މިނިވަންކަމަކަށް އެއްވެސް ހުރަހެއް ނޭޅޭނެއެވެ. ތަފާތެއް ނާންނާނެއެވެ. އަޅުގަނޑުގެ ނޯކަރުން ކަލާގެ އަމުރުފުޅުތަކަކާ ދެކޮޅެއް ނަހަދާނެއެވެ."\nޞާލިޙުގެފާނުގެ މަދުޔަނު ---\nރޭގަނޑުގެ ފަރީއްކޮޅުގެ ވަގުތެވެ. ފަރަޚުޒާދާއި އޭނާގެ މެހުމާނުން ފަރީއްކުޅުއްވާ ސުފުރާގައި އިށީނދެވަޑައިގެންފިއެވެ. ޒަރުބަޚުތު އެކޮޓަރިކޮޅަށް ވެދެވަޑައިގެންފިއެވެ. އޭނާ ފަރަޚުޒާދުގެ އަރިހަށް ވަޑައިގެން ސިއްރުސިއްރުން ވިދާޅުވިއެވެ. "ސާހިބާއެވެ. ބައްތެލިތަކުން ގެނައި އެއްޗެހިކޮޅު ބޭލިއްޖެއެވެ. ފުރޭބުރުޒު އިރުޝާދު ދެއްވައިފައިވަނީ ކޯރުގެ މިފަރާތުގައި ގަނޑުވަރާ ކައިރީގައި ރޭގަނޑު އެއްވެސް ބައްތެއްޔެއް ބޭއްވިޔަނުދިނުމަށެވެ. ނަމަވެސް ޝެހެޒާދީ އަންގަވަނީ އެކަމަނާގެ އަމިއްލަފުޅު ބައްތެލިކޮޅު މިތާނގައި ބޭއްވުމަށެވެ."\n"އެކަމާ ކަލާގެ އެއްވެސް އިޢުތިރާޟެއް އެބައޮތްތޯއެވެ؟"\n"ސާހިބާއެވެ! އަޅުގަނޑުގެ އޮންނާނީ ކޮން އިޢުތިރާޟެއްތޯއެވެ؟ އެކަމަކު އެބައްތެލިކޮޅުގައި ފަޅުވެރީންވެސް އެބަތިއްބެވެ. އެމީހުނާމެދު އަޅުގަނޑަކަށް އެއްވެސް އެއްޗެއް ދަންނަވާކަށެއް ނޭނގެއެވެ."\n"އެއީ ޝެހެޒާދީގެ ޚާދިމުންކަން އެނގިވަޑައިގެންނެވުމުން ކަލާޔަށް އެމިންވަރުން ފުދޭނެއެވެ."\n"ސާހިބާއެވެ. އަޅުގަނޑު ދަންނަވާން މިއައީ އަޅުގަނޑުގެ ސިފައިންގެ ބަޔަކަށް ކޯރުގެ އައްސޭރީގައި ފޯރިމެރުމުގެ ހުއްދަދެއްވުން އެދިއެވެ."\n"ޝެހެޒާދީ އެކަމަނާގެ ފަޅުވެރީންނަކީ އިތުބާރުކުރެއްވޭ ބަޔަކުކަމުގައި ދެކެވަޑައިގަންނަވާނަމަ ކަލާ ފިކުރުބޮޑު ކުރެއްވުމުގެ ބޭނުމެއްނެތެވެ. ކަލާ ހިތްޕުޅު ހަމަޖެހިވަޑައިގަތުމާއެކު ފަރީއްކުޅުއްވާށެވެ. މިއަދު ކަލާ ތިޔަހުންނެވީ ވަރަށް ވަރުބަލިފުޅުވެފައެވެ."\nޒަރުބަޚުތު ކުރެއްވޭނެކަމެއް ނެތުމުން އެއްފަރާތެއްގައި އިށީނދެވަޑައިގެން ފަރީއްކުޅުއްވާން ފައްޓަވައިފިއެވެ. ފަރީއްކުޅުއްވުން ނިމި ރާފޮދުގެ ދައުރު ފެށުމާއެކު ފަރަޚުޒާދު ކުއްލިޔަކަށް ޒަރުބަޚުތު ދިމާޔަށް އެނބުރިވަޑައިގެން ވިދާޅުވިއެވެ. "ޝެހެޒާދީގެ އެއްޗެހިކޮޅުގެ ތެރޭގައި ދެރުބާކޮޅު ހުންނާނެއެވެ. އެދެރުބާކޮޅު ބޭލުއްވުނުތޯއެވެ؟"\n"އާދޭހެވެ. ދެރުބާކޮޅު މައްޗަށް ފޮނުވައިފީމެވެ."\nފަރަޚުޒާދު ނޯކަރަކާ މުޚާޠަބު ކުރައްވައި ވިދާޅުވެއެވެ. "ކަލޭ ގޮސް ޝެހެޒާދީގެ އަރިހުގައި ދަންނަވާށެވެ. އަޅުގަނޑުގެ ރަޙުމަތްތެރީން މިރޭ އާދައިގެ ރާއެއް ބޯކަށެއް ބޭނުމެއް ނޫނެވެ. އެކަމަނާ އިޢުތިރާޟު ނުކުރައްވާނަމަ އެއްރުބާކޮޅު ތިރިޔަށް ގެންނާންކަމަށެވެ."\nނޯކަރު ބޭރަށް ނުކުމެއްޖެއެވެ. ފަރަޚުޒާދު އިރުކޮޅަކު ހިމޭނުން އިންނަވައިފައި އޭނާގެ މެހުމާނުންނާ މުޚާޠަބުކުރައްވައި ވިދާޅުވިއެވެ. "މިރޭ އަޅުގަނޑު ތިޔަބޭފުޅުން ހިއްޕަވާން އަރުވާނީ އޭގެ ރަހަފަތް ހަމައެކަނި ރޫމުގެ ޤައިސަރުގެ ސަގީއަށް އެނގޭ ރާއެކެވެ."\nއިރުކޮޅެއްގެފަހުން ރާގެނެސް ބަހައިލެވިއްޖެއެވެ. އެއަށްފަހު ހުރިހައި ބޭފުޅުންގެވެސް ވާހަކަފުޅުގެ މައުޟޫޢަކީ އެރާގެ މީރުވަހާއި، ރީތި ކުލަޔާއި، ރަހައިގެ ވާހަކައެވެ. ދެވަނަ ވާހަކަފުޅެއްނެތެވެ. ފަރަޚުޒާދު ކާމިޔާބުގެ ހިނިފުޅުވެޑުވުމަކާއެކު އޭނާގެ މެހުމާނުންނާ ދިމާޔަށް ބައްލަވައިލެއްވިއެވެ. އޭނާ ޒަރުބަޚުތާ މުޚާޠަބުކުރައްވައި ވިދާޅުވިއެވެ. އަހަރުމުޒުދު ގަންދީ ބުނަމެވެ. އެއްކަލަދުވަހު އާޒަރުމީދުޚުތު އަޅުގަނޑަށް ދެއްވި ރާޔަށްވުރެ މިރާ މާރަނގަޅެވެ. މާބާރުގަދައެވެ. އެދުވަހު ދެއްވި ރާއިން ޢަމަލުވަނީ ވަރަށް ކުޑަކޮށެވެ. އަޅުގަނޑުގެ އެކުވެރީންނޭވެ! މިރޭ އަޅުގަނޑު ބަޚީލެއް ނުވާނަމެވެ. ކޮންމެ ބޭފުޅަކުވެސް އަދި އެއްޖާމު ހިއްޕަވާށެވެ. ނަމަވެސް ދޭކަށްވުރެ އިތުރު ނުކުރައްވާށެވެ."\nފަރަޚުޒާދު ރާފޮދުގެ ދެވަނަ ޖާމު ހިއްޕެވުމަށްފަހު ޒަރުބަޚުތާ މުޚާޠަބުކުރައްވައި ވިދާޅުވިއެވެ. "ކަލާވެސް އަދި އެއްޖާމު ހިއްޕަވާށެވެ. ކަލާގެ މޫނުފުޅުމަތީންވެސް އަލާކެނޑިވަޑައިނުގަންނަވާކަން އެބައެނގެއެވެ." ފަރަޚުޒާދު ސާގީއަށް އިޝާރަތްކޮށްލެއްވުމުން އޭނާ ޒަރުބަޚުތަށްވެސް ދެވަނަ ޖާމެއް އަރުވައިފިއެވެ.\nއޭރުވެސް ޒަރުބަޚުތުގެ ނާރުފުޅުތަކުގައި ލޭހިނގުންވަނީ އަވަސްވެފައެވެ. އޭނާގެ އިސްތަށިފުޅު އަނބުރާން ފަށައިފިއެވެ. ނަމަވެސް ފަރަޚުޒާދު އުފާކުރުވުމަށްޓަކައި އޭނާ ދެވަނަ ޖާމުވެސް ހިއްޕަވައިފިއެވެ.\nފަރަޚުޒާދު އިރުކޮޅެއްވަންދެން އޭނާގެ މެހުމާނުންގެ ފަރާތުން ރާގެ ތާރީފު އަޑުއައްސަވާން އިންނެވިއެވެ. އެއަށްފަހު އޭނާ ނޯކަރަކަށް އިޝާރަތްކޮށްލެއްވުމުން ރުނބާކޮޅު ބޭރަށްގެންގޮސްފިއެވެ.\nފަރަޚުޒާދު ކުއްލިޔަކަށް ތެދުވެވަޑައިގެންފިއެވެ. އޭނާ ވަރުބަލިފުޅުވެފައިވާ އަޑުފުޅަކުން ވިދާޅުވިއެވެ. "ދެން ތިޔަބޭފުޅުންވެސް އަރާމުކުރައްވާށެވެ."\nޒަރުބަޚުތު އަވަސްއަވަހަށް ތެދުވެވަޑައިގެން ފަރަޚުޒާދުގެ އަރިހުގައި ހިންގަވައިގެންނެވިއެވެ. މަތީބުރީގެ ސިޑިއާ ހަމަޔަށް ވަޑައިގެންފައި ފަރަޚުޒާދު ފަހަތަށް އެނބުރިވަޑައިގެން ބައްލަވައިލެއްވިއެވެ. "ޒަރުބަޚުތު ކަމެއް އޮތީތޯއެވެ؟ ކަލާގެ މޫނުފުޅުމަތީން ކަންބޮޑުވެވަޑައިގެންނެވުމުގެ އަސަރު އެބަފެނެއެވެ."\n"ނޫނެކެވެ. އަޅުގަނޑު ރަނގަޅެވެ. މަނިކުފާނުގެ ޠަބީޢަތު ކިހިނަކުންތޯއެވެ؟"\n"އަޅުގަނޑު މުޅީން ރަނގަޅެވެ. ކަލާ ވަޑައިގަންނަވާށެވެ. މެހުމާނުންގެ ކަންތައް ބަލަހައްޓަވާށެވެ." ފަރަޚުޒާދު އެހެން ވިދާޅުވެފައި ސިޑީން އަރައިވަޑައިގަންނަވާން ފައްޓަވައިފިއެވެ. އިރުކޮޅެއްގެ ތެރޭގައި އޭނާ ހުންނެވީ އާޒަރުމީދުޚުތު އޮންނެވި ކޮޓަރިކޮޅުގައެވެ. އެކަމަނާ ދެލޯފުޅު މަރުއްވައިލައްވައިގެން އެބޭފުޅުން އަވަހާރަފުޅުލައްޕަވާ ބޮޑު އެނދުދާންކޮޅުގައި އޮންނެވިއެވެ.\n"އާޒަރު!" ފަރަޚުޒާދު މަޑުމަޑުން ވިދާޅުވެލެއްވިއެވެ. ނަމަވެސް ޖަވާބެއް ލިބިވަޑައެއް ނުގެންނެވިއެވެ. އޭނާ އެނދުދާންކޮޅުގެ ކައިރީގައިހުރި ގޮނޑިކޮޅެއްގައި އިށީނދެވަޑައިގެންފިއެވެ. އޭނާ އިރުކޮޅެއްވަންދެން އާޒަރުމީދުޚުތާ ދިމާޔަށް ބައްލަވާން އިންނެވިއެވެ. އިރުކޮޅެއް ކޮށްލައްވައިފައި ޖެހިލުންވެވަޑައިގެން އިންނަވައި އަތްޕުޅު ދިއްކޮށްލައްވައިފައި އޭނާގެ އިނގިލިފުޅުތަކުން އާޒަރުމީދުޚުތުގެ އިސްތަށިފުޅާ ކުޅުއްވާން ފައްޓަވައިފިއެވެ.


Magumathee ge rakkaatheri kamah heylun theri kurumah khaasa event eh - vNews.mv\nމަގުމަތީގެ ރައްކާތެރިކަމަށް ހޭލުންތެރިކުރުމަށް ހާއްސަ އިވެންޓެއް\nމުހައްމަދު ހަފީޒް S. Hithadhoo | 14 May 2022, 10:28\nމިއަދު ހަވީރު ސިޓީ ސްކެއާރ ކައިރީ ކުރިއަށް ގެންދާ މި އެވެންޓަކީ މޯލްޑިވްސް ނެޝަނަލް ޔުނިވާސިޓީ (އެމްއެންޔޫ) ހިތަދޫ ކެމްޕަސްގައި ބެޗްލާސް އޮފް ނާސިންގެ 08 ވަނަ ސެމިސްޓާރ ގައި ކިޔަވާކުދިން ކުރިއަށް ގެންދާ އިވެންޓެކެވެ.\nމޯލްޑިވިއަން ރެޑް ކްރެސެންޓް(އެމްއާރްސީ) އަދި ދިވެހި ފުލުހުންގެ ހިދުމަތުގެ އެހީތެރިކަމާއެކު ބާއްވާ މި އިވެންޓް އޮންނާނީ މިއަދު ހަވީރު 16:00 އިން 18:00 އަށެވެ.\nއައްޑޫ އަކީ ނިސްބަތުން އެންމެ ގިނަ އެކްސިޑެންޓްތައް ހިނގާ އެއް ސިޓީކަމަކާއި މިފަދަ އެކްސިޑެންޓްތަކުގައި ބައެއް ފަހަރު ފުރާނައަށްވެސް ނުރާކާވެފައިވާ ކަމަށެވެ. އެހެންކަމުން މިއަދު ބާއްވާ އިވެންޓުގައި އެންމެ ބޮޑަށް އަލިއަޅުވާލާނީ އެކްސިޑެންޓްގެ ސަބަބުން ލިބޭ އަނިޔާތަކަށް ކަމަށް މި އިވެންޓް އިންތިޒާމުކުރުމުގައި އިސްކޮށް ހަރަކާތްތެރިވާ މީހަކު ބުންޏެއެވެ.\nމިއަދު ބާއްވާ އިވެންޓްގައި އާންމުންނަށް މައުލޫމާތު ދިނުމުގެ އިތުރުން ކުޑަކުދިންނަށް ހާއްސަކޮށް ކުޅިވަރުތަކާއި ފޭސް ޕެއިންޓިންވެސް ކުރިއަށް ދާނެއެވެ. އަދި މީގެ އިތުރުން މި އިވެންޓްގައި ބައިވެރިވާ ފަރާތްތަކުގެ ތެރެއިން ގުރުއަތުން ހޮވޭ ފަރާތްތަކަށް ހާއްސަ އިނާމުތަކެއް ދިނުމަށް ވަނީ ހަމަޖެހިފައެވެ.\nއައްޑޫ ސިޓީ ރާއްޖެ އެމްއެންޔޫ


Hissaa ge bazaaraa gulhey muhimmu2gavaidheh nerefi | Mihaaru\nސީއެމްޑީއޭ އިން ބޭއްވި ތަމްރީން ޕްރޮގްރާމެއްގެ ތެރެއިން-- ފޮޓޯ: ސީއެމްޑީއޭ\nހިއްސާގެ ބާޒާރާ ގުޅޭ މުހިއްމު ދެ ގަވައިދެއް ނެރެފި\n28 އޯގަސްޓް 2019 - 13:46\nހިއްސާގެ ބާޒާރާ ގުޅޭ މުހިއްމު ދެ ގަވައިދެއް ކެޕިޓަލް މާކެޓް ޑިވެލޮޕްމެންޓް އޮތޯރިޓީ (ސީއެމްޑީއޭ) އިން އާންމުކޮށްފި އެވެ.\nސީއެމްޑީއޭ އިން ނެރުނު އެއް ގަވައިދަކީ ސެކިއުރިޓީޒް ދޫކުރާ ފަރާތްތަކުން މައުލޫމާތު ހާމަކުރުމުގެ ޒިންމާއާބެހޭ ގަވާއިދެކެވެ. މި ގަވައިދުގައިވާ ގޮތުން ކުންފުނިތަކުން މައުލޫމާތު ހާމަކުރުމުގައި ގާނޫނުން ލާޒިމުކުރާ އެކައުންޓިން އާއި ފައިނޭންޝަލް ރިޕޯޓިންގެ މިންގަނޑުތަކަށް ތަބާވަން ޖެހޭނެ އެވެ. މީގެ އިތުރުން މައުލޫމާތު ހާމަކުރުމުގައި ގެންގުޅެންޖެހޭ އުސޫލުތަކާއި، ކުންފުނީގެ ޒިންމާ ވަނީ ބަޔާންކޮށްފަ އެވެ.\nސީއެމްޑީއޭ އިން އާންމުކޮށްފައިވާ މި ގަވައިދުގައި ހިއްސާ ވިއްކާ ކުންފުނިތަކުން މުދާ ގަތުމާއި ވިއްކުމުގައި އަމަލުކުރާ ގޮތްތައް ހިމަނާފައިވެ އެވެ. އަދި ސެކިއުރިޓިޒްއާ ގުޅޭ އެކްޝަންތަކަށް ރެކޯޑް ނަގަން ޖެހޭ ތާރީހުތައް ވެސް ކަނޑައަޅާފައިވެ އެވެ.\nމީގެ އިތުރުން ލިސްޓު ކޮށްފައިވާ ހިއްސާ، ހިއްސާ ގެ ބާޒާރުން ބޭރުގައި ގަނެވިއްކުމާ ބެހޭ ގަވާއިދެއް ވެސް ސީއެމްޑީއޭ އިން ވަނީ ނެރެފަ އެވެ.\nމި ގަވައިދުގައި، ހިއްސާގެ ބާޒާރުން ބޭރުން ކުރުން ހުއްދަ ކަންކަމާއި މިލްކުވެރިކަން ބަދަލު ކުރުމުގެ ހުއްދަ އާއި ހިއްސާގެ މިލްކުވެރިކަން ބަދަލު ކުރުމަށް އަމަލުކުރަންޖެހޭ ގޮތްތައް ބަޔާންކޮށްފައިވެ އެވެ.\nސީއެމްޑީއޭގެ އެންމެ މުހިއްމު ބޭނުމަކީ، ހަމަހަމަކަމާ އެކު، ފުރިހަމަ ނިޒާމެއްގެ ތެރެއިން، ހިއްސާގެ ބާޒާރު މެނޭޖް ކުރުމެވެ. ހިއްސާ ވިއްކާ ކުންފުނިތަކުގެ ގޮތުގައި 8 ކުންފުންޏެއް ރާއްޖޭގައި ލިސްޓު ކޮށްފައިވެ އެވެ. އެއީ، އަމާނާ ތަކާފުލް އާއި ބީއެމްއެލް އާއި ދިރާގާއި އުރީދޫ އާއި އެމްޓީޑީސީ އާއި އެމްޓީސީސީ އާއި ސެންޗޫރިއަންގެ އިތުރުން އެސްޓީއޯ އެވެ.\nއިތުރު ލިޔުންތައް ސީއެމްޑީއޭ ހިއްސާދާރުން ޕްރައިވެޓް ކުންފުނިތައް


ކުރީގެ އިސްލާމިކް އެފެއާޒް މިނިސްޓަރ އަދި ޢަދާލަތު ޕާޓީގެ ޢިލްމުވެރިންގެ މަޖިލީހުގެ މެމްބަރ ޑރ. ޢަބްދުލް މަޖީދު ޢަބްދުލް ބާރީ އަވަހާރަވުން – Adhaalath Party\nކުރީގެ އިސްލާމިކް އެފެއާޒް މިނިސްޓަރ އަދި ޢަދާލަތު ޕާޓީގެ ޢިލްމުވެރިންގެ މަޖިލީހުގެ މެމްބަރ ޑރ. ޢަބްދުލް މަޖީދު ޢަބްދުލް ބާރީ އަވަހާރަވުން\nކުރީގެ އިސްލާމިކް އެފެއާޒް މިނިސްޓަރ ޑރ. ޢަބްދުލް މަޖީދު ޢަބްދުލް ބާރީ އަވަހާރަވުމަކީ ދިވެހި ޤައުމަށާއި ރައްޔިތުންނަށް ކުރިމަތިވި ނުހަނު ބޮޑު ހިތާމައެކެވެ. އެމަނިކުފާނު ދާއިމީގޮތެއްގައި ވަކިވެގެންދިޔުމަކީ އިސްލާމީ ޢިލްމު ފެތުރުމަށާއި ދިވެހިރާއްޖޭގެ އިސްލާމީ ޝަޚްސިއްޔަތު ހަރުދަނާކުރުމަށާއި އަދި ސިޔާސީ އިސްލާޙީ މަސައްކަތަށް ކުރުމަތިވި ފޫބައްދަން ދަތި ގެއްލުމެކެވެ. މާތްﷲގެ ތަނަވަސް ޢިނާޔަތުން އެ މަރުޙޫމްގެ ފާފަފުއްސަވާ ފުރާނަފުޅަށް ރަޙުމަތްލެއްވުން އެދި ދުޢާ ދަންނަވަމެވެ. އަދި މި އުނދަގޫ ވަގުތުގައި އެމަރުޙޫމުގެ ޢާއިލާއަށް ކެތްތެރިކަމާއި ސާބިތުކަން މިންވަރުކުރެއްވުން އެދި ދުޢާ ދަންނަވާހާލު އެ ޢާއިލާގެ ހިތާމާގައި ގުޅިފައިވާ ސިޔާސީ ޕާޓީތަކުގެ ލީޑަރޝިޕާއި އެންމެހައި މެންބަރުން ބައިވެރިވެ އިޚްލާސްތެރިކަމާއެކު ތައުޒިއާ ދަންނަވަމެވެ.\nއިސްލާމީ ޢިލްމުގެ ދާއިރާއިން ދުނިޔޭގެ ފެންވަރުގައި ފާހަގަކުރެވޭ މިންވަރަށް ތަޢުލީމު ޙާސިލިކުރެއްވުމަށްފަހު އެނބުރި ޤައުމަށްވަޑައިގެން ވޭތުވެދިޔަ ވިއްސަކަށް އަހަރު ޑރ. ޢަބްދުލް މަޖީދު ޢަބްދުލް ބާރީ ދީނީ ރޮނގުންނާއި އިޖުތިމާޢީ އަދި ސިޔާސީ އެކިއެކި ދާއިރާތަކުން ދިވެހި ރައްޔިތުންނަށް ކޮށްދެއްވާފައިވާ އަގުހުރި ޚިދުމަތްތަކަކީ ދިވެހި ތާރީޚުން ދުވަހަކުވެސް ފޮހެވިގެންދާނެ ކަންކަމެއްނޫނެވެ. އެމަނިކުފާނުގެ ނަންފުޅާ ގުޅިގެން އިސްލާމީ ޝަޚްސިއްޔަތާގުޅުން ހުރި އެތައްކަމެއް ތަރައްޤީވެގެން ގޮސްފައިވާއިރު އެ ޚިދުމަތްތަކުގެ ފުރިހަމަ އަޖުރު މާތްﷲގެ ޙަޒުރަތުން މިންވަރު ކުރެއްވުން އެދި ދުޢާ ދަންނަވަމެވެ. ކީރިތި ޤުރުއާނާބެހޭ މަރުކަޒުގެ ފުރަތަމަ ރައީސްގެ ޙައިސިއްޔަތުންނާއި، ދިވެހިރާއްޖޭގެ ފުރަތަމަ އިސްލާމިކް އެފެއާޒް މިނިސްޓަރުގެ ޙައިސިއްޔަތުންނާއި، ދިވެހިރާއްޖޭގެ ފިޤުހު އެކެޑަމީގެ ފުރަތަމަ ރައީސްގެ ޙައިސިއްޔަތުންނާއި، އިސްލާމިކް ބޭންކިންގ ދިވެހިރާއްޖެއަށް ތަޢާރަފްކުރެއްވުމަށް ކުރެއްވި މަސައްކަތްޕުޅާއި އަދިވެސް އެމަނިކުފާނުގެ އެފަދަ އެތައް ޚިދުމަތްތަކެއްގެ ސަބަބުން ދިވެހި ޤައުމަށް އަގުނުކުރެވޭވަރުގެ މަންފާތަކެއް ކޮށްފިކަމީ ޙަޤީޤަތެކެވެ.\nކޮންމެ ޙާލަތެއްގައިވެސް ޙައްޤުބަސްފުޅު ވިދާޅުވުމާއި، މަޑުމައިތިރިކަމާއި، މިޒާޖުގެ ސާދާކަމަކީ ޑރ. ޢަބްދުލް މަޖީދު ޢަބްދުލް ބާރީގެ ޙަޔާތްޕުޅުން ދެއްކެވި މަތިވެރި ނަމޫނާތަކެވެ. އަދި މި މަތިވެރި ނަމޫނާތަކަކީ އިސްލާމީ ދަޢުވަތު ފެތުރުމުގައި ދީނީ ޢިލްމުވެރިންނާއި ހަމައެހެންމެ އާންމު ރައްޔިތުންވެސް އިރުޝާދު ލިބިގަންނަންވީ ކަންކަމެވެ.\nގުޅިފައިވާ ސިޔާސީ ޕާޓީތަކުގެ ދުޢާ އަކީ އަލްމަރުޙޫމް ޑރ ޢަބްދުލް މަޖީދު ޢަބްދުލް ބާރީގެ ފުރާނަފުޅަށް ރަޙްމަތްލައްވާ ސުވަރުގޭގެ މަތިވެރި ނިޢުމަތް މިންވަރުކުރެއްވުމެވެ. އަދި އެ މަރުޙޫމްގެ ފާފަ ފުއްސަވާ ދަރަޖަ މަތިވެރި ކުރެއްވުމެވެ. ހަމަ އެހެންމެ އެ މަރުޙޫމް އާއިލާއަށް ކެތްތެރިކަމާއި ސާބިތުކަން މިންވަރުކުރެއްވުމެވެ.\n8 ރަމަޟާން 1439\nބަޔާން ނެރުނީ: ގުޅިފައިވާ ސިޔާސީ ޕާޓީތަކުން


Jagahaagai roakuree ammilla ah kamah vedhane, thahugeegu kuran jehey: JP | Mihaaru\nޖަގަހައިގައި ރޯކޮށްލީ އަމިއްލަ އަށް ކަމަށް ވެދާނެ، ތަހުގީގުކުރަން ޖެހޭ: ޖޭޕީ\n25 މާޗް 2018 - 13:059comments\n"ރުމާލު 2" ޖަގަހައިގައި ޕީޕީއެމުން އަމިއްލަ އަށް ވެސް ރޯކޮށްލައިފާނެ ކަމަށާއި އެހެންވެ އެއީ ވަރަށް ރަނގަޅަށް ތަހުގީގު ކުރަން ޖެހޭ މައްސަލައެއް ކަމަށް ޖޭޕީން ބުނެފި އެވެ.\nމާލޭ ހިޔާ ފްލެޓް ސަރަހައްދުގައި ހުރި ޕީޕީއެމްގެ ޖަގަހަ އަށް ރޭ މީހަކު ވަދެ އެ ޖަގަހައިގެ ސްޓޭޖަށް ޕެޓްރޯލް އަޅައި ރޯކޮށްލުމުން ސްޓޭޖާއި ޕޯޑިއަމްގެ އިތުރުން މޭޒެއް ވަނީ ބޭނުން ނުކުރެވޭ ވަރަށް އަނދައިފަ އެވެ.\nޖުމްހޫރީ ޕާޓީގެ ސްޕޯކްޕާސަން އަލީ ސޯހިލް ވިދާޅުވީ ސިޔާސީ މަސްރަހާ ގުޅިގެން ބޭރުގެ ވަފްދުތައް ރާއްޖެ އަންނަމުންދާ ދަނޑިވަޅެއްގައި އެ ހާދިސާ ހިނގުމަކީ އިދިކޮޅު ފަރާތްތަކުގެ ބޮލުގައި އަޅުވަން ޕީޕީއެމުން ކުރި ކަމަކަށްވުން ގާތް ކަމަށެވެ. އެ މައްސަލަ އަކީ ވަރަށް ރަނގަޅަށް ތަހުގީގު ކުރަން ޖެހޭ މައްސަލައެއް ކަމަށް ވެސް އޭނާ ވިދާޅުވި އެވެ.\nޕީޕީއެމް ޖަގަހަ އަކީ ގާޑުން ބަހައްޓައިގެން، 24 ގަޑިއިރު ސެކިއުރިޓީ ބަލަހައްޓާ ތަނަކަށް ވުމާއި އެ ތަނުގައި ސީސީޓީވީ ހަރުކޮށްފައި ހުންނާތީ އެއީ ޕީޕީއެމްގެ ތެރެއިން އެހީތެރިކަން ލިބިގެން ނޫނީ ކުރެވޭނެ ކަމެއް ނޫން ކަމަށް އަލީ ސޯލިހް ވިދާޅުވި އެވެ.\n"ކިހިނެއްތޯ 24 ގަޑިއިރު ސެކިއުރިޓީ ބަލަހައްޓާ ތަނެއްގެ ސްޓޭޖުގައި އަޅައިފަ އޮތް ކާޕެޓުގައި ހަމަ ހުރެފައި ރޯވާނީ. މި މައްސަލަ ރަނގަޅަށް ބަލަން ޖެހޭ،" އަލީ ސޯލިހް ވިދާޅުވި އެވެ.\nޖަގަހައިގައި ރޯކޮށްލުމުގެ ތުހުމަތު އިދިކޮޅު ބައެއް ފަރާތްތަކުން ޕީޕީއެމްގެ ބޮލުގައި އަޅުވަމުން ގެންދާއިރު، އެ ހާދިސާ ހިންގީ ޕީޕީއެމްގެ އިސް ބައެއް ބޭފުޅުން އެ ތުހުމަތު ކުރަނީ އިދިކޮޅު ފަރާތްތަކަށެވެ.\nޕީޕީއެމުން ބުނީ ޖަގަހާގައި އަލިފާން ރޯކުރީ އެންމެ މީހަކު ވެގެން ކަމަށާއި އޭނާ އެތަނަށް ވަނީ ސެކިއުރިޓީ ގާޑަށް ބިރު ދައްކައިގެން ކަމަށެވެ. އޭނާ އަލިފާން ރޯކޮށްފައި ދިއުމުން އެ އަލިފާންގަނޑު ނިއްވާލީ ސެކިއުރިޓީ ގާޑްކަމަށްވެސް ޕީޕީއެމުން ބުނެ އެވެ.\nއިތުރު ލިޔުންތައް އަލިފާނުގެ ހާދިސާ ޕޮލިސް ޖުމްހޫރީ ޕާޓީ ޕީޕީއެމް ޕީޕީއެމް ކެމްޕޭން


Lanka ge defence secretary aai fuluhunge veriyaa hahyarukohfi\nލަންކާގެ ފުލުހުންތަކެއް ސަލާމަތީ ކަންކަން ބެލެހެއްޓުމުގައި ހަރަކާތްތެރިވަނީ. -- ފޮޓޯ: އޭޕީ\nކޮލޮމްބޯ (ޖުލައި 2) - މިދިއަ އޭޕްރީލް މަހު ސްރީލަންކާގައި ދިން ބޮމުގެ ހަމަލާތަކުގައި އިހުމާލުވިކަމުގެ ތުހުމަތުގައި އެ ގައުމުގެ ޑިފެންސް ސެކްރެޓަރީގެ އިތުރުން ފުލުހުންގެ ވެރިޔާ ހައްޔަރުކޮށްފި އެވެ.\nއެ ހަމަލާތައް ދޭން އުޅޭކަމުގެ މައުލޫމާތު އިންޑިއާގެ އިތުރުން އެމެރިކާގެ ޖާސޫސީ އިދާރާތަކުން ހިއްސާކުރި ނަމަވެސް، ލަންކާގެ ސަލާމަތީ ބާރުތަކުން އެއްވެސް ފިޔަވަޅެއް އަޅާފައިނުވާކަމަށް ވަނީ ތުހުމަތުކޮށްފަ އެވެ.\nޑިފެންސް ސެކްރެޓަރީ ހޭމަސިރީ ފެނަންޑޯގެ އިތުރުން އިންސްޕެކްޓާ ޖެނެރަލް އޮފް ޕޮލިސް ޕުޖީތު ޖަޔަސުންދަރަ ހައްޔަރުކޮށްފައިވަނީ، އެ ދެ ބޭފުޅުންނަށް އިންސާނިއްޔާތާ ހިލާފު އަމަލެއް ހިންގި ކަމުގެ ދައުވާ ކުރަންޖެހޭކަމަށް ބަންޑާރަ ނައިބު ވިދާޅުވެފައިވަނިކޮށެވެ.\nފުލުހުންގެ އިތުރު ނުވަ އިސް އޮފިސަރުންވެސް އެ ހަމަލާތަކުގައި އިހުމާލުވިކަމުގެ ތުހުމަތު ބަންޑާރަ ނައިބު ވަނީ ކުރައްވައިފަ އެވެ.\nއެ ހަމަލާތަކާ ގުޅިގެން، ޑިފެންސް ސެކްރެޓަރީގެ އިތުރުން އިންސްޕެކްޓާ ޖެނެރަލް އޮފް ޕޮލިސް ވެސް ވަނީ އެ ހަމަލާތަކުގެ މައުލޫމާތުގެ މައްޗަށް ފިޔަވަޅު ނޭޅުނީ ރައީސް މައިތިރިޕާލަ ސިރިސޭނާގެ ސަބަބުން ކަމަށް އެގައުމުގެ ޕާލިމަންޓުން ހިންގި ތަހުގީގެއްގައި ވިދާޅުވެފަ އެވެ.\nސްރީލަންކާ މައިތްރިޕާލާ ސިރިސޭނާ ސްރީލަންކާގެ ބޮމުގެ ހަމަލާ\nލަންކާގައި ކުއްލި ހާލަތުގެ މުއްދަތު އިތުރުކޮށްފި


Ministry of Foreign Affairs ge Additional Secretory ge maqaamah Shifana hamajassavaifi - AO News\nމިނިސްޓްރީ އޮފް ފޮރިން އެފެއާރޒްގެ އެޑިޝަނަލް ސެކްރެޓަރީގެ މަޤާމަށް، ހެންވޭރު ޓިވެގާލައިޓް، އާމިނަތު ޝިފާނާ، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، މިއަދު ޢައްޔަން ކުރައްވައިފިއެވެ. ޝިފާނާ މި މަޤާމަށް ޢައްޔަންކުރެއްވުމުގެ ކުރިން ހުންނެވީ، މިނިސްޓްރީ އޮފް ފޮރިން އެފެއާރޒްގެ ޕަރމަނަންޓް ސެކްރެޓަރީގެ މަޤާމުގައެވެ.\nޝިފާނާ ފުރަތަމަ ފަހަރަށް ޢަމަލީ މައިދާނުގައި މަސައްކަތް ފެއްޓެވީ 1999 ވަނަ އަހަރު މިނިސްޓްރީ އޮފް ފޮރިން އެފެއަރޒްގެ ޑެސްކް އޮފިސަރ ޓްރެއިނީގެ މަޤާމުންނެވެ. އޭގެ ފަހުގައި އެއިދާރާގެ ރިސާޗް ސެކްޝަނާއި އެޑްމިނިސްޓްރޭޝަން ސެކްޝަންގެ އިތުރުން ހިއުމަން ރިސޯސް ސެކްޝަންގައި މަސައްކަތް ކުރައްވާފައިވެއެވެ.\nޝިފާނާވަނީ 2010 އިން 2011 އަށް ސިވިލްސާވިސް ގައި ހުންނަވާ އެއިދާރާގެ ޓްރެއިނިންގ އިންސްޓިޓިއުޓް އުފެއްދުމުގައި އެހީތެރިވެދެއްވާފައެވެ. އެކަމަނާ ފުރުއްވި އިތުރު މަޤާމްތަކުގެ ތެރޭގައި އޮޑިޓަރ ޖެނެރަލް އޮފީހުގެ ކޯޕަރޭޓް ސާވިސް ޑިޕާޓްމަންޓްގެ ވެރިޔާގެ މަޤާމާއި މިނިސްޓްރީ އޮފް ޖެންޑަރ ފެމެލީ އެންޑް ސޯޝަލް ސާވިސަސްގެ ޕާމަނަންޓް ސެކްރެޓަރީ ކަމާއި މިނިސްޓްރީ އޮފް ފޮރިން އެފެއަރޒްގެ ޕާމަނަންޓް ސެކްރެޓަރީ ކަމުގެ މަޤާމު ހިމެނެއެވެ.\nޝިފާނާ ވަނީ 2007 ވަނަ އަހަރު ، މެލޭޝިއާގެ އިންޓަނޭޝަނަލް އިސްލާމިކް ޔުނިވަސިޓީން މާސްޓަ އޮފް މެނޭޖްމަންޓް ހާސިލު ކުރައްވާފަ އެވެ. އަދި 2004 ވަނަ އަހަރު ، ޔުނިވަސިޓީ އޮފް ވޭލްސް އިން، ބިޒްނަސް މެނޭޖްމަންޓްގެ ދާއިރާއިން މާސްޓަސް ޑިގްރީ ހާސިލްކުރެއްވިއެވެ\nރައީސުލް ޖުމުހޫރިއްޔާމިނިސްޓްރީ އޮފް ފޮރިން އެފެއަރޒް\nތަޢުލީމުގެ ބިލު ރައީސް ތަޞްދީޤު ކުރައްވައިފި


SunOnline: Dr. Iyaz vazeefaa in vakikuri nimmun muraajaa kuran Home Minister Imran govaalavvaifi\nޑރ. އިޔާޒް ވަޒީފާއިން ވަކިކުރި ނިންމުން މުރާޖާކުރަން ހޯމް މިނިސްޓަރު އިމްރާން ގޮވާލައްވައިފި\nއަހްމަދުﷲ އަބްދުލް ހާދީ 01 Jul 2021, 20:39\nޑރ މުހައްމަދު އިޔާޒު، އަދާލަތު ޕާޓީގެ ރައީސް އަދި ހޯމް މިނިސްޓަރު އިމްރާން އަބްދުﷲއާ އެކު -- ސަން ފޮޓޯ/ ފަޔާޒު މޫސާ\nއަދާލަތު ޕާޓީގެ އިލްމުވެރިންގެ މަޖިލީހުގެ ރައީސް ޑރ. މުހައްމަދު އިޔާޒް އަބްދުއްލަތީފް, އޭނާ ވަޒީފާ އަދާކުރައްވާ ގައުމީ ޔުނިވާސިޓީ (އެމްއެންޔޫ)އިން ވަކިކުރި މައްސަލައިގައި އެ ނިންމުން އަލުން މުރާޖައާކުރުމަށް ހޯމް މިނިސްޓަރު ޝެއިހް އިމްރާން އަބްދުﷲ ގޮވާލައްވައިފިއެވެ.\nއެމްއެންޔޫގައި އެސިސްޓަންޓް ޕްރޮފެސަރުގެ ވަޒީފާއިން ޑރ. އިޔާޒް ވަކިކޮށްފައިވަނީ ސޯޝަލް މީޑިޔާގައި ޑރ. އިޔާޒް ކުރައްވާ ޕޯސްޓްތަކާ ގުޅިގެން ތަކުރާރުކޮށް ނަސޭހަތްތެރިވުމުންވެސް އެކަން އިސްލާހު ނުކޮށްގެންކަމަށް އެމްއެންޔޫއިން ވަނީ ބުނެފައެވެ.\nމި ފިޔަވަޅާއި ގުޅިގެން ހޯމް މިނިސްޓަރު ޝެއިހް އިމްރާން އަބްދުﷲ މިރޭ ކުރެެއްވި ޓްވީޓެއްގައި ވަނީ ޑރ. އިޔާޒްއަކީ ރާއްޖޭގައި އިސްލާމީ ޝަޙްސިއްޔަތު ހަރުދަނާ ކުރުމަށް ދީނީ އިލްމުވެރިއެއްގެ ހައިސިއްޔަތުން ނުހަނު ގިނަ ހިދުމަތްތަކެއް ކުރައްވާ ބޭފުޅެއްކަމަށް ލިޔުއްވާފައެވެ.\n"ޑރ. އިޔާޒްގެ ބައެއް ފިގުހީ ރައުޔާ އަޅުގަނޑަށް އެއްބަސްނުވެވުނަސް އެމަނިކުފާނާމެދު އެމްއެންޔޫއިން އެޅި ފިޔަވަޅަކީ އިންސާފްވެރި ފިޔަވަޅެއްކަމަށް ނުދެކެން،" ހޯމް މިނިސްޓަރު ޓްވިޓާގައި ވިދާޅުވިއެވެ.\nމިނިސްޓަރު އިތުރަށް ވިދާޅުވި ގޮތުގައި ދީނީ ހިލާފުތަކާމެދު އިލްމީ މުއައްސަސާތަކުގައި މިނިވަންކަމާއެކު އިލްމީގޮތުން ރީތި އަހްލާގާއެކު ބަހުސްކޮށް ހައްލު ހޯދެން ވާނެކަމަށެވެ. އަދި ރާއްޖޭގެ އެންމެ ބޮޑު ޔުނިވާސިޓީއިން އެގޮތް އިހުތިޔާރުނުކޮށް ހަރުކަށިކަން އިސްކުރުމަކީ ބަލައިގަނެވޭނެ ކަމެއް ނޫންކަމަށް ވިދާޅުވެފައެވެ.\n"އެ ނިންމުން މުރާޖައާ ކުރަން ގޮވާލަން،" މިނިސްޓަރު އިމްރާން ވިދާޅުވިއެވެ.\nސޯޝަލް މީޑިއާގައި ކުރާ ޕޯސްޓްތަކާ ގުޅިގެން ޑރ. އިޔާޒް ވަނީ މީގެ ކުރިންވެސް އެމްއެންޔޫއިން ސަސްޕެންޑްކޮށްފައެވެ. އެފަހަރު އޭނާ ސަސްޕެންޑް ކުރީ 14 ދުވަހަށެވެ. އެ މައްސަލައިގައި އޭނާ ވަނީ އެމްއެންޔޫއާ ދެކޮޅަށް އެމްޕްލޮއިމެންޓް ޓްރައިބިއުނަލްއަށްވެސް މައްސަލަ ހުށަހަޅާފައެވެ. އެ މައްސަލަ އަދި ވަކިގޮތަކަށް ނިންމާފައެއް ނުވެއެވެ.\nއެމްއެންޔޫއިން ޑރ. އިޔާޒް ވަކިކޮށްފައި މިވަނީ މިފަހުން އަންހެނުން ހިތާނަކުރުމާ ގުޅޭގޮތުން އޮތް ލިޔުމެއް ޓްވިޓާގައި ޝެއާ ކުރައްވައިގެން ގިނަ ބައެއްގެ ފާޑުކިޔުންތަކެއް ވަނީ ޑރ. އިޔާޒްއަށް އަމާޒުވެފައި ވަނިކޮށެވެ. އެކަމާ ގުޅިގެން ގިނަ ބަޔަކު ވަނީ ޑރ. އިޔާޒް މަގާމުން ވަކިކުރަން ގޮވާލައި، ސޯޝަލް މީޑިޔާއިން ދުރުކުރަންވެސް ގޮވާލައިފައެވެ.\nޑރ. އިޔާޒް ވަނީ އެ ލިޔުމަކީ އެއީ ބަޔަކު ޝާއިއުކޮށްފައި އޮތް ލިޔުމެއްކަމަށާއި އިލްމީ ގޮތުން ކުރެވިފައިވާ ދިރާސާއެއް ހިއްސާކޮށްލީކަމަށް ވިދާޅުވެ، އެއީ އަންހެނުން ހިތާނަކުރަން ހިތްވަރު ދިނުން ނޫންކަމަށް ވިދާޅުވެފައެވެ. އިޔާޒް ވަނީ އޭނާއަށް ބިރުނުދައްކައި އެ އިލްމީ ދިރާސާއަށް އިލްމީ ނަޒަރަކުން ރައްދު ދިނުމަށް ގޮވާލައިފައެވެ. ޑރ. އިޔާޒްއާއި ދެކޮޅަށް އެ މައްސަލައިގައި ބައެއް އިލްމުވެރިން ވަނީ ހިޔާލުފާޅުކޮށްފައެވެ. އޭގެ ތެރޭގައި ކުރީގެ ރައީސް އަދި ދީނީ އިލްމުވެރިޔާ މައުމޫން އަބްދުލްގައްޔޫމްވެސް ހިމެނެއެވެ.\nޑރ. އިޔާޒް ވަނީ އެމްއެންޔޫއިން ވަޒީފާއިން ވަކިކުރި މައްސަލައިގައި ވަރަށް ގިނަ ފަރާތްތަކުން ޑރ. އިޔާޒްގެ ބަހެއް ހޯދުމަށް މަސައްކަތްކުރަމުންދާކަމަށް ވިދާޅުވެ، އެބޭފުޅުންނަށް ޑރ. އިޔާޒް ދެއްވަން އޮތް ޖަވާބަކީ ފިރުއައުނުއާއި މުހާތަބުކޮށް ސިހުރުވެރިން ދެއްވި ޖަވާބުކަމަށް ވިދާޅުވެ ޓްވިޓާގައި ލިޔުއްވާފައެވެ.\n"ފުލުހުންގެ ތަރައްގީއަށް އެންމެ އިސްކަން ދިނީ މި ސަރުކާރުން\n"ސުލްހަވެރި މުޖުތަމައަކީ އަދަބު ދޭންޖެހޭ މުޖުތަމައެއްނޫން"\nނޭކުރެންދޫ ޖަލާއި ގުޅޭގޮތުން ސުވާލުކުރަން އެދިިއްޖެ


Hospital Ah Gendhިiya Fahun Eriksen Kulhuntherinna Vahaka Dhekki - Vaguthu\nކޮވިޑް-19: އަނެއްކާވެސް ދިއްދު އާއި ކުޅުދުއްފުށި ބިރުވެރިކަމަކަށް - 16 މިނެޓް ކުރިން\nހޮސްޕިޓަލަށް ގެންދިޔަ ފަހުން އެރިކްސަން ކުޅުންތެރިންނާ ވާހަކަދެއްކި\nއެރިކްސަން އަށް އިތުރު ފަރުވާދިނުމަށް ހޮސްޕިޓަލަށް ގެންދަނީ\nކުއްލިގޮތަކަށް ދަނޑުމައްޗަށް ވެއްޓުމުގެ ސަބަބުން ޑެންމާކްގެ ތަރި ކްރިސްޓިއަން އެރިކްސަން ހޮސްޕިޓަލަށް ގެންދިޔަ ފަހުން އެ ޓީމުގެ ކުޅުންތެރިންނާއި ވާހަކަދެއްކި ކަމަށް ޑެންމާކް ފުޓުބޯޅަ ޔޫނިއަންގެ ޑިރެކްޓަރ ޕީޓާ މޮލާ ވިދާޅުވެއްޖެ އެވެ.\nޔޫރޯ ފުޓުބޯޅަ މުބާރާތުގައި ފިންލޭންޑާއި ދެކޮޅަށް އަމިއްލަ ގައުމުގައި ޑެންމާކް ކުޅުނު މި މެޗުގައި އެރިކްސަން ވެއްޓިފައިވަނީ މެޗުގެ ފުރަތަމަ ހާފުގެ ފަހުކޮޅުއެވެ.\nއެއަށްފަހު ދަނޑުމަތީގައި އިތުރު ފަރުވާދިނުުމުގައި ގާތްގަނޑަކަށް 15 ވަރަކަށް މިނެޓު ހޭދަކުރިތަން ފެނިގެންދިޔަ އެވެ. އެއާއެކު ޔުއެފާއިން ވަނީ މެޑިކަލް އެމަޖެންސީއެއްގެ ގޮތުގައި ނިންމާ، މި މެޗު މެދުކަނޑާލާފައެވެ. އަދި ދެ ޓީމުގެ އޮފިޝަލުންނާއެކު ޔުއެފާއިން ބޭއްވި ބައްދަލުވުންތަކަށް ފަހު ދެ ޓީމުގެ އެދުމާއިި އެކު މެޗު ވަނީ ފުރިހަމަކޮށްފައެވެ.\nމި މެޗު ފެށީ 90 ވަރަކަށް މިނެޓުގެ މެދުކެނޑުމަކަށްފަހު އެވެ. މި މެޗު ނިމުނީ 1-0 އިން ފިންލޭންޑް މޮޅުވެގެންނެވެ.\nޕީޓާ މޮލާ ވިދާޅުވީ ދަނޑުމަތިން އެރިކްސަން ބޭލިފަހުން އޭނާ ހަރަކާތްކުރަން ފެށި ކަމަށާއި އޭނާގެ ހާލު މަޑުމަޑުން ހަމަޔަކަށް އެޅެމުން އަންނަ ކަމަށެެވެ.\nސިއްހީ އެހީތެރިންނާއެކު އެރިކްސަން ދަނޑުން ބޭލިއިރު ޑެންމާކް ކުޅުންތެރިންނާއި ފިންލޭންޑުގެ ކުޅުންތެރިންގެ އިތުރުން ގިނަ އަދަދެއްގެ ސަޕޯޓަރުން ތިބީ ފެންކަޅިވެފައެވެ. އަދި އެރިކްސަން އަށް އިތުރު ފަރުވާ ދިން ވަގުތު ޑެންމާކް ކުޅުންތެރިން ތިބީ އޭނާ ވަށާލައިގެންނެވެ. އެ ދަނޑިވަޅުވެސް ކުޅުންތެރިންގެ މޫނުމަތިން ފެނުނީ މާޔޫސްކަމެވެ.


SunOnline: Izzudheen School hulhuvaifi\nއިއްޒުއްދީން ސްކޫލް ހުޅުވައިފި\nމުހައްމަދު އައުޒަމް 12 Jan 2020, 10:32\nއިއްޒުއްދީން ސްކޫލް ރައީސް އިބްރާހިމް މުހައްމަދު ސޯލިހް ހުޅުވައިދެއްވަނީ--- ސަން ފޮޓޯ: ފަޔާޒް މޫސާ\nއެމްއީސް ސްކޫލް ކުރިން ހިންގި އިމާރާތުގައި އަލަށް ހުޅުވި އިއްޒުއްދީން ސްކޫލް ހުޅުވައިފި އެވެ.\nމިއަދު ހެނދުނު ހާއްސަ އެސެމްބްލީއެއްގައި އެ ސްކޫލް ހުޅުވައިދެއްވީ ރައީސް އިބްރާހިމް މުހައްމަދު ސޯލިހް އެވެ.\nއެ ސްކޫލް ނިސްބަތްވަނީ އައްސުލްތާން އަލް ގާޒީ ހަސަން އިއްޒުއްދީން ނުވަތަ އާންމު ނަމުންނަމަ ދޮންބަންޑާރައިންނަށެވެ.\nގްރޭޑް އެކަކުން ހަޔަކަށް ކިޔަވައިދޭ އެ ސްކޫލް މިއަދު ފެށީ 209 ދަރިވަރުންނާއެކު އެވެ. މިއީ އެއްދަންފަޅިއަށް މާލޭގެ ސްކޫލްތައް ބަދަލުކުރުމަށް އެޑިއުކޭޝަން މިނިސްޓްރީން ގެންގުޅޭ ސިޔާސަތުގެ ދަށުން މާލޭގައި ގާއިމްކުރި ފުރަތަމަ ސްކޫލްވެސްމެ އެވެ.\nމާލޭގައި އެއް ދަންފަޅިއަށް ހިންގާ ސަރުކާރު ސްކޫލެއް މިވަގުތު ނެތް އިރު، މާލޭގެ ސްކޫލުތަކުގެ ޖާގައިގެ ދަތިކަން ހައްލު ކުރުމަށް އިތުރު ސްކޫލުތައް އަޅަންޖެހޭ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ކުރިން ވަނީ ވިދާޅުވެފަ އެވެ.\nމިއަދުގެ ރަސްމިއްޔާތުގައި އިއްޒުއްދީން ސްކޫލްގެ ޕްރިންސިޕަލް އިސްމާއިލް ނަސީރު ވިދާޅުވީ މިއަދަކީ ވަރަށް ހާއްސަ ދުވަހެއް ކަަމަށާއި އަދި މިއަދަކީ ރައްޔިތުން ވަރަށް ބޮޑަށް ބޭނުންވެފައިވާ އުއްމީދުތަކެއް ކުލަޖެހިގެން ދިޔަ ދުވަހެއް ކަމަށެވެ.\nއޭނާގެ ވާހަކައިގައި އެޑިއުކޭޝަން މިނިސްޓްރީއާއި ފިނޭންސް މިނިސްޓްރީއާއި އަދި އެ ސްކޫލް ހުޅުވުމަށް ކުރި މަސައްކަތުގައި އެހީތެރިވި ފަރާތްތަކަށް ވަނީ ޝުކުރުއަދާކުރައްވައިފައެވެ.\nއާ ސްކޫލްގައި ވަސީލަތްތައް ގާއިމުކޮށް ޓީޗަރުން ނެގުމަށް ބަޖެޓުގައި 20.2 މިލިއަން ރުފިޔާ ވަނީ ހިމަނައިފަ އެވެ.


galehiri: އެއްތަނުން އަނެއްތަނަށް ގެންދާ ބިނާ\nދުނިޔޭގައި ކަންކަން ހިނގާ ދެގޮތެއް އޮވެއެވެ. އެއްގޮތަކީ އެކަމެއް އެގޮތަށް ހިނގުމުގައި ދުނިޔޭގައިލެއްވި މަޚުލޫގުން އަދާކުރާ އެއްވެސް ދައުރެއްނެތި ގުދުރަތުން ހިންގަވާ ކަންކަމެވެ. އަނެއްގޮތަކީ އެކަމެއް އެގޮތަށް ހިނގުމުގައި ދުނިޔޭގައިލެއްވި މަޚުލޫގުން އަދާކުރާ ދައުރެއްއޮވެގެން ހިނގާ ކަންކަމެވެ.\nމިލިޔުމުގައި ބަލާލެވިފައިވަނީ ދުނިޔޭގައިލެއްވި މަޚުލޫގުން އަދާކުރާ ދައުރެއްއޮވެގެން ހިނގާ ކަމަކަށެވެ. އެއީ މާލޭގައި ހުންނަ ކަޅުވަކަރު މިސްކިތޭ ކިޔުނު ބިނާ އެއްތަނެއްގައި ހަރުލައި ނުހުރެ އަނެއްތަނަށް ގެންދާކަމަށެވެ. މިބިނާ ހެދި މީހުންނަށް އެކަން ކުރެވިފައިވަނީވެސް ބިނާ ރޫޅައިލައިގެން ގެންދެވޭ ގޮތަށެވެ. ބިނާކުރާ ޢާއްމު އުޞޫލުން ބަލާއިރު ގިނަ ބިނާތަކަކީ އެއްތަނުން އަނެއްތަނަށް ގެންދެވޭގޮތަށް ހުންނަ ތަންތަނެއްނޫނެވެ. ނަމަވެސް ކަޅުވަކަރު މިސްކިތޭ ކިޔުނު ބިނާ އެއްތަނުން އަނެއްތަނަށް ގެންދެވޭގޮތަށް ހުރެ އެކަން ކުރެވުމަކީ އޭގައި ފޮރުވިފައިވާ ގުދުރަތުގެ ޙިކުމަތެއް އޮތުން އެކަށީގެންވާ ކަމެކެވެ.\nވިސްނެވުން އެދެވިގެންވެއެވެ. ކަޅުވަކަރު މިސްކިތޭ ކިޔުނު ބިނާ އެއްތަނުން އަނެއްތަނަށް ގެންދާ ކޮންމެފަހަރަކު މީސްތަކުން އެވާހަކަ ދައްކާނެއެވެ. އަދި އެއީ ކާކު ކޮންތާކު ކޮންއިރަކު ކޮންގޮތަކަށް ކީއްވެ ކުރި ކަމެއްތޯވެސް ވާހަކަދައްކާނެއެވެ.\nބުނާމީހުން ބުނާނެތެވެ. އެއްތަނުން އަނެއްތަނަށް ގެންދާ މިސްކިތެއްގެ ނަމުގައިވާ އެބިނާގެ ފެށުންއޮތީ ފާފަވެރި ބޮޑުވެގެންވާ ނުބަޔެއްގެ ތެރޭގައެވެ. އެއީ މަތިވެރި ﷲ ސުބްޙާނަހޫ ވަތަޢާލާގެ ޙަޟްރަތަށް މީސްތަކުން ޢިބާދާތުކުރުމަށް އޮންނަ ހެޔޮވެގެންވާ މަގުން ބިނާކުރި މިސްކިތެއްނޫނެވެ. އެހެނީ އެއީ ނުބައި ނުލަފާކަމާއި ޖައްބާރުކަމާއި އެކު މީހަކު ޝަހީދުކުރުމަށްފަހު އެމީހާގެ ގޯތިގެދޮރާއި މުދައުތައް ފޭރި އެބިމުގައި އެތަކެތިން ހެދި ތަނެކެވެ.\nޙައްޖުގެ ދަތުރުފުޅަށްފަހު ޣާޒީ މުޙައްމަދު ޣިޔާސުއްދީން ރަދުން ރާއްޖެއަށް ވަޑައިގަތުމުން ދިވެހި ރަސްކަމުގެ ބޭނުމުގައި އެރަދުން ޝަހީދުކުޅައުމުގައި އިސްވެހުރި ގާތިލަކީ ހުރާގޭ މުޙައްމަދު މަނިކުފާނެވެ. މިކަލޭގެއަކީ ދީނުގެ ކަންކަން އޮންނަ ނޯންނަގޮތެއް ނުދަންނަ ޖާހިލެކެވެ. ނޫންނަމަ މީހަކު ޝަހީދުކުރުމަށްފަހު އެމީހާގެ ގޯތިގެދޮރާއި މުދައުތައް ފޭރި އެބިމުގައި އެތަކެތިން މިސްކިތެއް ހެދުމަށް ތިމަންނާވަނީ ނަދުރެއްބުނެފަޔޭ ކިޔައި އެކަމެއް ނުކުރީހެވެ.\n"ތާރީޚު އިސްލާމި ދީބާ މަޙަލް" ގައި ލިޔެފައިވެއެވެ.\nދެން މި ރަސްގެފާނު (އައްސުލްޠާނު މުޙައްމަދު ޝަމްސުއްދީނު2، ނުވަތަ ހުރާގޭ މުޙައްމަދު މަނިކުފާނު) އައްސުލްޠާނު މުޙައްމަދު ޣިޔާޘުއްދީނު އިސްކަންދަރުގެ ގަނޑުވަރު (އެއީ ބޮޑުގަނޑުވަރުގެ ދެކުނުގައިވާ ގަނޑުވަރެވެ.) ތަޅައި މުގުރައިލުމަށް އަމުރު ކުރައްވައިފިއެވެ. (އެމީހުން އެ ގަނޑުވަރުގައިވާ މޭވާއާއި ހިފައިގެންގުޅޭ ކަންވާރާއި ގަހަނާ ނެގިއެވެ.) އަދި އެ ބޭބޭފުޅުންގެ މައްޗަށް ވަޤުފުވެފައި ހުރި ގެތަކާއި މާލޭގައިހުރި އެ ބޭބޭފުޅުންގެ މިލްކުގައިވާ ތަކެތި މި ރަސްގެފާނު ނަންގަވައި ހެއްދެވިއެވެ. އަދި އެ ރަސްގެފާނު (އައްސުލްޠާނު މުޙައްމަދު ޝަމްސުއްދީނު) ހިމެނިވަޑައިގަތީ ކުރީގެ ރަސްކަލުންގެ ގަނޑުވަރު މުގުރުއްވައި އަދި ތަފާތު ޢިލްމުތަކުގެ ފޮތްތައް ޢިލްމު އުނގެނޭ ކުދީންގެއަތުން (އަނިޔާވެރިކަމުން) އަތުލައްވައި މާލޭގައި ތިބި އެ ރަސްގެފާނުގެ އެކުވެރިން ނޫން މީހުން ޢިލްމު އުނގެނުން މަނާކުރެއްވި ފުރަތަމަ ރަސްގެފާނު ކަމުގައެވެ.\nމާތް ރަސްކަލާނގެ ރުއްސުންލެއްވި ސަޢީދު ބުނު ޒައިދުގެ އަރިހުން ރިވާވެގެންވެއެވެ. އެ ކަލޭގެފާނު ވިދާޅުވި އެވެ. ކީރިތި ރަސޫލާ ހަދީޘް ކުރައްވަނިކޮށް ތިމަން އެހީމުއެވެ. ”އަނިޔާވެރިކަމުން ބިމުން ތަންކޮޅެއް ވެސް އަތުލައިގެންފި މީހެއްގެ ކަރުގައި ހަތް ބިން އަޅުއްވާ ހުއްޓެވެ.“\nމާތް ރަސްކަލާނގެ ރުއްސުންލެއްވި އިބުނު މަސްޢޫދުގެ އަރިހުން ރިވާ ވެގެންވެއެވެ. ތިމަން ދެންނެވީމެވެ. އޭ اللهގެ ރަސޫލާއެވެ. އެންމެ އަނިޔާވެރިކަން ބޮޑު އަނިޔާއަކީ ކޮބައިތޯއެވެ؟\nޙަދީޘް ކުރެއްވިއެވެ. "އިސްލާމަކު އޭނާގެ އަޚާގެ ޙައްޤުން އުނިކުރާ ބަމައެއްހައި ބިންފޮތްޗެކެވެ. މީހެއްގެ ބިމުންނަގާ ހިލަކޮޅަކަށްވެސް ބިމުގެ ފުންމިނަށް ޤިޔާމަތް ދުވަހުން އެ މީހަކު ކަސްތޮޅު އަޅުއްވާ ހުއްޓެވެ. ބިމުގެ ފުންމިން، ބިންހެއްދެވި الله މެނުވީ ދެނެވޮޑިގެނެއް ނުވެއެވެ."\nދެން ފަހެ އައްސުލްޠާނު މުޙައްމަދު ޝަމްސުއްދީނު(ހުރާގޭ މުޙައްމަދު މަނިކުފާނު) ވިދާޅުވިއެވެ. ދެކޮޅުވެރިކަން ހިނގި ރޭ އަހުރެން ނަދުރެއް ބުނީމެވެ. އެއީ މާތް ރަސްކަލާނގެ އަހުރެންނަށް ރަސްކަން މިލްކުކޮށް ދެއްވައިފިއްޔާ އައްސުލްޠާނު މުޙައްމަދު ޣިޔާޘުއްދީން (އިސްކަންދަރު)ގެ ގަނޑުވަރު ތަޅައިލައި އެ ތާނގައި އަހުރެން މިސްކިތެއް ބިނާ ކުރާ ހުށީމެވެ.\nދެންފަހެ މި ބަޔާންވެދިޔަ ނަދުރުގެ މައްޗަށް ތަޅައިލެވުނު ގަނޑުވަރު ހުރި ތާނގައި މިސްކިތެއް ބިނާ ކުރައްވައި އެ މިސްކިތަށް ކަޅުވަކަރު މިސްކިތޭ ކިޔައި ނަން ދެއްވައިފިއެވެ. މި ކަން ހިނގީ އައްސުލްޠާނުލް ޣާޒީ ޙަސަން ޢިއްޒުއްދީނުގެ ދަރިކަލުން އައްސުލްޠާނު ޙަސަން ނޫރައްދީނުގެ ރަސްކަމުގައެވެ. އިރާދަކުރެއްވިއްޔާ މީނާގެ ވާހަކަފަހުން އެބަ އާދެއެވެ. ފިގުހު ފޮތް ފޮތުގައި ނަންގަނެވިގެންވެއެވެ. އުރެދުމަކަށް ވާކަމެއްގައި ނަދުރުބުނުން ސައްޙައެއް ނުވާނެއެވެ. އެއީ، މުސްލިމުގައި ބަޔާން ވެގެންވާ މި ޙަދީޘަށްޓަކައެވެ.\nلَا نَذْرَ فِيْ مَعْصِيَةِ اللهِ )މާތް ރަސްކަލާނގެއަށް އުރެދުމަކަށް ވާ ކަމެއްގައި ނަދުރު ބުނުމެއް ނެތެވެ.)\nއަލްއިމާމުލް ޣަޒާލީ (މާތް ރަސްކަނލާގެ އެކަލޭގެފާނަށް ރަޙުމަތް ލައްވާށިއެވެ.) އެ ކަލޭގެފާނުގެ ”އިޙްޔާއު ޢުލޫމުއްދީނި“ އޭ ކިޔުނު ފޮތުގައި ވިދާޅުވެފައިވެއެވެ. ޣަޞްބުން ފޭރިގެންފައިވާ ބިމެއްގައި ނުވަތަ އެހެން މިސްކިތަކުން ފޭރިގަނެގެން ހޯދި ލަކުޑިން ނޫންނަމަ މީހެއްގެ މިލްކުގައިވާ އެއްޗަކުން ފޭރިގަނެގެން މިސްކިތެއް އަޅައިފިނަމަ، އެ މިސްކިތަކަށް ވަނުން އެއްގޮތަކަށް ވެސް ހުއްދައެއް ނުވާ ހުއްޓެވެ. ހުކުރު ނަމާދަށް ކަމުގައި ވިޔަސް ވަރިހަމައެވެ. އިމާމު މީހާ ނަމާދުކުރަން ހުރެއްޖެނަމަ އިމާމުގެ ފަހަތުގައި ނަމާދު ކުރާ ހުށި ކަމެވެ. އެ ކަމަކު މިސްކިތުގެ ބޭރުގައި ހުންނަ ހުށިކަމެވެ. އެހެނީ ޣަޞްބުން ފޭރިފައިވާ ބިމެއްގައި ނަމާދުކުރުމުގެ ފަރުޟުކަން ކެނޑިދާތީ އެވެ. ނަމަވެސް އިޤްތިދާ ވެއްޖެނަމަ އެ ނަމާދު ކަމުދާނެ އެވެ. ޣަޞްބުން ފޭރިގެންފައިވާ ބިމެއްގައި ހުއްޓިހުރެ އެބިމުގެ ވެރިޔަކު ނޭނގޭ ބިމެއްނަމަ ތަޤުވާވެރި ގޮތަކީ އެހެން މިސްކިތަކަށް ދިއުމެވެ. އެހެން މިސްކިތެއް ނުފެނުނުނަމަ ހުކުރު ނަމާދު ކުރުމާ ޖަމާޢަތުގައި ނަމާދުކުރުން ދޫކޮށްނުލާހުށި ކަމެވެ. މިއީ ދިގު މައްސަލައެކެވެ. މިތާނގައި ކުރުކޮށް ބަޔާންކުރީއެވެ. މި ނަންގަނެވި ދިޔަ ވަރަށްވުރެ އިތުރަށް ބެލުމަށް އެދޭ މީހަކު، އަލްޣަޒާލީގެ ފޮތް އިޙްޔާއު ޢުލޫމުއްދީނި ބަލާ ހުށިކަމެވެ. މާތް ރަސްކަލާނގެ އެކަލޭގެފާނަށް ރަޙުމަތް ލައްވާށިއެވެ. އާމީން."\nއެއްތަނުން އަނެއްތަނަށް ގެންދާ މިސްކިތެއްގެ ނަމުގައިވާ އެބިނާގެ ފެށުންއޮތީ ފާފަވެރި ބޮޑުވެގެންވާ ނުބަޔެއްގެ ތެރޭގައެވެ. އެއީ މަތިވެރި ﷲ ސުބްޙާނަހޫ ވަތަޢާލާގެ ޙަޟްރަތަށް މީސްތަކުން ޢިބާދާތުކުރުމަށް އޮންނަ ހެޔޮވެގެންވާ މަގުން ބިނާކުރި މިސްކިތެއްނޫނެވެ. އެހެނީ އެއީ ނުބައި ނުލަފާކަމާއި ޖައްބާރުކަމާއި އެކު މީހަކު ޝަހީދުކުރުމަށްފަހު އެމީހާގެ ގޯތިގެދޮރާއި މުދައުތައް ފޭރި އެބިމުގައި އެތަކެތިން ހެދި ތަނެކެވެ.\n17 ނޮވެމްބަރު 2020މ.


Dharivarun agu bodu thofi naalhan school ge ilthimaaseh | Mihaaru\nކުދިންތަކެއް ބީނީ ތޮފި އަޅައިގެން.\nއަގުބޮޑު ތޮފި ނާޅަން އެމެރިކާގެ ސްކޫލަކުން ދަރިވަރުންނަށް އަންގައިފި\n16 ޖެނުއަރީ 2019 - 06:36\nއެެމެރިކާގެ ސްކޫލެއްގައި ކިޔަވާ ދަރިވަރުންތަކެއް މާ އަގުބޮޑު މޮންކްލާ ބްރޭންގެ ބީނީ ތޮފިތަކެއް އަޅައިގެން ސްކޫލަށް ގޮސް، އެ އެއްޗެހި ގެއްލޭތީ، ވަކި އުމުރުފަރައެއްގެ ދަރިވަރުން އެ ތޮފި އަޅައިގެން ސްކޫލަށް ނުދިއުމަށް އިލްތިމާސްކޮށްފި އެވެ.\nނިއު ޔޯކްގެ ލޯންގް އައިލެންޑްގައި ހިންގާ ގްރޭޓް ނެކް ނޯތު މިޑްލްސް ސްކޫލްގައި ކިޔަވާ އުމުރުން 11-13 އަހަރާ ދެމެދުގެ ދަރިވަރުންގެ ބެލެނިވެރިންނަށް ސްކޫލްގެ މެނޭޖްމަންޓުން ފޮނުވި ސިޓީއެއްގައި ބުނީ އިޓަލީގެ އަގުބޮޑު މޮންކްލާ ތޮފި އަޅުވާފައި ދަރިވަރުން ސްކޫލަށް ނުފޮނުވަން އިލްތިމާސް ކުރާ ކަމަށެވެ.\nފިނިން ސަލާމަތްވުމަށް ވެސް އާންމުކޮށް އަޅާ މޮންކްލާ ޕޮމް ޕޮމް ތޮފީގެ އެވްރެޖް އަގަކީ 350 ޑޮލަރެވެ.\n"އަހަރެމެން ގަބޫލު ކުރަން ފުރާވަރު ކުދިންގެ މެދުގައި ފެޝަނަށް ލޯބިކުރުން ވެސް ބޮޑުކަން. އެކަމަކު ވާ ގޮތަކީ ގިނަ ކުދިން އަޅައިގެން އަންނަ ތޮފި ގެއްލުމާއި އެ ބޭއްވޭ ތަން ނޭނގިގެން ވެސް ކުރިމަތިވާ މައްސަލަތައް ގިނަކަން،" ސިޓީގައިވެ އެވެ. "އެހެންވީމާ މިކަމަށް ބެލެނިވެރިންގެ އެހީ ވަރަށް ބޮޑަށް ބޭނުން. ކޮށްދޭންވީ ކަމަކީ އެ ތޮފި އަޅުވާފައި ކުދިން ސްކޫލަށް ނުފޮނުވުން."\nސިޓީގައި ފާހަގަކޮށްފައިވާ ގޮތުގައި ގިނަ ކުދިން އަޅައިގެން އަންނަ އަގުބޮޑު ތޮފި ބޭއްވޭ ތަން ނޭނގިގެން، އެ ހޯދަން ގިނަ ވަގުތުތައް ދުއްވައިލަން ޖެހި، ކިޔެވުމަށް ދެވޭ ވަގުތަށް ވެސް ބުރޫ އަރަ އެވެ.\n"މިއީ ސްކޫލުގެ ވަގުތު ވެސް ބޭކާރުވެ، ދަރިވަރުން ކިޔެވުމަށް ވެސް ފޯކަސް ގެއްލޭ މައްސަލައެއްގެ ގޮތުގައި ފާހަގަކުރެވިފައި ވަނީ،" ސިޓީގައި ބުންޏެވެ. "އެހެންވެ މިކަމަށް ބެލެނިވެރިން ވަރަށް ބޮޑަށް ސަމާލުކަން ދިނުން އެދެން."\nއިތުރު ލިޔުންތައް ސްކޫލް ކިޔަވާކުދިން އެމެރިކާ